
|  |  |  |
| --- | --- | --- |
|  | Rezultat iskanja slik za logotip feri  Fakulteta za kmetijstvo in biosistemske vede |  |

**UNIVERZA V MARIBORU**

**Fakulteta za kmetijstvo in biosistemske vede**

**SAMOEVALVACIJSKO POROČILO**

**ZA KOLEDARSKO LETO 2024**



PRIPRAVILA: Komisija za ocenjevanje kakovosti Fakultete za kmetijstvo in biosistemske vede v sestavi:

|  |  |
| --- | --- |
| Doc. dr. Peter Berk, predsednik  Izr. prof. dr. Maja Prevolnik Povše, namestnica predsednika  Jožefa Črešnik, članica  Red. prof. dr. Janja Kristl, članica  Urška Lisec, mag., članica | Izr. prof. dr. Jernej Prišenk, član  Red. prof. dr. Denis Stajnko, član  Kaja Žučko, članica (študentka)  Pia Narat, članica (študentka) |

Potrjeno na seji Komisije za ocenjevanje kakovosti Fakultete za kmetijstvo in biosistemske vede dne 25. 03.2025

Potrjeno na seji Senata Fakultete za kmetijstvo in biosistemske vede dne 31. 03. 2025

Potrjeno na seji Študentskega sveta Fakultete za kmetijstvo in biosistemske vede dne 27. 03. 2025

Maribor, marec 2025

**VIZITKA**

*Ime zavoda* Univerza v Mariboru, Fakulteta za kmetijstvo in biosistemske vede

*Krajše ime zavoda* UM FKBV

*Naslov zavoda* Pivola 10, 2311 Hoče

*Spletna stran* www.fkbv.um.si

*Elektronski naslov* fkbv@um.si

*Telefonska številka* +386 (0)2 32 09 000

*Matična številka* 5089638004

*Identifikacijska številka* SI71674705

*Dekan*

Red. prof. dr. Aleš Gregorc (mandat od 13. 7. 2023 do 12. 7. 2027)

*Prodekani*

Doc. dr. Anastazija Gselman, prodekanica za izobraževalno dejavnost (mandat od 18. 7. 2023 do 17. 7. 2027)

Izr. prof. dr. Tomaž Langerholc, prodekan za raziskovalno dejavnost (mandat od 18. 7. 2023 do 17. 7. 2027)

Izr. prof. dr. Tomaž Langerholc, prodekan za mednarodno sodelovanje (začasno opravlja mandat)

Izr. prof. dr. Miran Lakota, prodekan za razvoj kakovosti (mandat od 18. 7. 2023 do 17. 7. 2027)

Nina Vodnik, prodekanica za študentska vprašanja (mandat od 9. 9. 2023 do 8. 9. 2025)

*Predsednik Komisije za ocenjevanje kakovosti*

Doc. dr. Peter Berk (mandat od 20.11.2023 do 15.10.2027)

*Predsednik Študentskega sveta*

Nina Vodnik (mandat od 9. 9. 2023 do 8. 9. 2025)

*Tajnik fakultete*

Anita Fras, univ. dipl. prav. (mandat od 20. 7. 2021, ni mandata)

*Pri pripravi samoevalvacijskega poročila Fakultete za kmetijstvo in biosistemske vede je sodeloval tajnik fakultete s strokovnimi službami in sodelavci vseh organizacijskih enot Fakultete za kmetijstvo in biosistemske vede.*

**KAZALO**

|  |  |
| --- | --- |
|  | [1 DELOVANJE VISOKOŠOLSKEGA ZAVODA IN VPETOST V OKOLJE 5](#_Toc187401431)  [1.1 Poslanstvo in vizija 5](#_Toc187401432)  [1.2 Strategija 8](#_Toc187401433)  [1.3 Notranja organizacija 10](#_Toc187401434)  [1.4 Izobraževalna dejavnost in spremljanje diplomantov 11](#_Toc187401435)  [1.5 Znanstvenoraziskovalna, umetniška in strokovna dejavnost 24](#_Toc187401436)  [1.6 PREDNOSTI 33](#_Toc187401437)  [1.7 PRILOŽNOSTI ZA IZBOLJŠANJE 34](#_Toc187401438)  [2 KADRI 35](#_Toc187401439)  [2.1 Kadrovska struktura visokošolskih učiteljev in sodelavcev ter znanstvenih delavcev 35](#_Toc187401440)  [2.2 Pedagoška obremenjenost kadrov po strukturi (nazivih) 35](#_Toc187401441)  [2.3 Znanstvenoraziskovalna oz. umetniška uspešnost po strukturi (nazivih) 38](#_Toc187401442)  [2.4 Merila za izvolitve v nazive in izvolitvena področja 38](#_Toc187401443)  [2.5 Kadrovska struktura nepedagoških delavcev 43](#_Toc187401444)  [2.6 Spremljanje delovne uspešnosti in napredovanja 45](#_Toc187401445)  [2.7 Vpetost kadrov v mednarodni prostor 45](#_Toc187401446)  [2.8 Usposabljanje in skrb za karierni razvoj zaposlenih 45](#_Toc187401447)  [2.9 Skrb za zdravje in socialno interakcijo med zaposlenimi 49](#_Toc187401448)  [2.10 Skrb za varstvo pri delu 49](#_Toc187401449)  [2.11 Zadovoljstvo zaposlenih na delovnem mestu 49](#_Toc187401450)  [2.12 PREDNOSTI 50](#_Toc187401451)  [2.13 PRILOŽNOSTI ZA IZBOLJŠANJE 50](#_Toc187401452)  [3 ŠTUDENTI 51](#_Toc187401453)  [3.1 Število vpisanih študentov 51](#_Toc187401454)  [3.2 Predhodni rezultati vpisanih študentov 55](#_Toc187401455)  [3.3 Svetovanje in pomoč študentom 55](#_Toc187401456)  [3.4 Spremljanje zadovoljstva študentov 56](#_Toc187401457)  [3.5 Vključevanje študentov v znanstvenoraziskovalno, umetniško in strokovno dejavnost 57](#_Toc187401458)  [3.6 Organiziranost študentov in aktivno vključevanje v soupravljanje fakultete 58](#_Toc187401459)  [3.7 Sodelovanje študentov pri vrednotenju ter posodabljanju vsebin in izvajanju dejavnosti visokošolskega zavoda 58](#_Toc187401460)  [3.8 Sodelovanje in povezanost predstavnikov študentov z drugimi študenti 59](#_Toc187401461)  [3.9 Obštudijska dejavnost 59](#_Toc187401462)  [3.10 Varovanje pravic študentov 61](#_Toc187401463)  [3.11 Študentska anketa 62](#_Toc187401464)  [3.12 PREDNOSTI 63](#_Toc187401465)  [3.13 PRILOŽNOSTI ZA IZBOLJŠANJE 63](#_Toc187401466)  [4 MATERIALNE RAZMERE 66](#_Toc187401467)  [4.1 Prostori in oprema 66](#_Toc187401468)  [4.2 Financiranje 67](#_Toc187401469)  [4.3 Prilagoditve študentom s posebnimi potrebami 67](#_Toc187401470)  [4.4 Knjižnična dejavnost 70](#_Toc187401471)  [4.5 Skrb za okolje in trajnostni razvoj 75](#_Toc187401472)  [4.6 PREDNOSTI 76](#_Toc187401473)  [4.7 PRILOŽNOSTI ZA IZBOLJŠANJE 77](#_Toc187401474)  [5 ZAGOTAVLJANJE IN IZBOLJŠEVANJE KAKOVOSTI, SPREMINJANJE, POSODABLJANJE IN IZVAJANJE ŠTUDIJSKIH PROGRAMOV 78](#_Toc187401475)  [5.1 Sistem zagotavljanja kakovosti 78](#_Toc187401476)  [5.2 Samoevalvacija 79](#_Toc187401477)  [5.3 Uresničevanje akcijskega načrta fakultete 79](#_Toc187401478)  [5.4 Spreminjanje, posodabljanje in izvajanje študijskih programov 81](#_Toc187401479)  [5.5 PREDNOSTI 82](#_Toc187401480)  [5.6 PRILOŽNOSTI ZA IZBOLJŠANJE 82](#_Toc187401481)  [6 PRILOGE 84](#_Toc187401482) |

**UVOD**

Fakulteta za kmetijstvo in biosistemske vede (FKBV) je sodobna, mednarodno primerljiva univerzitetna visokošolska ustanova. Univerzitetni kmetijski center in Botanični vrt UM predstavljata podporo izobraževalnim, raziskovalnim, demonstracijskim in učnim dejavnostim. Domača in mednarodna primerljivost izobraževalnega procesa temelji na izvajanju vsebin na sedmih študijskih programih prve stopnje, treh programih druge stopnje in dveh študijskih programih tretje stopnje. Raziskovalno dejavnost izvajamo v okviru programske in raziskovalnih skupin ter številnih samostojnih raziskovalnih projektov. Na fakulteti imamo vzpostavljen sistem kakovosti, ki sledi priporočilom NAKVIS-a (Nacionalna agencija RS za zagotavljanje kakovosti v visokem šolstvu) ter smernicam zagotavljanja kakovosti v evropskem visokošolskem prostoru. Na FKBV si prizadevamo biti vodilna integrativna in interakcijska fakulteta, ki v družbo vnaša elemente celostnega izobraževanja, raziskav in inovacij. Vse dejavnosti so z inovativnim prispevkom in etičnimi vrednotami vpete v okolje za prispevek k boljši prihodnosti.

Na FKBV nenehno skrbimo za dvig kakovosti na vseh področjih delovanja, saj prav razvoj kakovosti predstavlja celovito podporo uresničevanju poslanstva in strategije fakultete. Skrb za kakovost je pomembna naloga in cilj, ki vključuje vzpostavljanje in upoštevanje sistema vodenja kakovosti, pedagoškega in raziskovalnega dela, vključevanja študentov na vsa področja delovanja, ter je sestavni del načrtovanja razvoja, posodabljanja delujočih sistemov in odnosov zaposlenih na fakulteti.

# DELOVANJE VISOKOŠOLSKEGA ZAVODA IN VPETOST V OKOLJE

## Poslanstvo in vizija

Poslanstvo, vizija in strategija UM ter strateški načrt UM so objavljeni in dostopni na spletni povezavi: [Poslanstvo, vizija in strateški razvojni dokumenti UM.](https://www.um.si/o-univerzi/predstavitev/poslanstvo-vizija-in-strateski-razvojni-dokumenti/)

POSLANSTVO (fakultete):

Poslanstvo, vizija in strategija UM ter strateški načrt UM so objavljeni in dostopni na spletni povezavi: Poslanstvo, vizija in strateški razvojni dokumenti UM.

POSLANSTVO (fakultete):

• Raziskovanje, izobraževanje in prenos znanja v prakso za potrebe kmetijstva, živilsko predelovalne industrije in panog povezanih s kmetijstvom.

• Soustvarjanje javnega mnenja in aktivne politike v skrbi za prehransko varnost, samooskrbo z naravi in okolju prijazno lokalno pridelano hrano, ohranjanje obdelanih kmetijskih zemljišč, povečevanje biotske raznovrstnosti, zmanjševanje emisij toplogrednih plinov in drugih onesnaževal v okolje.

• Vrednote: poslanstvo temelji na iskrenosti, radovednosti, ustvarjalnosti, svobodi duha, sodelovanju in izmenjavi spoznanega ter skrbi za človeka in trajnostnem razvoju, bogatenju zakladnice znanja, dviganju ravni zavedanja, krepitvi humanističnih vrednot, kulturi dialoga, kakovosti bivanja in globalni pravičnosti.

**Slogan:** Znanje in tradicija

Dostop: https://www.fkbv.um.si/

VIZIJA (fakultete):

* Mednarodno prepoznaven raziskovalni, učni in inovacijski center za kmetijstvo, hrano in obnovljive vire.
* Svetovno prepoznavno, raziskovalno, izobraževalno in povezovalno središče, kjer ustvarjamo nova vrhunska temeljna in aplikativna znanja, ki se prenašajo v znanje domačih in tujih raziskovalcev in diplomantov ter v znanje kmetijskih gospodarstev in podjetij.
* Prepoznavanje problemov in izzivov 21. stoletja ter iskanje rešitev z odzivnostjo pri raziskovanju in preoblikovanju študijskih programov glede na usmeritve prihodnosti.
* Središče z intenzivno mednarodno izmenjavo profesorjev, raziskovalcev in študentov.
* Razvojni inkubator in prostor za prikaze novosti in analize.
* Pomemben deležnik v kreiranju kmetijske, prehranske, gospodarske in okoljske politike.

**Strateške usmeritve**

* Izobraževanje študentov za omogočanje konkurenčnosti na trgu dela in širjenje zavedanja o širšem pomenu kmetijstva v vsakdanjiku in življenjskem prostoru slehernega posameznika.
* Razvoj zavedanja odgovornosti in poklicnega etosa ter nenehna krepitev odgovornosti zaposlenih pri izobraževanju študentov s ciljem usposabljanja študentov tako, da samozavestno in s pomočjo strokovnih znanj in uporabe sodobnih znanstvenih metod rešujejo aktualne izzive v praksi, hkrati pa poznajo dovolj teorij in paradigem, da lahko nadaljujejo študij na višjih stopnjah študija.
* Krepitev usposabljanja za inovativnost in visoko tehnološko usmerjenost pri reševanju izzivov v pridelavi in predelavi varne in visokokakovostne hrane, koriščenju naravnih virov in varovanju okolja.
* Nenehno izboljševanje kakovosti izobraževalnega dela z vključevanjem sodobnih, računalniško podprtih metod poučevanja, ki dopuščajo vse več prostora za diskusijo, izražanje stališč, mnenj in interesov ter pripeljejo do jasno definiranih kompetenc, skladnih s pričakovanji potencialnih delodajalcev.
* Povečanje prepoznavnosti in aktualnosti študijskih programov z internacionalizacijo kurikulumov in poudarjanje interdisciplinarnosti vsebin.
* Povečevanje mednarodne mobilnosti.
* Krepitev formalnega in neformalnega sodelovanja z diplomanti Fakultete.
* Povezovanje s sorodnimi institucijami v mednarodnem in domačem prostoru in maksimalna aktivacija resursov in potencialov ter pridobivanje projektov na znanstveno raziskovalnem področju za krepitev mednarodne in nacionalne prepoznavnosti ter vpetosti v okolje.
* Povečevanje prepoznavnosti rezultatov raziskovalnega dela na nacionalnem in mednarodnem nivoju.
* Prenos znanja v prakso in sodelovanje z gospodarstvom in negospodarstvom.
* Posodabljanje Univerzitetnega kmetijskega centra, raziskovalne, laboratorijske in računalniške opreme.
* Univerzitetni kmetijski center Fakultete za kmetijstvo in biosistemske vede nudi podporo izobraževalnemu in raziskovalnemu delu enakomerno na vseh področjih, ki jih razvija Fakulteta in po potrebi tudi drugim članicam Univerze.
* Usmeritev Univerzitetnega kmetijskega centra temelji na ekonomsko upravičeni pridelavi varne hrane s čim manjšimi negativnimi vplivi na okolje, s poudarkom na ekološki pridelavi za potrebe lokalnega trga, pridelavi hrane in izdelkov z dodano vrednostjo in trajnostnem razvoju turističnih produktov.

Poslanstvo, vizija in strateške usmeritve FKBV UM so bile potrjene na seji Akademskega zbora FKBV, dne 21. 2. 2019, na seji Strateškega sveta FKBV, dne 22. 2. 2019 in na seji Senata FKBV, dne 27. 2. 2019.

### Uspešnost pri uresničevanju poslanstva in vizije fakultete

Vizija Fakultete spodbuja učinkovito upravljaje in usmerja k višji kakovosti, ter podpira in dopolnjuje pomembne funkcije kot sta vodenje in strateško načrtovanje. Razprava o poslanstvu in viziji, ter uresničevanje razprave same je proces v katerem se sooča in upošteva različna mnenja, spoštuje udeležence proces, se odloča in pride do skupnih zaključkov. Poslanstvo je raziskovanje, izobraževanje in prenos znanja v prakso za potrebe kmetijstva, živilskopredelovalne industrije in panog povezanih s kmetijstvom. Dobro opredeljeno poslanstvo, vizija in vrednote nam omogočajo dosegati konkurenčne prednosti ki se kažejo v kakovosti odnosov, uspešnosti študentov pri študiju in raziskovalnem delu. Kazalniki, ki se navezujejo na doseganje poslanstva in vizije fakultete, so opredeljeni na naslednjih področjih: - organizacija visokošolskega zavoda; - študijske zadeve in programi; - raziskovalne dejavnosti; - študenti.

Temeljni strateški dokument Fakultete poleg strateških usmeritev določa tudi strateške cilje in temeljne vrednote, ki fakulteto in njene zaposlene zavezujejo pri delovanju ter uresničevanju poslanstva in vizije fakultete. Te vrednote so: akademska svoboda in odgovornost, zavezanost trajnostnemu razvoju, medsebojno spoštovanje, konstruktiven dialog in sodelovanje, poštenje in integriteta, kakovostno pedagoško, znanstvenoraziskovalno ter razvojno delo. Vodstvo Fakultete vsako leto sprejme Akcijski načrt za uresničevanje temeljnih strateških usmeritev, ciljev in vrednot. V njem opredeli načrtovane dejavnosti in cilje, njihove nosilce in časovne okvire za uresničitev ciljev na področju izobraževanja, raziskovalnega dela.

### Primerljivost fakultete s sorodnimi/primerljivimi institucijami v ožji (Slovenija) in širši (mednarodni) regiji

V Sloveniji so primerljive visokošolske institucije, s študijskimi programi na področju kmetijstva: Biotehniška fakulteta Univerza v Ljubljani - VS program Kmetijstvo - agronomija in hortikultura, Kmetijstvo - živinoreja (+ lesarstvo + gozdarstvo), UNI programi Kmetijstvo - agronomija, Kmetijstvo – zootehnika; Univerza na Primorskem - UNI in VS program Sredozemsko kmetijstvo; Univerza v Novi Gorici - Vinogradništvo in vinarstvo. V doseganju znanstvenih rezultatov smo primerljivi s podobnimi univerzitetnimi inštitucijami v Sloveniji in v tujini. Glede ponudbe študijskih programov na področju kmetijstva smo leta 2020 in 2021 izvedli obširno primerjalno analizo študijskih programov v Sloveniji in v tujini. V analizi smo predstavili 35 primerljivih študijskih programov na univerzah v Sloveniji in v tujini. Na Fakulteti študij poteka v okviru sedmih dodiplomskih študijskih programih, treh programih druge stopnje in dveh programih tretje stopnje. Vsak izmed študijskih programov na svojem strokovnem in akademskem področju ter za določeno stopnjo študija predstavlja specialno enovito študijsko, strokovno in znanstveno področje. Študij v okviru 12-ih študijskih programov omogoča razvoj posameznega strokovnega področja in razvijanje raziskovalne dejavnosti. Raziskovalna dejavnost za posamezno študijsko smer je osnova za krepitev prepoznavnosti v domačem in mednarodnem strokovnem in znanstvenem okolju. V letu 2024 je Komisija za ocenjevanje kakovosti Univerze v Mariboru imenovala evalvacijsko komisijo za izvedbo notranje programske evalvacije študijskih programov Fakultete za kmetijstvo in biosistemske vede UM. Na osnovi končnega poročila pripravljamo Akcijski načrt za izvedbo predlaganih dopolnite oz. odpravo neskladnosti.

Primerjava s sorodnimi fakultetami je izredno zahtevna zaradi razlik v študijskih programih in delovnih pogojih. Najbolj ustrezen pokazatelj primerljivosti je uvrstitev na mednarodnih lestvicah. Ena izmed zadnjih takšnih primerjav, objavljena julija 2023, je EDU Ranking, ki vrednoti več kot 14.000 univerz iz 183 držav.

Med slovenskimi visokošolskimi ustanovami je najvišje uvrščena Biotehniška fakulteta Univerze v Ljubljani, ki zaseda 117. mesto v Evropi in 368. mesto na svetu. Naša fakulteta (področje kmetijstva) se uvršča na 282. mesto v Evropi in 882. mesto na svetu. Od slovenskih univerz, ki ponujajo tudi kmetijske programe, je Univerza v Novi Gorici precej za nami (617. mesto v Evropi in 2.552. mesto na svetu), medtem ko Univerza na Primorskem sledi še kasneje.

Podobna razmerja veljajo tudi v sosednjih državah. Na Hrvaškem je najvišje uvrščena Univerza v Zagrebu (97. mesto v Evropi, 299. mesto na svetu), sledi ji Univerza v Osijeku (290. mesto v Evropi, 905. mesto na svetu), ki je po uvrstitvi primerljiva z našo fakulteto. Za njima so še univerze v Splitu, Reki in Zadru. V Italiji je nam najbližja sorodna institucija Univerza v Trstu (376. mesto v Evropi, 1.255. mesto na svetu), ki je na lestvici za nami, medtem ko je ugledna Univerza v Vidmu (Udine) nekoliko pred nami (161. mesto v Evropi, 520. mesto na svetu). V Italiji se s kmetijsko znanostjo ukvarja kar 65 visokošolskih ustanov, od katerih jih je na EDU lestvici pred nami 16. Na Madžarskem sta pred nami dve od devetih univerz, ki delujejo na področju kmetijstva, v Avstriji pa je Univerza za naravne vire in uporabne življenjske vede na Dunaju (BOKU) uvrščena najvišje med vsemi omenjenimi institucijami.

V Sloveniji se naša fakulteta predvsem primerja z Biotehniško fakulteto UL, kjer poleg kmetijskih ponujajo tudi druge študijske programe ter imajo zgodovinsko gledano več raziskovalnih sredstev. Posamezen oddelek BF namreč iz programske skupine prejme kar dvakrat več sredstev kot naša fakulteta. Pri primerjavah najpogosteje uporabljamo dva kazalnika. Prvi so izvolitveni pogoji, ki so podobni našim in jih spremljamo zaradi poročanja pri izvolitvah. Drugi ključni kazalnik je število vpisa v prve letnike primerljivih študijskih programov na Biotehniški fakulteti, zlasti na oddelkih za agronomijo in zootehniko, kjer beležijo podobne trende vpisa, kot na naši fakulteti.

## Strategija

STRATEŠKE USMERITVE FAKULTETE

http://www.fkbv.um.si/

STRATEŠKI CILJI FAKULTETE

*http://www.fkbv.um.si/*

### Ključni poudarki uresničevanja strategije in strateškega načrta fakultete od zadnjega obdobja evalvacije s poudarkom na izobraževalnih, znanstvenih, strokovnih in raziskovalnih oz. umetniških ciljih

Strateške usmeritve fakultete temeljijo na izhodiščih Zakona o visokem šolstvu, merilih za akreditacijo in zunanjo evalvacijo visokošolskih zavodov ter študijskih programov, sprejetih dokumentih o poslanstvu, vrednotah in viziji fakultete, samoevalvacijskih poročilih in notranji evalvaciji, izvedeni leta 2021. Prav tako se opirajo na akcijski načrt korektivnih ukrepov, pripravljen v letih 2022 in 2023.

Uresničevanje ciljev strategije

Strateške usmeritve fakultete, ki so bile potrjene na:

* Akademskem zboru FKBV (21. 2. 2019),
* Strateškem svetu FKBV (22. 2. 2019),
* Senatu FKBV (27. 2. 2019),

vsebujejo ključne cilje, ki jih fakulteta sistematično uresničuje. Doseganje teh ciljev redno preverjamo v okviru spremljanja akcijskega načrta fakultete, pri čemer ocenjujemo:

* kakovost izvajanja visokošolskih študijskih programov vseh treh stopenj, ki so mednarodno primerljivi,
* mobilnost študentov in profesorjev v okviru mednarodnih izmenjav,
* zaposljivost diplomantov na področju kmetijstva in sorodnih gospodarskih panog,
* znanstvenoraziskovalno delo, ki se promovira preko raziskovalnih in razvojnih projektov ter sodelovanja s številnimi raziskovalnimi partnerji iz Slovenije in tujine (dokumentirano v bibliografiji raziskovalcev).

Fakulteta svojo prepoznavnost krepi tudi z organizacijo znanstvenih in strokovnih srečanj, povezovanjem zaposlenih s podjetji in institucijami v gospodarskem in negospodarskem sektorju ter aktivnim delovanjem v različnih delovnih skupinah, združenjih in mednarodnih organizacijah.

Uresničevanje strateških ciljev redno spremljamo in letno vrednotimo v samoevalvacijskem poročilu, kjer analiziramo dosežene rezultate ter načrtujemo nadaljnje izboljšave.

### Ključni partnerji pri uresničevanju strateških ciljev in ključni rezultati sodelovanja z zunanjimi partnerji

Cilji in strategije sodelovanja z zunanjimi partnerji

Na področju vključevanja in sodelovanja zunanjih partnerjev fakulteta zasleduje naslednje strateške cilje:

* Povečanje prepoznavnosti fakultete in študijskih programov za spodbujanje večjega vpisa študentov,
* Krepitev ugleda fakultete v domačem in mednarodnem prostoru,
* Sodelovanje s sorodnimi institucijami za izboljšanje kakovosti izobraževanja in raziskovalnega dela.

Za uresničevanje teh ciljev fakulteta dejavno vključuje partnerje iz gospodarstva in negospodarstva, ki prispevajo k pedagoško-raziskovalnemu delu ter prenosu znanja in dosežkov v prakso.

Ključni partnerji pri uresničevanju strateških ciljev

Fakulteta sodeluje s številnimi visokošolskimi in raziskovalnimi ustanovami, podjetji ter organizacijami v Sloveniji in tujini, med katerimi izpostavljamo:

* Biotehniška fakulteta Univerze v Ljubljani (BF UL),
* Kmetijski inštitut Slovenije (KIS),
* Univerze in raziskovalni inštituti iz tujine, s katerimi imamo urejene izmenjave zaposlenih in študentov,
* Kmetijsko-gozdarska zbornica Slovenije in območni kmetijsko-gozdarski zavodi,
* Zadružna zveza Slovenije,
* Inštitut za kontrolo in certifikacijo v kmetijstvu,
* Podjetja v Sloveniji in tujini,
* Najboljše kmetije, specializirane po posameznih strokovnih področjih.

Sodelovanje z državno upravo in lokalno skupnostjo

Pomemben del sodelovanja vključuje tudi povezovanje z državno upravo in lokalno samoupravo. Pri tem izpostavljamo:

* Ministrstvo za visoko šolstvo, znanost in inovacije,
* Ministrstvo za kmetijstvo, gozdarstvo in prehrano,
* Občino Hoče - Slivnica,
* Mestno občino Maribor in druge lokalne skupnosti.

Vloga Strateškega sveta fakultete

Pomembno vlogo pri uresničevanju strateških usmeritev in ciljev fakultete ima Strateški svet Fakultete za kmetijstvo in biosistemske vede, ki je bil imenovan 6. aprila 2021. Več informacij o njegovem delovanju je dostopnih na spletni strani fakultete ([O Fakulteti – Fakulteta za kmetijstvo in biosistemske vede](https://www.fkbv.um.si/?page_id=28) -> Sodelovanje z gospodarstvom in javnim sektorjem).

## Notranja organizacija

### Osnovne informacije o organiziranosti

Fakulteta za kmetijstvo in biosistemske vede je fakulteta Univerze v Mariboru, ki je javni visokošolski zavod. Delovanje univerze in njenih fakultet temelji na relevantni nacionalni zakonodaji, Statutu in internih aktih Univerze v Mariboru. Univerza v Mariboru s svojimi fakultetami pri strateškem načrtovanju sledi nacionalnim in mednarodnim usmeritvam razvoja visokega šolstva. Fakulteta za kmetijstvo in biosistemske vede je organizirana v skladu s [Statutom Univerze v Mariboru](https://www.um.si/wp-content/uploads/2021/11/Statut-Univerze-v-Mariboru-uradno-precisceno-besedilo-UPB-13.pdf), ki jasno opredeljuje pristojnosti, naloge, pravice in dolžnosti vodstva, zaposlenih in študentov.

Osnovne informacije o organiziranosti Fakultete za kmetijstvo in biosistemske vede so dostopne na:

[*Organigram fakultete – Fakulteta za kmetijstvo in biosistemske vede*](https://www.fkbv.um.si/?page_id=15510) *in* [*O Fakulteti – Fakulteta za kmetijstvo in biosistemske vede*](https://www.fkbv.um.si/?page_id=28)

ORGANIZACIJSKE ENOTE – PEDAGOŠKO DELO

Pedagoško delo Fakultete za kmetijstvo in biosistemske vede je organizirano znotraj naslednjih organizacijskih enot: *[Organigram fakultete – Fakulteta za kmetijstvo in biosistemske vede](https://www.fkbv.um.si/?page_id=15510)*

ORGANIZACIJSKE ENOTE – ZNANSTVENORAZISKOVALNO DELO

Znanstvenoraziskovalno delo Fakultete za kmetijstvo in biosistemske vede je organizirano znotraj naslednjih organizacijskih enot: [*Organigram fakultete – Fakulteta za kmetijstvo in biosistemske vede*](https://www.fkbv.um.si/?page_id=15510)

ORGANIZACIJSKE ENOTE – STROKOVNE SLUŽBE

Delo strokovnih služb Fakultete za kmetijstvo in biosistemske vede je organizirano znotraj naslednjih organizacijskih enot:

Slika 1.3‑1: Organizacijske enote strokovne službe

**DEKANAT-TAJNIŠTVO FAKULTETE ZA KMETIJSTVO IN BIOSISTEMSKE VEDE**

### Dislocirane enote članic

FKBV nima prijavljene nobene dislocirane enote.

### Organi upravljanja

Sestava organov in drugih enot upravljanja fakultete in predstavništvo deležnikov v teh sledi načelom enakopravnosti, medsebojnega sodelovanja in spoštovanja ter upoštevanja potreb deležnikov.

Sestava Senata FKBV UM: <https://www.fkbv.um.si/?page_id=28>

Sestava Poslovodnega odbora FKBV UM: <https://www.fkbv.um.si/?page_id=28>

Sestava Študentskega sveta FKBV UM: <https://www.fkbv.um.si/?page_id=28>

Akademski zbor FKBV UM: <https://www.fkbv.um.si/?page_id=28>

Komisije Senata FKBV UM:<https://www.fkbv.um.si/?page_id=28>

Sestava Strateškega sveta FKBV UM: <https://www.fkbv.um.si/?page_id=28>

Sestave organov in drugih enot upravljanja fakultete, kot so aktualne v obdobju potrjevanja samoevalvacijskega poročila, so v obliki izpisa iz evidenc UM priložene samoevalvacijskemu poročilu.

## Izobraževalna dejavnost in spremljanje diplomantov

### Predstavitev študijskih programov

Na UM FKBV izvajamo 12 študijskih programov (ŠP), ki pokrivajo širok spekter potreb in interesov študentov ter so tesno povezani s kmetijstvom. Od tega jih je 7 na 1. bolonjski stopnji (6 VS ŠP in 1 UN ŠP), 3 ŠP na 2. stopnji in 2 na 3. stopnji študija. V zadnjih letih se število programov ni spreminjalo, kar kaže na zavezanost fakultete h kakovosti in kontinuiteti izobraževanja.

Naši ŠP vključujejo tradicionalne kmetijske panoge, kot so **Vinogradništvo, vinarstvo in sadjarstvo**, **Živinoreja** ter **Agronomija – okrasne rastline, zelenjava in poljščine**. Hkrati ponujamo tudi unikatne študijske programe, ki jih v Sloveniji ne izvaja nobena druga izobraževalna ustanova: **Ekološko kmetijstvo**, **Biosistemsko inženirstvo** ter **Agrarna ekonomika in razvoj podeželja**. Posebej izstopa vertikala izobraževanja **Agrarne ekonomike**, ki kot edina v Sloveniji omogoča študij tega področja na vseh treh bolonjskih stopnjah in tako zagotavlja celovito akademsko pot ter pripravo študentov na izzive v kmetijski ekonomiki in poslovanju.

Čeprav so študijske skupine razmeroma majhne, si prizadevamo ŠP ohraniti kot samostojne enote iz več razlogov:

* Vsak program je osredotočen na specifično področje kmetijstva, kar omogoča poglobljeno specializacijo ter odpira možnosti za mednarodno sodelovanje in izmenjavo znanja.
* Ohranjanje teh programov zagotavlja usklajenost z zahtevami trga in kmetijskega sektorja ter omogoča diplomantom večjo prilagodljivost na nenehne spremembe in trende v panogi.
* Nekateri programi so ključni za ohranjanje kulturne dediščine in razvoj lokalnega gospodarstva, na primer na območjih z vinogradniško in sadjarsko tradicijo.
* Študijski program **Ekološko kmetijstvo** je še posebej pomemben v luči naraščajoče osveščenosti o trajnostnem razvoju, saj izobražuje strokovnjake za okolju prijazne kmetijske prakse.
* Združevanje teh programov bi oslabilo njihovo specifičnost in edinstvenost, kar nas razlikuje od drugih univerz s podobnimi smermi izobraževanja.

Podporo ohranjanju teh programov izražata tako kolektiv fakultete kot tudi delodajalci diplomantov, združeni v **Strateškem svetu**, ki cenijo naš način izobraževanja. Ohranitev in razvoj študijskih programov sta ključnega pomena za prihodnost FKBV UM. Fakulteta si zato nenehno prizadeva za izboljšanje izobraževalnih vsebin, krepitev interdisciplinarnega pristopa ter uvajanje inovacij v kmetijstvu, s čimer zagotavlja visokokakovostno izobraževanje in strokovno usposobljene kadre za prihodnje izzive v kmetijstvu.

Preglednica ‑: Študijski programi

|  |  |  |  |
| --- | --- | --- | --- |
| **STOPNJA** | **Naziv programa** | **Leto akreditacije** | **Klasius P16** |
| **1. stopnja UN** | **Agrikultura in okolje** | 2005 | 0888 |
| **1. stopnja VS** | **Agrarna ekonomika in razvoj podeželja** | 2005 | 0888 |
| **1. stopnja VS** | **Agronomija - okrasne rastline, zelenjava in poljščine** | 2005 | 0888 |
| **1. stopnja VS** | **Biosistemsko inženirstvo** | 2005 | 0888 |
| **1. stopnja VS** | **Ekološko kmetijstvo** | 2005 | 0888 |
| **1. stopnja VS** | **Vinogradništvo, vinarstvo in sadjarstvo** | 2005 | 0888 |
| **1. stopnja VS** | **Živinoreja** | 2005 | 0888 |
| **2. stopnja MAG** | **Agrarna ekonomika** | 2005 | 0888 |
| **2. stopnja MAG** | **Kmetijstvo** | 2005 | 0888 |
| **2. stopnja MAG** | **Varnost hrane v prehrambeni verigi** | 2007 | 0888 |
| **3. stopnja** | **Agrarna ekonomika** | 2005 | 0888 |
| **3. stopnja** | **Kmetijstvo** | 2005 | 0888 |

### Usklajenost vpisa študentov s potrebami okolja

Usklajevanje vpisa študentov s potrebami okolja je za FKBV nujna. Fakulteta vsebine študijskih programov redno prilagaja glede na zahteve trga dela in razvojne izzive v kmetijstvu. Slovenija spada med države, kjer domača pridelava hrane ne zadostuje za pokrivanje celotnih potreb, zato je močno odvisna od uvoza. Kljub rahlemu izboljšanju v nekaterih panogah stopnja samooskrbe s hrano v povprečju še vedno ne presega 40 %, kar je primerljivo s preteklimi leti. Cilj je postopno povečanje samooskrbe na letni ravni, kar predstavlja priložnost za razvoj kmetijskega sektorja in ustvarjanje novih zaposlitvenih možnosti za diplomante s tega področja. Prilagajanje študijskih programov in števila vpisnih mest temelji na celoviti analizi, ki vključuje trende na trgu dela, rezultate poklicnih barometrov, povratne informacije delodajalcev, podatke o zaposljivosti diplomantov ter razvojne usmeritve v raziskavah in inovacijah. Hkrati fakulteta tesno sodeluje z delodajalci in organizacijami s področja kmetijstva, spremlja njihove potrebe ter pričakovanja glede strokovnega kadra. Pomemben vir informacij so tudi povratne izkušnje diplomantov, saj nam omogočajo vpogled v njihovo prehodnost na trg dela ter usklajenost pridobljenih kompetenc z zahtevami delodajalcev.

Rezultati raziskave [*Poklicni barometer za leto 2021*](https://www.ess.gov.si/fileadmin/user_upload/Trg_dela/Dokumenti_TD/Poklicni_barometer/Slovenija_2021_A4.pdf)so pokazali, da je bilo razmerje med povpraševanjem in razpoložljivo delovno silo na področju kmetijstva, gozdarstva in ribištva uravnoteženo, medtem ko je bil pri poklicu živinorejca zaznan primanjkljaj. V letih [2022](https://www.ess.gov.si/fileadmin/user_upload/Trg_dela/Dokumenti_TD/Poklicni_barometer/SLOVENIJA_2022_a4.pdf) in [2023](https://www.ess.gov.si/fileadmin/user_upload/Trg_dela/Dokumenti_TD/Poklicni_barometer/SLOVENIJA_PB-2023.pdf) so se ti trendi nekoliko spremenili – primanjkljaj strokovnjakov je bil prisoten na področjih kmetijstva, gozdarstva in ribištva, medtem ko je v poljedelstvu, zelenjadarstvu in živinoreji ponudba delovne sile v skladu s povpraševanjem. Rezultati nacionalnega *Poklicnega barometra* tudi za leto [2024](https://www.ess.gov.si/fileadmin/user_upload/Trg_dela/Dokumenti_TD/Poklicni_barometer/edited_poklicni_barometer_slo-2024.pdf) na področju kmetijstva ostajajo v ravnovesju ter jasno nakazujejo, da v prihodnosti ne bo presežka diplomantov s področja kmetijstva na trgu dela. To potrjuje tudi praksa, saj se delodajalci vse pogosteje obračajo neposredno na fakulteto v iskanju ustrezno usposobljenih diplomantov in strokovnega kadra.

Za učinkovito spremljanje potreb trga dela fakulteta redno sodeluje s *Strateškim svetom*, ki združuje predstavnike institucij in podjetij, kjer študenti opravljajo prakso, ter potencialne delodajalce. Na podlagi zunanjih priporočil smo tako v letih 2018 in 2020 prilagodili in zmanjšali število vpisnih mest za posamezne študijske programe. V prihodnje zmanjšanja vpisa ne načrtujemo.

Graf ‑: Trend števila diplomantov v zadnjih 5 letih

Na UM FKBV je med leti 2020 in 2024 na UN ŠP z zadnjim izpitom študij zaključilo 56 študentov in na VS ŠP diplomiralo 127 študentov, na 2. stopnji je študij zaključilo 137 magistrov in na 3. stopnji 12 doktorandov (grafikonu 1.4-1). Na vseh treh stopnjah študija pa je, glede na analizo podatkov zadnjih petih letih, na FKBV študij zaključilo 332 študentov.

Na UM FKBV izvajamo 6 VS ŠP in le 1 UN ŠP, zato primerjave oz. določitev razmerja med diplomanti VS in UN ŠP ne moremo opraviti. Večina diplomantov VS in UN programa nadaljuje študij na 2. stopnji. Potreba po diplomantih VS programov pa izhaja iz zunanjega okolja (tudi zahteve so jasno opredeljene), saj delodajalci iščejo specifičen profil diplomanta, ki je zaključil ustrezen VS ŠP.

### Spremljanje prehodnosti študentov

Na FKBV se zavedamo pomena uspešnega napredovanja študentov v višji letnik, zato skozi vse leto izvajamo različne ukrepe za izboljšanje prehodnosti. Med pomembnejšimi pristopi so tutorski program, ki vključuje svetovanje, spremljanje študijskega napredka, prepoznavanje težav in pomoč pri njihovem reševanju ter razvoj študijskih spretnosti. Poleg tega študentom ponujamo raznolike učne izkušnje, kot so praktično in projektno delo, ekskurzije ter sodelovanje z gostujočimi predavatelji. Prilagajanje in analiza študijskih programov sta prav tako del kontinuiranega prizadevanja za izboljšanje študijskega uspeha. Ti pristopi krepijo angažiranost študentov in pozitivno vplivajo na prehodnost, kar je razvidno iz primerjave med zadnjimi tremi študijskimi leti 2023/24, 2022/23 in 2021/22, zlasti pri napredovanju iz prvega v drugi letnik (preglednica 1.4-2, grafikon 1.4-2).

Podrobnejši pregled ukrepov je na voljo v posameznih SEP ŠP.


Iz preglednice 1.4-2 in grafa 1.4-2 je razvidno, da se je na 1. stop. ŠP UN prehodnost iz 1. v 2. letnik v štud. l. 2023/24 izboljšala skoraj za 3 % oz. za 10 % glede na predhodni študijski leti, medtem ko je iz 2. v 3. letnik napredovalo le 75 % vpisanih študentov. Prehodnost študentov VS ŠP iz 1. v 2. letnik se je v zadnjem študijskem letu 2023/24 znižala za 12,94 %, iz 2. v 3. letnik pa smo zaznali minimalno povišanje (0,37 %) prehodnosti. Le ta je še vedno nižja za 3,52 % kot prehodnost študentov v študijskem letu 2021/22. Na fakulteti opažamo, da določena skupina študentov na 1. stopnji študija ne zaključi pravočasno, čeprav jim do diplomiranja manjkajo le eden ali dva izpita ter zaključno delo. Predvidevamo, da bi ti študenti lahko dokončali študijske obveznosti, vendar se v tem obdobju pogosto zaposlijo. Čeprav je končni cilj študija pridobitev zaposlitve, zgodnja vključitev na trg dela pred zaključkom študija pogosto zmanjšuje njihovo motivacijo za dokončanje izpitov in diplomske naloge, kar posledično podaljšuje čas do zaključka študija. Na UN ŠP določena izboljšanja že opazimo, saj se za zaključek študija šteje zadnja opravljena obveznost na ŠP.

Preglednica ‑: Prehodnost študentov (redni)

|  |  |  |  |  |
| --- | --- | --- | --- | --- |
| **STOPNJA** | **Kazalnik** | **2021/22** | **2022/23** | **2023/24** |
| **1. stopnja UN** | **Prehodnost študentov iz 1. v 2. letnik za fakulteto** | 50,00 | 57,14 | 60,00 |
| **1. stopnja UN** | **Prehodnost študentov iz 2. v 3. letnik za fakulteto** | 100,00 | 100,00 | 75,00 |
| **1. stopnja VS** | **Prehodnost študentov iz 1. v 2. letnik za fakulteto** | 52,78 | 59,09 | 46,15 |
| **1. stopnja VS** | **Prehodnost študentov iz 2. v 3. letnik za fakulteto** | 88,89 | 85,00 | 85,37 |
| **2. stopnja MAG** | **Prehodnost študentov iz 1. v 2. letnik za fakulteto** | 83,33 | 91,67 | 81,08 |

Na drugi stopnji študija znaša prehodnost študentov v drugi letnik 81,08 %, kar je približno 10,59 % manj kot v prejšnjem študijskem letu 2022/23. Kljub temu analiza zadnjih treh let kaže, da se na magistrskih študijskih programih ohranja razmeroma visoka in stabilna stopnja napredovanja iz 1. v 2. letnik. K temu prispevajo različni ukrepi, kot so prilagojena študijska podpora, stalno izboljševanje študijskih programov, vključevanje študentov v raziskovalno delo ter programi za akademski in osebni razvoj, kot je karierno svetovanje. Podrobnejši pregled teh ukrepov je na voljo v prilogah k evalvaciji posameznih ŠP.

Graf ‑: Prehodnost študentov (redni)




Prehodnost študentov iz 1. v 2. letnik se je na 3. stopnji (preglednica 1.4-3 in graf 1.4-3) v študijskem letu 2023/24 v primerjavi z obdobjem 2022/23 minimalno povečala (iz 75 % na 77,78 %), medtem ko se je prehodnost iz 2. v 3. letnik zmanjšala, in sicer kar za tretjino (iz 100 % v letu 2022/23 na 66,67 % v letu 2023/24). Analiza prehodnosti nadalje kaže še, da so v 4. letnik v študijskem letu 2023/24 napredovali vsi vpisani študenti, kar je za 50 % več kot v letu 2022/23.

Preglednica ‑: Prehodnost študentov (izredni)

|  |  |  |  |  |
| --- | --- | --- | --- | --- |
| **STOPNJA** | **Kazalnik** | **2021/22** | **2022/23** | **2023/24** |
| **2. stopnja MAG** | **Prehodnost študentov iz 1. v 2. letnik za fakulteto** |  |  | 100,00 |
| **3. stopnja** | **Prehodnost študentov iz 1. v 2. letnik za fakulteto** | 40,00 | 75,00 | 77,78 |
| **3. stopnja** | **Prehodnost študentov iz 2. v 3. letnik za fakulteto** | 75,00 | 100,00 | 66,67 |
| **3. stopnja** | **Prehodnost študentov iz 3. v 4. letnik za fakulteto** | 20,00 | 50,00 | 100,00 |

Graf ‑: Prehodnost študentov (izredni)



### Spremljanje ustreznosti pridobljenih kompetenc oz. učnih izidov

Na FKBV se ustreznost pridobljenih kompetenc in učnih izidov spremlja skozi različne oblike preverjanja znanja ob zaključku posameznih študijskih obdobij. Študenti se ocenjujejo na podlagi opravljenih izpitov, seminarskih in projektnih nalog, praktičnega dela ter zaključnih nalog, kar omogoča preverjanje, ali so dosegli zastavljene cilje in pričakovane kompetence.

Poleg formalnega ocenjevanja fakulteta sistematično zbira povratne informacije študentov prek anket o zadovoljstvu, individualnih razgovorov in fokusnih skupin. Na ta način pridobljeni podatki zagotavljajo vpogled v njihova mnenja o pridobljenih znanjih, veščinah in sposobnostih ter omogočajo prepoznavanje morebitnih pomanjkljivosti in priložnosti za izboljšave. Seznam kompetenc in ocene, ki so jih diplomanti podali ob zaključku študija, so predstavljeni v preglednici 1.4-4.

Preglednica ‑4: Seznam kompetenc in raven doseganja posamezne kompetence diplomantov 1. in 2. stopnje na FKBV ob zaključku študija za štud. leto 2023/24

|  |  |  |  |  |
| --- | --- | --- | --- | --- |
| **Kompetenca** | **UM** | **FKBV** | 1. **stopnja** | 1. **stopnja** |
| G1.1: Strokovnost na  svojem področju | 3,87 | 4,09 | 4,00 | 4,19 |
| G1.2: Praksa na  svojem področju | 3,53 | 3,65 | 3,53 | 3,81 |
| G1.3. Znanje na  drugih področjih | 3,57 | 3,88 | 3,84 | 3,89 |
| G1.4: Analitično razmišljanje | 3,84 | 3,98 | 4,00 | 3,89 |
| G1.5: Sposobnost iskanja  novih idej in rešitev | 3,92 | 4,14 | 4,19 | 4,00 |
| G.1.6: Sposobnost hitrega usvajanja novega znanja | 4,02 | 4,24 | 4,13 | 4,42 |
| G.1.7: Sposobnost dela pod stresom | 3,85 | 3,93 | 3,84 | 4,08 |
| G.1.8: Sposobnost učinkovite porabe časa | 3,77 | 3,98 | 3,97 | 3,94 |
| G.1.9: Sposobnost koordinacijskih aktivnosti | 3,83 | 3,93 | 3,91 | 3,93 |
| G.1.10: Sposobnost produktivnega sodelovanja z drugimi | 3,93 | 4,13 | 4,06 | 4,25 |
| G.1.11: Sposobnost vzpostavljanja lastne avtoritete | 3,70 | 4,07 | 4,07 | 4,00 |
| G.1.12: Sposobnost jasnega izražanja | 3,83 | 4,21 | 4,11 | 4,55 |
| G.1.13: Sposobnost dela z računalnikom in internetom | 4,07 | 4,31 | 4,27 | 4,29 |
| G.1.14: Sposobnost pisanja poročil, zabeležk in dokumentov | 3,94 | 4,19 | 4,11 | 4,29 |
| G.1.15: Sposobnost branja in pisanja v prvem tujem jeziku | 3,91 | 4,13 | 4,29 | 3,81 |
| G.1.16: Sposobnost branja in pisanja v drugem tujem jeziku | 2,78 | 3,63 | 3,69 | 3,08 |
| G.1.17: Sposobnost dela z ljudmi iz drugih kulturnih okolij | 3,71 | 4,55 | 4,52 | 4,55 |
| **Povprečje** | **3,77** | **4,06** | **4,03** | **4,06** |

Anketa o zadovoljstvu s študijem za štud. l. 2023/24 je pokazala, da se je skupna povprečna ocena pridobljenih strokovnih kompetenc na FKBV izboljšala (> 10 %) v primerjavi s preteklim študijskim letom (2022/23). Prav tako so se ob zaključku študija za štud. leto 2023/24 za dobrih 10 % izboljšale tudi povprečne ocene posameznih kompetenc diplomantov 1. in 2. stopnje na FKBV.

Kot je razvidno iz preglednice 1.4-4, so diplomanti v štud. l. 2023/24 v splošnem pridobljene skupne kompetence ocenili s povprečno oceno 4,06 (2022/23 = 3,68). Ocena je višja tudi od povprečja, ki ga študentje dosegajo na ravni Univerze v Mariboru v zadnjih dveh letih (3,78 v letu 2022/23 in 3,58 v letu 2021/22). Podrobnejša analiza kaže, da so ocene pridobljenih kompetenc pri diplomantih druge stopnje (4,06) sicer višje kot pri diplomantih prve stopnje (4,03), pa vendarle primerljive. To lahko pripišemo dejstvu, da se študenti na drugi stopnji bolj usmerjajo v specializirana področja, aktivneje sodelujejo v raziskovalnih in projektnih dejavnostih, pridobijo več praktičnih izkušenj ter so bolj pripravljeni na samostojno in poglobljeno strokovno delo.

Študentje na 1. in 2. stopnji so v letu 2022/23 pri oceni pridobljene kompetence *G1.2: »Praksa na svojem področju«* zaznavali potrebo po več praktičnega izobraževanja (1. stopnja = 2,88 in 2. stopnja = 3,00). Na podlagi povratnih informacij študentov redno prepoznavamo morebitne pomanjkljivosti, vrzeli in izzive pri izvedbi praktičnega usposabljanja ter aktivno iščemo ustrezne rešitve. Ena izmed prilagoditev, ki smo jo uvedli, je dodatna možnost opravljanja prakse kot izbirnega predmeta pri nekaterih VS ŠP. Rezultati teh prilagoditev na posameznih ŠP pa so vidni v sorazmerno visoki oceni te kompetence v letu 2023/24 (1. stopnja = 3,53 in 2. stopnja = 3,81).

V poročilu za vsak posamezen ŠP so na voljo podrobnejše informacije o oceni pridobljenih strokovnih kompetenc študentov.

### Spremljanje zaposljivosti diplomantov in vzdrževanje dialoga z diplomanti

Za zagotavljanje kakovostnega izobraževanja ter uspešno pripravo študentov na trg dela sta bistvenega pomena spremljanje zaposljivosti diplomantov in ohranjanje stika z njimi. Na UM FKBV sistematični sistem sledenja diplomantom še ni v celoti vzpostavljen, zato se spremljanje zaposljivosti izvaja predvsem prek osebnih stikov, Alumni kluba, Kariernega centra ter sodelovanja z različnimi deležniki v okolju. Kot je razvidno iz poglavja 1.4.2 *Usklajenost vpisa študentov s potrebami okolja*, nacionalni poklicni barometer kaže, da na trgu dela tudi v prihodnje ne bo presežka diplomantov s področja kmetijstva. To potrjuje tudi praksa, saj se vedno več delodajalcev obrne neposredno na fakulteto z iskanjem ustrezno usposobljenih diplomantov in delovne sile, kar dodatno poudarja pomen povezovanja fakultete z gospodarstvom. Študenti že med študijem pridobivajo dragocene praktične izkušnje skozi terenske vaje in predavanja v realnih delovnih okoljih, kot so mojstrske kmetije, kmetijska podjetja in agroživilske institucije. Tam se seznanijo z najsodobnejšimi tehnologijami in imajo priložnost vzpostaviti stike s potencialnimi delodajalci. Diplomanti FKBV svojo usposobljenost ocenjujejo bistveno višje od povprečja na Univerzi v Mariboru, kar potrjujejo podatki, ki jih zbira rektorat UM. Podrobnejši vpogled v ocene kompetenc je na voljo v poročilih za posamezne študijske programe.

[Alumni klub Fakultete za kmetijstvo in biosistemske vede UM](https://www.fkbv.um.si/?page_id=32) je prostovoljno, neodvisno in nepridobitno združenje diplomantov, ki je bilo ustanovljeno z namenom spodbujanja povezovanja in sodelovanja med nekdanjimi študenti fakultete. Njegov slogan *"Ostanimo povezani"* odraža vizijo kluba – krepitev in razvoj mreže znanja ter izkušenj na FKBV UM. Klub si prizadeva za vzpostavljanje in ohranjanje povezav med diplomanti različnih generacij, krepitev njihove prepoznavnosti v domačem in mednarodnem okolju ter vzpostavljanje sodelovanja med člani, gospodarskimi subjekti in drugimi organizacijami. Poleg tega omogoča diplomantom aktivno vlogo pri razvoju študijskih programov, prispeva k njihovemu osebnemu in strokovnemu napredku ter sodeluje pri oblikovanju in razvoju družbenih procesov. Sodelovanje UM FKBV z Alumni klubom zagotavlja dragocen vpogled v karierne poti diplomantov ter prispeva k izboljšanju kakovosti izobraževanja in njihovi boljši pripravljenosti na trg dela.

Sistematično spremljanje kariernega razvoja diplomantov nam omogoča vpogled v njihove dosežke, napredek ter morebitne izzive, s katerimi se soočajo na trgu dela. Z namenom spodbujanja kariernega razvoja študentov in diplomantov smo v sodelovanju s [Kariernim centrom Univerze v Mariboru](https://www.fkbv.um.si/?page_id=32) (KC UM) v študijskem letu 2023/24 pripravili niz aktivnosti, namenjenih lažjemu prehodu iz študija v poklicno življenje. Med njimi so bila individualna in skupinska karierna svetovanja ter tematske delavnice, osredotočene na razvoj kariernih kompetenc in uspešno vključevanje v trg dela. KC UM je organiziral več delavnic v sodelovanju s strokovnjaki iz kariernega svetovanja ter priznanimi zunanjimi strokovnjaki, o katerih so bila redno objavljena obvestila na spletni strani centra. Poleg tega so bili organizirani študijski obiski podjetij in drugih organizacij, kjer so študenti dobili vpogled v različna delovna okolja ter spoznali možnosti zaposlitve v svoji stroki. V študijskem letu 2023/24 je Karierni center UM skupaj s FKBV finančno podprl študijske obiske v več podjetji in institucij po vsej Sloveniji (preglednica 1.4-5). Te aktivnosti prispevajo k večji povezanosti študentov z delodajalci ter jih bolje pripravijo na zahteve in priložnosti, ki jih prinaša trg dela.

Preglednica ‑5: Seznam študijskih obiskov v podjetja in druge organizacije v štud. leto 2023/24

|  |  |  |  |
| --- | --- | --- | --- |
| **Zap. štev.** | **Naziv sofinanciranega študijskega obiska v podjetja in druge organizacije:** | **Datum izvedbe študijskega obiska v podjetja in druge organizacije:** | **Način izvedbe študijskega obiska** (v živo ali virtualno): |
| 1 | Študijski obisk študentov FKBV UM v SV Slovenijo  KMETIJSKO GOZDARSKA ZBORNICA SLOVENIJE KMETIJSKO GOZDARSKI ZAVOD PTUJ  Ormoška cesta 28, 2250 Ptuj  Alberto Kocbek, nosilec dopolnilne dejavnosti na kmetiji, Zgornja Voličina 28, 2232 Voličina  ŽIPO živinoreja poljedelstvo Lenart d.o.o.  Šetarova 21, 2230 Lenart v Slov. goricah | 25.1.2024  A. Mergeduš | v živo |
| 2 | Študijski obisk študentov FKBV UM Prebold-Žalec-Šempeter  UNIFOREST proizvodnja, trgovina in storitve, d.o.o., Latkova vas 81D, 3312 Prebold,  SIP strojna industrija, d.d., Šempeter v Savinjski dolini, Juhartova ulica 2  DAMIJAN ČETINA - DOPOLNILNA DEJAVNOST NA KMETIJI, Spodnje Grušovlje 6,  3311 Šempeter v Savinjski dolini | 8.3.2024  D. Kelc | v živo |
| 3 | Študijski obisk študentov FKBV UM v Prekmurje  Vrtni center Kurbus, Mele 2, 9252 Radenci  Ocean Orchids d.o.o., Dobrovnik 297, 9223 Dobrovnik  Cornus d.o.o.; Logarovci 63, 9242 Križevci pri Ljutomeru | 16.4.2024  A. Šušek | v živo |
| 4 | Študijski obisk študentov FKBV-Ce-Lj-Laško  Trgovina, storitve in proizvodnja, Tamara  Gregorn, BUFO, s.p., Celje  Emona Razvojni center za prehrano d.o.o., Kavčičeva ulica 72, 1000 Ljubljana;  ŽITO PREHRAMBENA INDUSTRIJA, D.O.O., Tržaška cesta 90, 1000 Ljubljana  Pivovarna LAŠKO d.d., Trubarjeva ulica 28, 3270 Laško | 27.5.2024  M. Kozmos | v živo |
| 5 | Študijski obisk študentov FKBV – Ptuj  Selekcijsko-poskusni center Ptuj  Ob Dravi 5a, Ptuj | 5.6.2024  M. Šiško | v živo |
| 6 | Študijski obisk študentov FKBV – Sl. Bistrica, Izlake | 11.6.2024  J. Rakun | v živo |
| 7 | Študijski obisk študentov FKBV - Mengeš, Komenda  KIS - Center za prenos tehnologij  Grajska cesta 1  1234 Mengeš  KIS - Selekcijsko – poskusni center za krompir  Moste 57a  1218 Komenda | 12.6.2024  M. Robačer | v živo |

### Dopolnilna izobraževanja in poletne šole

\* Strokovno srečanje konzorcija projekta ARACNE ''Spodbujanje pomena svile v umetnosti in kulturni dediščini na nacionalni in evropski ravni'', februar 2024 (v sodelovanju z Centro di Ricerca per I`Agricoltura e Ambiente (CREA-AA, Italija)

\* 19. mednarodni simpozij o apiterapiji, marec 2024 (v soorganizaciji s ČZS)

\* Specializirano predavanje ''Ekološka reja govedi z okroglo mizo'', marec 2024 (v sodelovanju z BF UL)

\* Posvet JSRGB, junij 2024 (v soorganizaciji MKGP in KIS)

\* Strokovna delavnica Nekateri vidiki mahagiranja invazivnih rastlin v kmetijski pridelavi, maj 2024 (v soorganizaciji z MKGP)

\* Strokovna delavnica projekta EIP ''Prilagajanje vinogradništva na podnebne spremembe s principi visokotorilnega trajnostnega upravljanja vinogradov s pametnimi tehnologijami'', junij 2024 (v sodelovanju s FS UL, KGZ Maribor, Vinogradništvom Greif, Interexport d.o.o.)

\* Simpozij Dan apiterapije, oktober 2024 (v soorganizaciji s ČZS)

\* Posvet Aktualno na področju ekološkega kmetijstva, oktober 2024

\* Festival znanosti Univerze v Mariboru, FestUM, oktober 2024 (v sodelovanju z UM)

\* Strokovno predavanje z demonstracijo v okviru pilotnega projekta NOO »Zeleni prehod v podnebno inovativne agroživilske sisteme«, december 2024

Na Fakulteti za kmetijstvo in biosistemske vede (FKBV) se je 26. avgusta 2024 pričela mednarodna poletna šola IPA 2024, ki je trajala devet dni, od tega je potekala šest dni v živo, preostali del pa virtualno. Dogodek je bil namenjen pridobivanju osnovnih kompetenc s področja preciznega kmetijstva s poudarkom na uporabi informacijsko-komunikacijskih tehnologij (IKT). Poletne šole se je udeležilo 32 študentov iz osmih držav, vključno s Portugalsko, Češko, Romunijo, Španijo, Grčijo, Srbijo, Madžarsko in Tanzanijo, v okviru programov CEEPUS in Erasmus. Program poletne šole je bil zasnovan tako, da je vključeval kombinacijo predavanj, praktičnega dela, prikazov in terenskih izletov. Prvi teden je bil osredotočen na naslednje teme: digitalizacija v kmetijstvu, pametni stroji, trajnostno upravljanje zemljišč in precizno kmetijstvo v vinogradništvu. Drugi teden je potekal prek spleta in je bil namenjen usposabljanju za uporabo IKT orodij, ki so ključna za razvoj in implementacijo preciznega kmetijstva. Poletna šola IPA 2024 je uspešno dosegla svoj cilj, saj so udeleženci pridobili temeljna znanja in praktične izkušnje s področja preciznega kmetijstva ter spoznali napredne tehnologije in metode v sodobnem kmetijstvu. Ob uspešnem zaključku programa so vsi udeleženci prejeli 4 ECTS točke. Poletna šola je bila pomemben korak k mednarodnemu povezovanju in izmenjavi znanja na področju trajnostnega kmetijstva ter uporabe digitalnih tehnologij v praksi. Organizatorji se zahvaljujejo vsem sodelujočim in partnerjem za uspešno izvedbo dogodka.

### Obveščanje javnosti o študijskih programih, dopolnilnih izobraževanjih in poletnih šolah

Svoje študijske programe in dejavnosti UM FKBV skozi vse leto aktivno predstavlja širši javnosti na različne načine. V zadnjem obdobju dajemo večji poudarek promociji prek družbenih omrežij, vendar ostaja osebna predstavitev enako pomembna. S tem širši javnosti zagotavljamo dostop do potrebnih informacij o študijskih programih in delovanju fakultete. Promocija poteka tudi preko različnih medijev, kot so intervjuji, strokovni članki ter prispevki v časopisih ali revijah, na radiu in televiziji. Poseben poudarek namenjamo povezovanju raziskovalnega in izobraževalnega dela, kar omogoča bolj praktično in aplikativno predstavitev študijskih programov širši javnosti.

Sodelujemo na informativnih dnevih, ki jih organizira Univerza in se dejavno predstavljamo tudi dijakom na srednjih šolah. Čeprav srednje šole pogosto združujejo predstavitve več fakultet, si prizadevamo biti prisotni na teh dogodkih in dijakom omogočiti boljši vpogled v naše študijske programe. Pomemben vidik promocije fakultete je tudi sodelovanje z mediji. Redno nastopamo v nacionalnih televizijskih oddajah, kot je Ljudje in zemlja (Slovenija 1), ter v lokalnih programih, med njimi Dobro jutro (RTV Studio Maribor). Prav tako sodelujemo v radijskih oddajah, kot sta Radio Maribor in Murski val. Zaposleni na fakulteti prispevajo k strokovnim in znanstvenim vsebinam, na primer v oddaji Ugriznimo v znanost, kar pripomore k širjenju znanja ter promociji kmetijstva in raziskovalnega dela v javnosti. Udeležba na dogodkih (sejem Agra, regionalni sejem *Fair of Education* in NAJDISTUDIJ, Noč raziskovalcev in karierni sejem poklicev), strokovnih srečanjih in kongresih prispeva k širši prepoznavnosti študijskih programov ter omogoča javnosti boljši vpogled v delovanje fakultete.

V študijskem letu 2023/24 smo svoje študijske programe predstavili na številnih srednjih šolah, med drugim na Gimnaziji Murska Sobota, Srednji poklicni in tehniški šoli Murska Sobota, Šolskem centru Rogaška Slatina, Gimnaziji Celje Center, Gimnaziji Ljutomer, Škofijski gimnaziji Maribor, Srednji šoli Slovenska Bistrica, Srednji šoli za gostinstvo in turizem Maribor, Biotehniški šoli Rakičan in Biotehniški šoli Maribor. Prav tako smo sodelovali na različnih dogodkih, kot so Karierni sejem poklicev in izobraževanja 2023, Študijska tržnica Šolskega centra Novo mesto, Virtualni sejem, Tržnica znanja Srednje šole za gostinstvo in turizem Celje, Informativa 2023 v Ljubljani ter Študijska tržnica REVIVIS Ptuj. Na teh dogodkih smo dijakom predstavili študijske programe in aktivnosti fakultete ter jim ponudili vpogled v možnosti izobraževanja na naši fakulteti.

### Programi, deli programov ali predmeti, ki se izvajajo v tujem jeziku

Na naši fakulteti ne izvajamo študijskih programov v angleškem jeziku, vendar študentom na izmenjavi omogočamo udeležbo pri učnih enotah, ki jih predavatelji izvajajo vzporedno v angleščini ali nemščini, odvisno od jezikovnih preferenc slušateljev. Obseg in način izvedbe teh enot se prilagajata številu mobilnih študentov, ki so jih izbrali. V študijskem letu 2020/21 smo na fakulteti odobrili možnost samostojne izvedbe učnih enot za Erasmus+ študente, neodvisno od vzporednega izvajanja za domače študente. Pri tem se predavatelji avtonomno odločajo ali bodo to možnost izkoristil. V takšnem primeru se učna enota dodatno umesti v urnik in se izvaja izključno v tujem jeziku. Po zaključku pedagoškega procesa mora predavatelj referatu za študijske zadeve predložiti izpolnjen obrazec o izvedbi pedagoške dejavnosti.

Za tuje študente, ki se odločajo za študij na naši fakulteti bodisi prek programov mobilnosti bodisi za redni vpis, so informacije dostopne na [spletni strani FKBV](https://www.fkbv.um.si/?page_id=868&lang=en). Poleg tega so na platformi [MojaUM](https://moja.um.si/studijski-programi/Strani/default.aspx?jezik=A) na voljo podrobni opisi študijskih programov in vsebin posameznih učnih enot, kar predstavlja obsežen vir informacij v angleškem jeziku.

V študijskem letu 2023/2024 smo Erasmus+ in Ceepus študentom ponudili skupaj 51 učnih enot iz študijskih programov 1. in 2. stopnje, od tega 21 v zimskem in 30 v poletnem semestru, ki so se izvajale v angleškem jeziku. Mobilnosti študentov ter visokošolskih učiteljev in sodelavcev v okviru mobilnosti Erasmus+ v študijskem letu 2023/24 je prikazana v preglednici 1.4-8. V okviru mobilnosti za poučevanje (STA) smo gostili 12 tujih predavateljev iz Madžarske, Hrvaške, Italije, Francije, Portugalske, Srbije in BIH, medtem ko so v okviru mobilnosti za usposabljanje (STT) na fakulteti gostovali 4 visokošolski učitelji iz Romunije, Češke in Madžarske. V istem obdobju so 3 naši visokošolski učitelji odšli na mobilnost z namenom poučevanja na Hrvaško, Madžarsko in Romunijo, 5 jih je sodelovalo v programu usposabljanja na Finskem, v Grčiji in na Madžarskem.

Preglednica ‑8: Mobilnost študentov in osebja na FKBV primerjalno za zadnja tri študijska leta

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Študij** | | **Praksa** | | **Osebje STA** | | **Osebje STT** | | **Poletna šola** | |
| **Št. leto** | **Prihod** | **Odhod** | **Prihod** | **Odhod** | **Prihod** | **Odhod** | **Prihod** | **Odhod** | **Prihod** | **Odhod** |
| 2021/22 | 25 | - | 4 | 5 | 5 | 2 | 10 | 10 | 16 |  |
| 2022/23 | 22 | 1 | 3 | 2 | 6 | 2 | 5 | 5 |  |  |
| 2023/24 | 29 | 3 | 8 | 9 | 12 | 3 | 4 | 2 | 32 | 9 |

V štud. l. 2023/24 smo na UM FKBV izvedli tudi poletno šolo v angleškem jeziku, na kateri je sodelovalo 32 študentov iz tujine z namenom pridobiti osnovne kompetence s področja preciznega kmetijstva in poudarkom na uporabi IKT, 9 naših študentov pa se je udeležilo poletnih šol v tujini.

### Praktično izobraževanje študentov

Praktično usposabljanje na FKBV omogočamo študentom 1. in 2. stopenjskih ŠP, študentom Veterinarske fakultete UL, študentom na izmenjavi prek programov mobilnosti (Erasmus+, Ceepus) ter dijakom. Usposabljanje poteka v različnih oblikah, kot so strokovni praktikum, delo na ekološki kmetiji, projektno delo, nadaljevalna praksa in ob študijska praksa (KOOD 1, 2, 3, 4), pri čemer se praksa ovrednoti z ECTS kreditnimi točkami ali izvaja na podlagi pogodbenega sodelovanja. Cilj praktičnega izobraževanja je študente pripraviti na strokovno delo, jim omogočiti vpogled v delovno okolje, jih seznaniti z organizacijo in upravljanjem ter jim predstaviti dobre prakse, ki prispevajo k razvoju njihovih praktičnih veščin na izbranem področju.

Praktično usposabljanje poteka pod strokovnim vodstvom pedagoških in delovnih mentorjev na fakulteti ter delovnih mentorjev v gospodarstvu. Fakulteta tesno sodeluje z različnimi organizacijami, vključno z gospodarskimi družbami, javnimi zavodi, mojstrskimi kmetijami, državno upravo in društvi, pri načrtovanju, izvajanju in vrednotenju praktičnega dela. V ta namen ima sklenjenih več kot 115 aktivnih pogodb s partnerskimi institucijami. Del usposabljanja poteka tudi v okviru fakultete, na njenem posestvu (UKC Pohorski dvor, Meranovo, Botanični vrt) ter v laboratorijih. Programi so prilagojeni študijskemu koledarju, potrebam študentov in izvedbenim zmožnostim mentorjev. Pred začetkom usposabljanja morajo študenti opraviti preizkus varnega dela, sistematski zdravstveni pregled in imeti urejeno zavarovanje za primer nezgode pri delu.

O možnostih in poteku praktičnega usposabljanja študente obveščamo prek različnih komunikacijskih kanalov, vključno z e-pošto, telefonom, oglasnimi deskami, spletno stranjo za prakso, internetno platformo eŠtudijUM, sestanki in navadno pošto. Med usposabljanjem študenti vodijo dnevnik prakse ter po zaključku izpolnijo anketo o zadovoljstvu. To področje ocenjujemo kot stabilno. Uspešno opravljeno praktično usposabljanje se evidentira v prilogi k diplomi, fakulteta pa vodi ustrezno dokumentacijo, kar omogoča učinkovito upravljanje programa v skladu z načrtovanimi cilji.

## Znanstvenoraziskovalna, umetniška in strokovna dejavnost

### Uspešnost znanstvenoraziskovalnega dela

Graf 1.5-1 prikazuje število znanstvenih del po letih. Število znanstvenih del je po dveh nadpovprečnih letih 2022 in 2023 spet padlo na raven iz let 2020 in 2021. Podoben trend je opaziti tudi pri normiranju znanstvenih del na FTE (*full-time equivalent*) zaposlenih (Graf 1.5-2). Primerjava z grafom 1.5-7 vseeno kaže, da je nižje število znanstvenih del povezano z boljšimi objavami, ki običajno zahtevajo večji obseg rezultatov. Treba je poudariti, da primerjava pedagoško obremenjenih zaposlenih s 100-odstotno zaposlenimi raziskovalci ni sorazmerna, saj ima večina zaposlenih na fakulteti tudi pedagoško obremenitev.

Graf ‑: Število znanstvenih del (absolutno)

Graf ‑: Število znanstvenih del (normirano)

Število citatov je v neposredni povezavi s številom in kakovostjo znanstvenih objav. Absolutno število citatov v sistemu SICRIS/SCOPUS in SICRIS/WoS je v rastočem trendu v obdobju 2020-2024. Medtem, ko je število citatov v sistemu SICRIS/SCOPUS ostalo v letu 2024 na isti ravni kot v letu 2023, se je v sistemu SICRIS/WoS močno povečalo glede na leto 2023 in število čistih citatov je prvič preseglo 1500. Ker sistem WoS indeksira v splošnem revije z večjim faktorjem vpliva kot SCOPUS, lahko sklepamo na višje število citatov v bolj pomembnih revijah. Pri normiranju na število raziskovalcev je bilo opaziti enak trend, saj je število normiranih citatov v sistemu SICRIS/SCOPUS v letu 2024 celo rahlo padlo glede na leto 2023, v sistemu SICRIS/WoS pa naraslo. Število citatov ob pripravi samoevalvacijskega poročila za leto 2024 predvidoma še ni dokončno zaradi zamika pri evidentiranju citatov. Glede na večanje števila znanstvenih objav v zadnjih letih je v nadaljevanju mogoče pričakovati tudi več citatov, ki objavam običajno sledijo z zamikom.

Graf ‑: Število citatov in čistih citatov SICRIS/SCOPUS (absolutno)

Graf ‑: Število citatov in čistih citatov SICRIS/WOS (absolutno)

Graf ‑: Število citatov in čistih citatov SICRIS/SCOPUS(normirano)

Graf ‑: Število citatov in čistih citatov SICRIS/WOS (normirano)

V letu 2020 smo imeli kot posledico pandemije glede na leto 2019 precej izrazit padec obsega in kakovosti znanstvenoraziskovalnega dela po metodologiji ARRS v absolutnem (Graf 1.5-7) in normiranem sistemu (Graf 1.5-8). V letu 2024 smo bili po točkovanih parametrih A' – zelo kakovostni dosežki in A1/2 – pomembni dosežki rahlo boljši kot v letu 2023, pri parametrih A'' – izjemni dosežki, in A1 – izračunan faktor ocene celotnega raziskovalnega dela po metodologiji ARRS pa rahlo slabši kot v letu 2023. Iz tega sklepamo, da je v letu 2024 ostalo primerljivo število kvalitetnih objav kot v 2023, vendar pa se je znižalo število manj kakovostnih objav.

Graf ‑: Uspešnost ZRD po metodologiji ARRS (absolutno)

Graf ‑: Uspešnost ZRD po metodologiji ARRS (normirano)

Če povzamemo, v letu 2024 je bilo število znanstvenih objav nižje kot v letu 2023. Znižanje je predvsem na račun nižjega števila manj kakovostnih objav, medtem ko je število kvalitetnih objav ostalo na primerljivem nivoju kot prejšnja leta. Glede na število citatov je opaziti močno povečanje v sistemu SICRIS/WoS na račun objavljanja v kvalitetnejših revijah, saj tega ni opaziti v sistemu SICRIS/SCOPUS. Zaradi predvidenih sprememb v zaposlitveni strukturi (upokojevanje rednih profesorjev in nastop mladih zaposlenih) bo v prihodnjih letih težko obdržati trend splošnega naraščanja števila objav, citatov in uspešnosti znanstvenoraziskovalnega dela. Treba je omeniti, da je fakulteta močno vpeta v okolje in da raziskovalci objavljajo veliko število strokovnih del, ki pa v znanstvenem točkovanju niso vključena.

Eden od poglavitnih ukrepov, s katerim bi lahko povečali število znanstvenih publikacij, je nabava nove raziskovalne opreme. Zaradi težkega finančnega položaja fakultete se že dalj časa ne vlaga v nabavo novih instrumentov, ki so nujno potrebni za nemoteno delo in odličnost raziskovalnega dela. Pričakujemo, da bomo ob morebitni odobritvi univerzitetnih projektov INNOVUM izboljšali pogoje za raziskovalno delo in s tem pričakovano število objav. Brez dobre raziskovalne opreme je težko biti konkurenčen dobro opremljenim laboratorijem.

### Predstavitev uspešnosti umetniškega dela

Na fakulteti ne izvajamo umetniške dejavnosti.

### Nacionalni raziskovalni programi, projekti in mladi raziskovalci

Iz Grafa 1.5-9 je razvidno, da smo v letu 2024 dosegli najvišje število tekočih nacionalnih razvojnih programov in projektov glede na obdobje zadnjih petih let. Povečanje števila projektov je bilo predvsem na račun pridobljenih projektov iz razpisa ciljnih raziskovalnih programov (CRP) in raziskovalnih projektov, ki jih financira ARIS. Zaposleni na FKBV so člani dveh raziskovalnih programov (P1-0164: Raziskave za zagotavljanje varne hrane in zdravja ter P4-0022: Ekonomika agroživilstva in naravnih virov). V letu 2024 smo imeli tri mlade raziskovalce (eden s podaljšanim statusom), ki smo jih pridobili v okviru raziskovalnega programa P1-0164.

Graf ‑: Število razvojnih programov in projektov ter število aktivnih mladih raziskovalcev

### Mednarodni raziskovalni projekti

Raziskovalci so bili v letu 2024 vključeni v štiri mednarodne raziskovalne projekte, kar je enako kot v letu 2022. Dva od teh so bili pridobljeni v okviru Obzorij 2020 (''Towards Climate-smart Sustainable Management of Agricultural Soils [EJP SOIL]'' in''Advocating the Role of Silk Art and Cultural Heritage at National and European Scale [ARACNE]''. Število mednarodnih raziskovalnih projektov se že več let giblje med številom 3 in 5.

Graf ‑: Število mednarodnih raziskovalnih projektov

### Mednarodni razvojni projekti

Bolj kot v mednarodnih raziskovalnih projektih so raziskovalci aktivni v mednarodnih razvojnih projektih, kjer gre predvsem za prenos znanja v prakso. Število projektov se je po skoku v letih 2020 in 2021 (obakrat 25 projektov) znižalo na 17 v letu 2022 in 12 v letu 2023 in 2024 (Graf 1.5-11). Večina teh projektov sodi med projekte Evropskega partnerstva za inovacije (EIP). Število tekočih EIP-projektov se je znižalo zato, ker so se začeli iztekati projekti EIP iz prvega obdobja razpisov. V letu 2024 so se ponovni pričeli razpisi iz tega programa za novo obdobje.

Graf ‑: Število mednarodnih razvojnih projektov

Če povzamemo, projektna aktivnost in količina pridobljenih sredstvih so se v zadnjih petih letih močno povečali. Količino sredstev iz projektne aktivnosti smo v letu 2024 ohranili na isti ravni kot v letu 2023, glede na leto 2020 pa se je povečala za 66 %. Projektna aktivnost je pomembna za zagotavljanje raziskovalne dejavnosti na fakulteti in jo krepimo s skupnimi sestanki in spodbujanjem prijav na projekte.

### Organizacija konferenc in strokovnih srečanj

Zaradi epidemiološke situacije v letih 2020 in 2021 in z njo povezanih omejitev pri zbiranju večjih skupin ljudi je organizacija konferenc in strokovnih srečanj s strani zaposlenih izrazito upadla glede na obdobje pred epidemijo. Od leta 2020 naprej imamo naraščajoči trend organiziranih konferenc in strokovnih srečanj. Graf 1.5-12 prikazuje število letno organiziranih dogodkov v obdobju 2020–2024.

V letu 2024 so naši člani organizirali oz. so bili vključeni v organizacijo pri naslednjih dogodkih:

* Strokovno srečanje konzorcija projekta ARACNE ''Spodbujanje pomena svile v umetnosti in kulturni dediščini na nacionalni in evropski ravni'', februar 2024 (v sodelovanju z Centro di Ricerca per I`Agricoltura e Ambiente (CREA-AA, Italija)
* 19. mednarodni simpozij o apiterapiji, marec 2024 (v soorganizaciji s ČZS)
* Specializirano predavanje ''Ekološka reja govedi z okroglo mizo'', marec 2024 (v sodelovanju z BF UL)
* Posvet JSRGB, junij 2024 (v soorganizaciji MKGP in KIS)
* Strokovna delavnica: Nekateri vidiki managiranja invazivnih rastlin v kmetijski pridelavi, maj 2024 (v soorganizaciji z MKGP)
* Strokovna delavnica projekta EIP ''Prilagajanje vinogradništva na podnebne spremembe s principi visokostorilnega trajnostnega upravljanja vinogradov s pametnimi tehnologijami'', junij 2024 (v sodelovanju s FS UM, KGZ Maribor, Vinogradništvom Greif, Interexport d.o.o.)
* Simpozij Dan apiterapije, oktober 2024 (v soorganizaciji s ČZS)
* Posvet Aktualno na področju ekološkega kmetijstva, oktober 2024
* Festival znanosti Univerze v Mariboru, FestUM, oktober 2024 (v sodelovanju z UM)
* Strokovno predavanje z demonstracijo v okviru pilotnega projekta NOO »Zeleni prehod v podnebno inovativne agroživilske sisteme«, december 2024

Graf ‑12: Organizirane konference in strokovni posveti zaposlenih na FKBV

### Vključevanje rezultatov znanstvenoraziskovalnega, umetniškega oz. strokovnega dela v izobraževalni proces

V pedagoškem procesu se znanstveno-strokovno delo vključuje preko uporabe relevantnih publikacij in rezultatov projektov, ki so pomembni za posamezno učno enoto, so z njo smiselno povezani in ustrezajo interesom študentov. Ta pristop omogoča neposredno obravnavo aktualnih izzivov s področja kmetijstva ter prispeva k doseganju učnih ciljev in izboljšanju kompetenc študentov. Prav tako se na FKBV zavedamo, da so raziskovalne izkušnje predavateljev ključne za uspešen prenos znanja, zato študente vključujemo v raziskovalno delo preko strokovne prakse, projektnega dela in sodelovanja pri obstoječih raziskovalnih projektih.

Primeri vključevanja znanstvenih raziskav v pedagoški proces so naslednji:

* Pri laboratorijskih vajah asistenti uporabijo izkušnje, potek in rezultate znanstvenih raziskav, pridobljenih med doktorskim študijem.
* Na predavanjih in vajah se študentom posredujejo informacije in rezultati s terena, pridobljeni v okviru projektov.
* Študente se aktivno vključuje v delo na projektih. To poteka prostovoljno, v okviru praktikuma ali kot opravljanje zaključnih nalog.

Na Katedri za genetiko so bili 2024 v projekt JSRGB (rastlinska genska banka) vključeni študenti prvega in drugega letnika študijskega programa Vinogradništvo, vinarstvo in sadjarstvo VS. Študenti druge stopnje so sodelovali pri raziskovalnem delu iz področja molekulske genetike v okviru magistrskih nalog. Izsledke genetskih raziskav na Katedri se vključuje v predavanja učnih enot, ki vključujejo genetiko.

V okviru projekta EIP "Integracija dosevkov za ozelenitev tal v njivski kolobar – možnosti nadomeščanja N iz mineralnih gnojil," sodelujejo štirje študenti magistrskega ŠP Kmetijstvo (2. stopnja) – dva iz 2. letnika in dva absolventa. Njihovo delo temelji na sodelovanju pri praktičnih preizkusih na terenu. Pridobljene podatke med projektom pa bodo uporabili pri pripravi magistrskih nalog. V projekt redno vključujemo tudi študente prvih dveh letnikov dodiplomskih programov. Ti študenti sodelujejo pri laboratorijskih in terenskih vajah v okviru predmetov, kot so *Osnove rastlinske pridelave*, *Travništvo* in *Prilagajanje kmetijstva podnebnim spremembam*, kar jim omogoča vpogled v praktične vidike raziskovalnega dela.

V okviru Evropskega projekta Obzorja ARACNE (“Advocating the Role of silk Art and Cultural heritage at National and European scale” – “Spodbujanje pomena svile v umetnosti in kulturni dediščini na nacionalni in evropski ravni”), ki se je na Katedri za botaniko in fiziologijo rastlin začel izvajati marca 2023, je bila v 2024 vključena ena študentka 3. letnika visokošolskega študijskega programa “Agronomija – okrasne rastline, zelenjava in poljščine”. Študentka je aktivno vključena v raziskovalne projektne aktivnosti na področju priprave vzorcev skorje murve in določevanja vsebnosti skupnih fenolnih spojin v skorji murv različnih genotipov. Raziskovalne izkušnje pridobljene tekom projektnega dela in rezultate projektnih aktivnosti bo študentka uporabila pri pripravi svojega diplomskega dela. Študente redno seznanjamo s projektom ARACNE ter z njim povezanimi novimi dognanji v okviru pedagoškega procesa. V sodelovanju s Katedro za živinorejo je v izobraževalne aktivnosti projekta vpeta tudi študentka visokošolskega študijskega programa Vinogradništvo, vinarstvo in sadjarstvo, ki spremlja vedenjske vzorce sviloprejk v povezavi z njihovo usmeritvijo glede na magnetno polje. Študente vseh študijskih programov tudi seznanimo s projektom Aracne in jih aktivno vključujemo v popis lokalnih murv ob uporabi aplikacije MorusAPP ter v delo v kolekciji murv.

V sklopu raziskav ARIS projekta “Pomen hlapnih izločkov izbranih vrtnin pri posredni obrambi rastlin pred polži, J4-50135” je na Katedri za botaniko in fiziologijo rastlin aktivno sodeloval študent 2. letnika magistrskega študijskega programa “Kmetijstvo”. Študent je aktivno vključen v analitiko askorbata, glutationa in rastlinskih pigmentov v listih in koreninah solate objedene z različnimi vrstami polžev. Raziskovalne izkušnje in rezultate pridobljene tekom projektnega dela bo študent uporabil pri izdelavi svojega magistrskega dela. Dognanja v sklopu omenjenega projekta so povezana predvsem z biotskim stresom, zato aktualnosti povezane z omenjenim projektom vključujemo predvsem v vsebine predmeta “Stresna fiziologija kmetijskih rastlin”.

Na Katedri za mikrobiologijo, biokemijo, molekularno biologijo in biotehnologijo so bili trije študenti 2. stopnje smer Varnost hrane v prehrambeni verigi vključeni v delo na projektu EIP: Preizkus protokolov za predelavo mesnih izdelkov z znižano vsebnostjo nitratov in nitritov. Dognanja na projektu so predavatelji vključili v učne enote, ki se dotikajo problema kemičnih konzervansov v hrani (Varna hrana, Ocene tveganj).

Na Katedri za tuje strokovne jezike smo objavili znanstvene članke v angleščini in nemščini, ki raziskujejo uporabo književnosti v strokovnih tujih jezikih. Ugotovili smo, da branje literarnih del, ki obravnavajo tematiko kmetijstva, podeželskega življenja in povezanosti z naravo, pozitivno vpliva na razvoj celostnega strokovnjaka in poslovnega človeka. Študentje se tako učijo razumevanja kulture tujih sogovornikov ali poslovnih partnerjev ter razvijajo čustveno inteligenco, kar je ključnega pomena za uspešno delo in poslovanje. Pri pouku se trudimo vključiti več literarnih del in dejavnosti, ki študentom omogočajo pridobivanje mehkih veščin, kar po našem mnenju študentje dojemajo kot koristno.

Vsak predavatelj je odgovoren, da vsako leto posodobi seznam referenc z najnovejšimi dosežki ter te dosežke vključi v svoja predavanja in seminarje.

## PREDNOSTI

* V okviru projektov se študentje aktivno vključujejo v raziskovalno dejavnost na fakulteti.
* Preko interdisciplinarnih razvojnih raziskovanih dejavnosti fakulteta omogoča študentom vključevanje v različna kmetijska in tehnična področja, kar prispeva k večji zaposljivosti diplomantov.
* Infrastruktura, ki je na voljo v okviru fakultete, trenutno omogoča dovolj kakovostno izvedbo pedagoškega procesa. Z novimi razpisi IRP38 na fakulteti pričakujemo, da bomo vzpostavili dodatno raziskovalno opremo, ki bo omogočila kakovostnejši, uspešnejši ter hitrejši razvoj na področju pedagoške in raziskovalne dejavnosti. Samo tako bomo lahko dodatno izboljšali pogoje za raziskovalno delo in s tem pričakovano število znanstvenih objav.
* Sodelovanje v okviru mednarodnih programov in projektov ponuja možnosti organizacije strokovnih posvetov in izvedbe predavanj gostujočih profesorjev.

## PRILOŽNOSTI ZA IZBOLJŠANJE

* Na fakulteti bi lahko povečali uspešnost pridobivanja nacionalnih in mednarodnih projektov, kar bomo na fakulteti dokazali pri točkah o znanstvenoraziskovalni dejavnosti v letu 2025.
* Na fakulteti je nujna posodobitev laboratorijske in tehnične infrastrukture za izvedbo kakovostnega in prepoznavnega raziskovalnega in pedagoškega dela.
* Večja mednarodna mobilnost in izmenjave naših študentov, raziskovalcev in profesorjev preko Erasmus+/Ceepus programov, ki podpirata izobraževanje, usposabljanje, mlade in šport v Evropi, bo pripomogla k izboljšanju rezultatov raziskovanja in prepoznavnosti fakultete.

# KADRI

## Kadrovska struktura visokošolskih učiteljev in sodelavcev ter znanstvenih delavcev

Preglednica ‑: FTE visokošolskih učiteljev in visokošolskih sodelavcev

|  |  |  |  |  |  |  |
| --- | --- | --- | --- | --- | --- | --- |
|  | **Dopolnilno Delo** | **Dopolnilno Delo** | **Dopolnilno Delo** | **Redno Delo** | **Redno Delo** | **Redno Delo** |
| **Visokošolski učitelji in sodelavci** | **2022** | **2023** | **2024** | **2022** | **2023** | **2024** |
| **ASISTENT** | 0,44 | 0,33 | 0,00 | 2,00 | 3,00 | 1,75 |
| **ASISTENT Z DOKTORATOM** | 0,60 | 0,51 | 0,58 | 7,50 | 6,50 | 6,50 |
| **ASISTENT Z MAGISTERIJEM** | 0,20 | 0,20 | 0,20 | 1,00 | 1,00 | 1,00 |
| **DOCENT** | 0,74 | 1,30 | 1,58 | 8,00 | 9,50 | 9,00 |
| **IZREDNI PROFESOR** | 1,12 | 1,20 | 0,95 | 6,50 | 7,00 | 6,00 |
| **REDNI PROFESOR** | 2,73 | 2,66 | 2,80 | 14,20 | 14,50 | 15,50 |
| **UČITELJ VEŠČIN** | 0,00 | 0,00 | 0,00 | 2,00 | 2,00 | 1,00 |
| **VIŠJI PREDAVATELJ** | 0,60 | 0,64 | 0,48 | 3,50 | 3,50 | 3,50 |
| **VISOKOŠOLSKI UČITELJ LEKTOR** | 0,00 | 0,00 | 0,00 | 0,00 | 0,00 | 1,00 |

Graf ‑: Visokošolski učitelji in sodelavci

Preglednica ‑: FTE raziskovalcev in mladih raziskovalcev

|  |  |  |  |  |  |  |
| --- | --- | --- | --- | --- | --- | --- |
|  | **Dopolnilno Delo** | **Dopolnilno Delo** | **Dopolnilno Delo** | **Redno Delo** | **Redno Delo** | **Redno Delo** |
| **Raziskovalci** | **2022** | **2023** | **2024** | **2022** | **2023** | **2024** |
| **ASISTENT Z DOKTORATOM** | 0,20 | 0,20 | 0,00 | 1,00 | 1,00 | 1,00 |
| **ZNANSTVENI SVETNIK** | 0,01 | 0,03 | 0,12 | 0,30 | 0,00 | 0,00 |
| **MLADI RAZISKOVALEC** | 0,00 | 0,00 | 0,00 | 2,00 | 1,00 | 2,00 |
| **VIŠJI ZNANSTVENI SODELAVEC** | 0,00 | 0,00 | 0,04 | 0,00 | 0,00 | 0,00 |
| **ZNANSTVENI SODELAVEC** | 0,02 | 0,03 | 0,00 | 0,00 | 0,00 | 0,00 |
| **RAZISKOVALEC** | 0,35 | 0,75 | 1,00 | 2,00 | 3,50 | 4,75 |
| **VIŠJI STROKOVNO RAZISKOVALNI ASISTENT** | 0,00 | 0,00 | 0,00 | 0,00 | 0,00 | 1,00 |
| **VIŠJI RAZISKOVALEC** | 0,20 | 0,00 | 0,20 | 0,00 | 0,00 | 0,20 |

Graf ‑: FTE Raziskovalcev in mladih raziskovalcev

## Pedagoška obremenjenost kadrov po strukturi (nazivih)

Število zaposlenih učiteljev in sodelavcev, ki imajo pedagoško nadobremenitev (nadobremenitve so v primerih dela na drugih fakultetah v okviru poračunavanja, razbremenitev zaradi opravljanja funkcij, doktorskega študija, raziskovalnih razbremenitev ali nadomeščanj, izrednega študija in predavanj za Erasmus študente), je tako kot v zadnjih letih manjše kot v predhodnih letih. Dodatne pogodbe za pedagoško delo so izjema (v glavnem kot posledica nadomeščanj sodelavcev/sodelavk zaradi bolniških ali porodniških staležev, dodatnih obremenitev na doktorskem študiju)

Število zaposlenih pedagoških delavcev: 47

* število visokošolskih učiteljev: 36
* število visokošolskih sodelavcev: 11

Število študentov: 346

Število študentov na zaposlenega pedagoškega delavca: 7,36

* Število študentov na visokošolskega učitelja: 9,6
* Število študentov na visokošolskega sodelavca: 31,45

Število ur neposredne pedagoške obremenitve zaposlenih pedagoških delavcev: 11.231

* predavanja, seminarji: 7074
* vaje: 4157

Povprečno število ur neposredne pedagoške obveze na pedagoškega delavca: 239

* Povprečno število ur predavanj na učitelje: 197
* Povprečno število ur vaj na sodelavce: 378

Število zaposlenih z nadobvezo: 34

Delež zaposlenih z nadobvezo: 72 %

Število ur nadobveze: 1233

Delež nadobveze v neposredni pedagoški obvezi: 11 %

Dopolnilno delo zaposlenih iz naslova pedagoške dejavnosti: 0

## Znanstvenoraziskovalna oz. umetniška uspešnost po strukturi (nazivih)[[1]](#footnote-2)

Znanstvenoraziskovalna uspešnost za obdobje od 2019 do 2023 po merilih ARRS (A'' – izjemni dosežki, A' – zelo kakovostni dosežki, A1/2 – pomembni dosežki, A1 – izračunan faktor ocene celotnega raziskovalnega dela, CI10 – število čistih citatov znanstvenih del v zadnjih 10 letih, število projektov) je predstavljena na grafih 2.1-3 do 2.1-10. Uspešnost je prikazana v odvisnosti od habilitacijskega naziva (redni profesor, izredni profesor, docent, višji predavatelj, asistent), absolutno ter normirano na število FTE zaposlenih sodelavcev v določenem habilitacijskem nazivu. Asistenti in asistenti z doktoratom (pedagoški in raziskovalni naziv) so združeni v isto kategorijo zaradi prenizkega števila zaposlenih v vsaj eni od podkategorij. Treba je poudariti, da vrednotenje raziskovalnega dela zaposlenih v primerjavi s 100-odstotno zaposlenimi raziskovalci ni sorazmerno, saj ima večina zaposlenih v nazivih tudi 100-odstotno pedagoško obremenitev.

V letu 2024 so imeli v absolutnem smislu največ kakovostnih objav (A'', A', A1/2 in A1 celokupni) docenti, sledijo redni profesorji in izredni profesorji. Višji predavatelji in asistenti imajo pričakovano manj objav. Pri normiranju na število FTE so v večini kategorij znanstvenih objav najboljši izredni profesorji, sledijo docenti in nato redni profesorji. Višji predavatelji in asistenti so si po kazalnikih znanstvenih objav zelo podobni (Grafa 2.1-3 in 2.1-4).

Graf 2.1‑3: Kvantitativna ocena raziskovalnega dela po habilitacijskih nazivih v letu 2024

Graf 2.1‑4: Kvantitativna ocena raziskovalnega dela po habilitacijskih nazivih (normirano) v letu 2024

Pri oceni kakovosti in odmevnosti objav (parameter CI10, Sicris/WoS) je trend pričakovan. Največ citatov so imeli v letu 2024 redni profesorji, sledijo izredni profesorji in docenti, višji predavatelji in asistenti (Grafa 2.1-5 in 2.1-6). Pri normiranju na FTE je podobno, saj število čistih citatov pada od rednih profesorjev proti nižjim habilitacijskim nazivom. To je pričakovano, saj imajo višji habilitacijski nazivi več citatov zaradi višjega števila objav in daljšega obdobja publiciranja.

Graf 2.1‑5: Število čistih citatov (absolutno, Sicris/WoS) po habilitacijskih nazivih v letu 2024

Graf 2.1‑6: Število čistih citatov (absolutno, Sicris/WoS) po habilitacijskih nazivih (normirano) v letu 2024

Grafa 2.1-7 in 2.1-8 prikazujeta število nacionalnih projektov v izvajanju (kot vodja projekta ali kot vodja na FKBV) po letih glede na habilitacijski naziv. Pri normiranju FTE habilitacijskih nazivov je razvidno, da so pri izvajanju nacionalnih projektov po vseh letih najbolj aktivni redni in izredni profesorji, sledijo jim docenti. Višji predavatelji in asistenti teh projektov večinoma nimajo, saj mnogokrat tudi ne izpolnjujejo pogojev za njihovo pridobitev. Pogoji za prijavo raziskovalnega projekta nacionalne agencije ARIS na področju biotehnike, kamor spadajo kmetijske vede, so namreč doktorat znanosti in kvantitativne ocene A1>0,5 in CI10>50.

Graf 2.1-7: Število nacionalnih projektov v izvajanju glede na habilitacijski naziv

Graf 2.1‑8: Število nacionalnih projektov v izvajanju glede na habilitacijski naziv (normirano)

Sodelovanje v mednarodnih projektih (Grafa 2.1-9 in 2.1-10) izkazujejo redni profesorji, izredni profesorji in docenti. Višji predavatelji in asistenti imajo pričakovano nižjo aktivnost v teh projektih, v letu 2024 je ni bilo. V letu 2024 je absolutno in normirano število mednarodnih projektov glede na leto 2023 ostalo enako pri rednih profesorjih, znižalo pri izrednih profesorjih in povišalo pri docentih. Te spremembe so predvsem odraz nižjega števila projektov EIP (Graf 1.5-11).

Graf 2.1-9: Absolutno število mednarodnih projektov v izvajanju glede na habilitacijski naziv

Graf 2.1‑10: Število mednarodnih projektov v izvajanju glede na habilitacijski naziv (normirano)

Mlade raziskovalce v zadnjih letih pridobivamo predvsem v okviru raziskovalnega programa P1-0164. V letu 2024 smo imeli dva mlada raziskovalca z zaposlitvenim obdobjem 2022–2026 in 2024-2028. V enem primeru je mentor redni, v drugem pa izredni profesor. Prijav patentov v obdobju 2020–2024 Fakulteta ni imela.

Zavedamo se, da moramo raziskovalce spodbujati pri prijavah na projekte ter pisanju znanstvenih in strokovnih člankov. V zadnjih letih deluje na fakulteti projektna pisarna, ki ponuja administrativno pomoč pri prijavah in poročanju na projektih. To se je izkazalo kot zelo učinkovit mehanizem, saj se je število prijavljenih in pridobljenih projektov med letoma 2017 in 2024 precej povečalo glede na prejšnja leta. Dodatno motiviramo raziskovalce pri iskanju projektnih idej in za projektne prijave, kjer sodeluje več kateder hkrati. Vsakih 14 dni organiziramo skupna srečanja vseh raziskovalcev na FKBV, kjer posamezniki poročajo o svojem delu, pridobljenih projektih in rezultatih. Namen teh srečanj je poznavanje raziskovalnega dela sodelavcev, sodelovanje znotraj fakultete in iskanje novih idej. Načrtujemo tudi skupna raziskovalna srečanja z drugimi fakultetami UM za doseganje interdisciplinarnosti pri novih projektih. Vsekakor bi dodaten dvig raziskovalne uspešnosti in njen preboj v znanstvenem smislu pomenila nabava moderne raziskovalne opreme, ki se načrtuje v projektu INNOVUM na UM.

## Merila za izvolitve v nazive in izvolitvena področja

Pri habilitacijah na Fakulteti upoštevamo merila, ki so veljavna na Univerzi v Mariboru (Merila za volitve v nazive visokošolskih učiteljev in visokošolskih sodelavcev, UPB 2, sprejeta 5. 7. 2022). Fakulteta ni uvedla zahtevnejših pogojev za habilitacijo za izvolitvena področja, ki so matična na fakulteti.

[Informacije o habilitacijskih merilih in habilitacijskih področjih so o objavljene na spletni strani: <https://www.um.si/projekti/habilitacije/Strani/default.aspx>.]

Preglednica ‑: Število izvolitev v pedagoški naziv

|  |  |  |  |  |  |  |
| --- | --- | --- | --- | --- | --- | --- |
|  | **2022** | **2022** | **2023** | **2023** | **2024** | **2024** |
| **Pedagoške izvolitve** | **prva** | **ponovna** | **prva** | **ponovna** | **prva** | **ponovna** |
| **redni profesor** | 1 | 0 | 0 | 0 | 2 | 0 |
| **izredni profesor** | 0 | 2 | 1 | 4 | 1 | 0 |
| **docent** | 1 | 1 | 1 | 5 | 2 | 2 |
| **višji predavatelj** | 1 | 1 | 0 | 2 | 0 | 1 |
| **predavatelj** | 0 | 0 | 1 | 0 | 0 | 0 |
| **asistent** | 5 | 0 | 2 | 3 | 3 | 2 |

Preglednica ‑: Število izvedenih postopkov izvolitev v raziskovalne nazive

|  |  |  |
| --- | --- | --- |
|  | **2023** | |
| **NAZIV / IZVOLITEV** | **prva** | **ponovna** |
| **znanstveni svetnik** |  |  |
| **višji znanstveni sodelavec** |  |  |
| **znanstveni sodelavec** |  |  |
| **asistent z doktoratom** |  |  |
| **asistent z magisterijem** |  |  |
| **predavatelj** |  |  |
| **asistent** |  |  |
| **višji asistent** |  |  |

## Kadrovska struktura nepedagoških delavcev

Preglednica – podporne službe

|  |  |  |  |  |
| --- | --- | --- | --- | --- |
| **Podporne službe** | **2021** | **2022** | **2023** | **2024** |
| Strokovne službe | 14 | 14 | 16 | 16,5 |
| Posestvo UKC | 37 | 37 | 35 | 28 |
| Tehniški sodelavci (sodelovanje pri pedagoškem procesu | 8,1 | 6 | 6 | 4,5 |
| SKUPAJ | 61,1 | 57 | 57 | 49 |

Dodatno 3 nadomestne zaposlitve (nadomeščanja - porodniška, bolniška).

Opomba\* Niso vključeni strokovni sodelavci, ki sodelujejo na projektih.

Preglednica ‑: FTE podpornih služb

|  |  |  |  |
| --- | --- | --- | --- |
| **Podporne službe** | **2022** | **2023** | **2024** |
| **Strokovni delavec** | 28,46 | 32,80 | 27,80 |
| **Tehnična podpora** | 32,88 | 30,50 | 26,50 |

Graf ‑: FTE podpornih služb

## Spremljanje delovne uspešnosti in napredovanja

Ocenjevanje delovne uspešnosti za namen napredovanja smo izvedli skladno s Pravilnikom o napredovanju zaposlenih UM v plačne razrede, in sicer do 10. marca za leto 2023. Delovna uspešnost se ocenjuje po petih elementih, določenih v Pravilniku, z ocenami nadpovprečno, povprečno in podpovprečno. Ob izpolnitvi pogojev za napredovanje so zaposleni prejeli anekse k pogodbi o zaposlitvi (1. 12. 2024). Zaposlene ocenjujejo njihovi neposredno nadrejeni (npr. predstojnik katedre ocenjuje vse, ki spadajo v to katedro). Predstojnike kateder, vodje služb in drugih organizacijskih enot oceni dekan.

Ocenjevanje za redno delovno uspešnost izvajamo skladno z *Navodilom za plačilo redne delovne uspešnosti* in sicer dvakrat letno (januar in julij). Zaposlene ocenjujejo njihovi neposredno nadrejeni (predstojnik katedre, vodja služb…). Predstojnike in vodje ocenjuje dekan. Dekana oceni rektor, tajnico fakultete pa na predlog dekana glavna tajnica univerze.

## Vpetost kadrov v mednarodni prostor

V študijskem letu 2023/2024 smo na Erasmus+ in Ceepus mobilnosti z namenom poučevanja (STA) gostili 12 (Madžarska, Hrvaška, Italija, Francija, Portugalska, Srbija, BIH), z namenom usposabljanja (STT) pa 4 (Romunija, Češka, Madžarska) tuje visokošolske učitelje. V tujino so v tem študijskem letu z namenom poučevanja odšli 3 (Hrvaška, Madžarska, Romunija), z namenom usposabljanja pa 5 (Finska, Grčija, Madžarska) visokošolskih učiteljev oz. sodelavcev.

V letu 2024 smo na fakulteti objavili 81 del, ki jih ARIS prepoznava kot znanstvena dela. Od tega jih je bilo 10 objavljenih v soavtorstvu s tujimi raziskovalci (12 %), v letu 2023 jih je bilo 23 %, v letu 2022 30 %, 2021 18 % in v letu 2020 28 %. Število tujih soavtorstev že leta niha med 10 in 30 %, odvisno od leta in od tipa publikacij. Pri tem ne gre spregledati dejstva, da je veliko tujih soavtorstev v 2023 pri raziskovalnih znanstvenih člankih (tipologija 1.01) in znaša 26 %. Pri drugih tipih znanstvenih publikacij je soavtorstev manj zaradi narave publikacij (npr. monografije). Imeli smo tudi 6 članstev v uredniških odborih revij.

## Usposabljanje in skrb za karierni razvoj zaposlenih

V letu 2024 smo na Fakulteti za kmetijstvo in biosistemske vede poseben poudarek namenili kontinuiranemu izobraževanju in usposabljanju zaposlenih. Zavedamo se, da stalni strokovni razvoj pozitivno vpliva tako na kompetence zaposlenih kot tudi na njihovo karierno pot.

Sodelovanje in dostopnost izobraževanj

* Vsi zaposleni so aktivno sodelovali pri različnih usposabljanjih, izpopolnjevanjih in drugih oblikah izobraževanj,
* Izobraževanja so bila organizirana preko Univerze v Mariboru ali drugih ustanov in organizacij,
* O razpoložljivih možnostih so bili zaposleni redno obveščeni preko:
  + Elektronske pošte,
  + Internih obvestil,
  + Drugih komunikacijskih kanalov.
* Prijava na usposabljanja je bila prosta, pri čemer je bilo potrebno zagotoviti, da udeležba ne ovira tekočega delovnega procesa.

Podpora kariernemu razvoju zaposlenih

Pri spodbujanju kariernega razvoja zaposlenih smo uporabljali različne instrumente kadrovske politike, kot so:

* Prenos znanja med zaposlenimi,
* Vključevanje v delovne skupine in komisije,
* Sistem nagrajevanja in napredovanja.

Statistika udeležbe na usposabljanjih

Kot je razvidno iz preglednice 2.8-1, se je v letu 2024 različnih usposabljanj, ki jih je Univerza v Mariboru organizirala preko platforme MS Teams, udeležilo skupno 184 delavcev FKBV. Poudariti velja, da so se posamezni udeleženci prijavili na več dogodkov, kar kaže na visoko stopnjo vključenosti in interes zaposlenih za dodatno izobraževanje.

Preglednica 2.8-1: Udeležba zaposlenih FKBV na usposabljanjih izvedenih na UM v letu 2024

|  |  |  |  |
| --- | --- | --- | --- |
| Zap. št. | Naslov dogodka | datum | Št. udel. |
| 1 | "Sestavine" odlične komunikacije | 12.04.2024 | 1 |
| 2 | Biodiverziteta | 7.03.2024 | 2 |
| 3 | Delavnica meditacije čuječnosti | 31.01.2024 | 2 |
| 4 | Delavnica za učinkovito pripravo prijav na Javni razpis za (so)financiranje raziskovalnih projektov za leto 2025 | 13.12.2024 | 1 |
| 5 | Digitalizacija preverjanja in ocenjevanja znanja v visokem šolstvu | 28.03.2024 | 1 |
| 6 | Digitalna transformacija in zeleni prehod | 1.02.2024 | 5 |
| 7 | Dobre prakse doktorata v tujini in povratek v Slovenijo | 6.03.2024 | 1 |
| 8 | Explain pain – šola o bolečini 1.del | 6.03.2024 | 1 |
| 9 | Explain pain – šola o bolečini 2.del | 17.04.2024 | 2 |
| 10 | Gibanje - eliksir življenja | 10.05.2024 | 4 |
| 11 | Individualiziran načrt: Podpora študentom s posebnimi potrebami v visokošolskem izobraževanju | 7.05.2024 | 6 |
| 12 | InstaText: interaktivno orodje za izboljševanje angleških besedil s pomočjo umetne inteligence | 20.03.2024 | 1 |
| 13 | Izkoristite moč orodij za povratne informacije in sodelovanje: Forms, Loop, Mentimeter in Whiteboard | 20.06.2024 | 6 |
| 14 | Izobraževanje PPA za pedagoške zaposlene | 21.10.2024 | 1 |
| 15 | Izobraževanje s področja temeljnih postopkov oživljanja | 23.05.2024 | 2 |
| 16 | Kako bo umetna inteligenca spremenila način visokošolskega poučevanja in učenja? | 14.02.2024 | 4 |
| 17 | Kako varovati svoje (spletne) račune? Sodobna orodja in načini | 11.10.2024 | 2 |
| 18 | Klasifikacijski načrt in sodobno pisarniško poslovanje na Univerzi v Mariboru | 5.12.2024 | 3 |
| 19 | Kombinirano učenje: Kako preseči meje tradicionalnega poučevanja? | 24.10.2024 | 1 |
| 20 | Krepitev in varovanje duševnega zdravja raziskovalcev na začetku kariere | 9.10.2024 | 1 |
| 21 | Krepitev in varovanje duševnega zdravja raziskovalcev na začetku kariere | 9.10.2024 | 1 |
| 22 | Krepitev raziskovalnih veščin s pomočjo digitalnih tehnologij | 15.02.2024 | 4 |
| 23 | Mediacija | 9.02.2024 | 2 |
| 24 | Medsebojni odnosi in uspešnost delovanja | 15.05.2024 | 6 |
| 25 | Microsoftove tehnologije za digitalno transformacijo (Azure, Power platforma …) | 29.02.2024 | 2 |
| 26 | Moč ciljev in vizualizacije | 13.03.2024 | 1 |
| 27 | Moodle napredni: kviz | 16.10.2024 | 1 |
| 28 | MS Designer - grafično oblikovanje s pomočjo umetne inteligence | 5.09.2024 | 1 |
| 29 | MS Power Automate (avtomatizacija procesov) | 31.01.2024 | 4 |
| 30 | MS Sharepoint spletna mesta 1.del | 8.03.2024 | 1 |
| 31 | MS Sharepoint spletna mesta 2.del | 8.05.2024 | 1 |
| 32 | Na klepetu z Ano Vovk v ritmu narave | 5.11.2024 | 7 |
| 33 | Najuporabnejše IT storitve na Univerzi v Mariboru | 19.09.2024 | 2 |
| 34 | Plan for the exploitation and dissemination of results, including communication activities in Horizon Europe | 6.06.2024 | 1 |
| 35 | Pomen in možnosti internacionalizacije na doktorskem študiju | 12.03.2024 | 3 |
| 36 | Poslovni nastop – naj bo vaše delo opaženo! | 13.12.2024 | 3 |
| 37 | Pozitivna naravnanost na delovnem mestu, razmišljanje izven okvirjev | 13.09.2024 | 4 |
| 38 | Praktična uporaba Excela pri študiju in v projektnem delu | 6.12.2024 | 3 |
| 39 | Praktična uporaba umetne inteligence pri pisanju projektov | 20.02.2024 | 1 |
| 40 | Predstavitev raziskovalne platforme Crowdhelix | 18.03.2024 | 1 |
| 41 | Predstavitev raziskovalne platforme Pivot-RP | 7.03.2024 | 1 |
| 42 | Prehod na zeleno proizvodnjo goriv iz odvečne biomase | 6.06.2024 | 1 |
| 43 | Prenosljive spretnosti za doktorske študente 18. 4. 2024 | 18.04.2024 | 5 |
| 44 | Prenosljive spretnosti za doktorske študente: Smernice akademskega pisanja in uspešnega objavljanja znanstvenih člankov | 22.01.2024 | 9 |
| 45 | Priporočila za iskanje in vrednotenje virov in literature (tudi) s pomočjo umetne inteligence – ali raje brez nje | 26.01.2024 | 6 |
| 46 | Raba slovenskega jezika v poslovnem komuniciranju | 11.10.2024 | 2 |
| 47 | Reševanje težavnih situacij in konfliktov | 16.02.2024 | 2 |
| 48 | Samoevalvacijsko poročilo študijskega programa | 18.01.2024 | 11 |
| 49 | Samozagovorništvo: pomen aktivnega glasa študentov s posebnimi potrebami | 17.10.2024 | 2 |
| 50 | Seminar za pripravo uspešnih prijav na aktualne razpise Evropskega raziskovalnega sveta - ERC | 1.10.2024 | 1 |
| 51 | Spanje v digitalni dobi: izzivi in rešitve | 19.04.2024 | 1 |
| 52 | Spoprijemanje s stresom za raziskovalce | 22.10.2024 | 1 |
| 53 | Spoznajmo podzemlje: podzemeljski habitati, prilagoditve podzemeljskih organizmov in hrošči podzemljarji | 5.12.2024 | 1 |
| 54 | Strukturna analiza socialnega vedenja - SASV model | 3.04.2024 | 3 |
| 55 | Successful ERC grant proposal writing for Horizon Europe ERC Advanced Grant projects (ERC-AdG) | 9.05.2024 | 1 |
| 56 | Superhrana med gredicami | 12.12.2024 | 2 |
| 57 | Študenti z avtizmom | 25.09.2024 | 2 |
| 58 | Trajnostna proizvodnja v kontekstu Industrije 5.0, 1 del | 11.12.2024 | 1 |
| 59 | Trendi Industrije 5.0 | 8.10.2024 | 1 |
| 60 | Učenje na napakah drugih: napake pri akademskem pisanju in objavljanju, ki jih ne želite ponoviti | 26.11.2024 | 1 |
| 61 | Umetna inteligenca za visokošolsko osebje | 18.09.2024 | 1 |
| 62 | Uporaba in dopolnjevanje zapisov v Imeniku deljenih virov (ATHENA Shared Resources Directory) | 5.12.2024 | 1 |
| 63 | Uporaba orodij umetne inteligence v izobraževanju | 30.05.2024 | 8 |
| 64 | Upravljanje s časom za raziskovalce | 10.12.2024 | 1 |
| 65 | Uspešno komuniciranje z novinarji | 11.04.2024 | 1 |
| 66 | Uvodni seminar za doktorske študente in karierne poti doktorandov | 17.10.2024 | 4 |
| 67 | Varstvo osebnih podatkov, novosti ZVOP-2 | 31.05.2024 | 5 |
| 68 | Vnos raziskovalnih podatkov v DKUM | 10.04.2024 | 1 |
| 69 | Vodja kot motivator izjemne ekipe | 14.06.2024 | 1 |
| 70 | Workshop on Publishing Papers in SCI/AHCI Journals - Academic English, Paper Structure and Other Issues | 18.10.2024 | 1 |
| 71 | Z Jernejem Ogrinom o izboljšanju prehrane za uspešnejši študij | 7.05.2024 | 4 |
| 72 | Znakovni jezik in sluh | 25.01.2024 | 5 |
| 73 | Živeti in delovati v okoliščinah stresa, konfliktov in toksičnih odnosov | 22.10.2024 | 1 |

V letu 2024 so zaposleni na FKBV pogosto sodelovali tudi na različnih konferencah in posvetih, kjer so pogosto prispevali tudi s svojimi predstavitvami in prispevki.

## Skrb za zdravje in socialno interakcijo med zaposlenimi

Za vse zaposlene redno izvajamo obdobne zdravniške preglede. Novo zaposleni sodelavci opravijo zdravniški pregled pred zaposlitvijo. Zdravniške preglede izvajamo pri izbranem izvajalcu zdravstvenih pregledov, skladno s sklenjeno pogodbo.

V okviru izobraževanj na Univerzi v Mariboru imamo vsi zaposleni možnost, da se udeležimo različnih delavnic in usposabljanj s področja spodbujanja zdravega načina življenja. Večina tovrstnih delavnic v okviru izobraževanj na Univerzi v Mariboru je izvedenih na daljavo.

V mesecu marcu smo imeli na fakulteti organizirano pogostitev in druženje sodelavk ob dnevu žena, v mesecu novembru je bil ob dnevu fakultete organiziran pohod do in po botaničnem vrtu. V mesecu decembru je bilo organizirano prednovoletno srečanje vseh zaposlenih in upokojenih sodelavcev Fakultete za kmetijstvo in biosistemske vede.

## Skrb za varstvo pri delu

Aktivnosti povezane z varnostjo in zdravjem pri delu potekajo v skladu s predpisi, kot je Zakon o varnosti in zdravju pri delu (Uradni list RS, št. 43/11 - ZVZD-1) in podzakonska regulativa (predvsem pravilniki izdani na njegovi podlagi, ki podrobneje določajo izvedbo nekaterih določb) vključno s standardi, dobro prakso, posebnimi predpisi in opredeljeno metodologijo. Glede na to, da mora delodajalec ustvariti primerno okolje in učinkovito obvladovati tveganja iz nevarnosti in škodljivosti, s katerimi se delavci srečujejo pri svojem delu, smo pri zagotavljanju pogojev za varno in zdravo opravljanje dela, usmerjeni k uporabi kakovostne opreme in postopkov za delo ter reguliranju ekspozicije delavcev, kot je to na vrsto, obseg dela in sezono primerno, k uporabi navodil za delo, varnostnih listov, ergonomiji, promociji zdravja, uporabi osebne varovalne opreme in usposabljanju zaposlenih in študentov. Vsak od zaposlenih delavcev in študentov je tako deležen sistematskega zdravstvenega pregleda pri pooblaščenem izvajalcu medicine dela in usposabljanja za varno opravljanje dela še pred začetkom del. Prav tako prevzame svoj del odgovornosti za pravilno uporabo in vzdrževanje delovne opreme in za varnost. Nekatere od obveznosti za varno opravljanje dela potekajo nadalje po predpisani periodiki.

## Zadovoljstvo zaposlenih na delovnem mestu

Tudi v letošnjem letu je komisija KOK FKBV za potrebe izdelave SEP-a (koledarsko leto 2024) izvedla dve ločeni anketi o zadovoljstvu zaposlenih na delovnem mestu. Posebej je komisija izvedla anketo o zadovoljstvu zaposlenih na FKBV in ločeno o zadovoljstvu zaposlenih na UKC FKBV. Anketo je komisija anonimno izvedla v elektronski obliki. V letošnjem letu je anketo med zaposlenimi na Fakulteti za kmetijstvo in biosistemske vede izpolnilo 39 oseb, od tega 3 delavci/-ke na UKC, 9 strokovnih delavcev/delavk, 24 pedagoških delavcev/delavk, 2 raziskovalcev/raziskovalk, 0 laboranta/-ki lektorja/-ice in 1 tehnični sodelavec/sodelavka. Število anketirancev je bilo manjše v primerjavi s prejšnjimi leti. Iz anket je razvidno, da so odnosi z neposrednimi sodelavkami/-ci dobri, vendar se kaže nekoliko večje odstopanje v negativno smer glede sodelovanja med posameznimi organizacijskimi enotami in odnosi med vsemi zaposlenimi na matični fakulteti/ustanovi. Ta negativni trend se na fakulteti pojavlja zadnjih nekaj let. Pri vprašanju 'Z delom vodstva matične fakultete/ustanove sem zadovoljen', gre trend v negativno smer, prav tako se v delovnem okolju na fakulteti zaznavajo trajne težave v odnosih med sodelavci/nadrejenimi/podrejenimi. Večinoma zaposlenih na fakulteti delo, ki ga trenutno opravljajo, veseli. Za dvig kakovosti znanstveno/raziskovalnega dela se želijo zaposleni dodatno izobraževati. Zaposleni še vedno največjo težavo vidijo v opremljenosti svojega delovnega mesta, predvsem pa menijo, da bi morali izboljšati medsebojno sodelovanje med posameznimi organizacijskimi enotami fakultete. Iz rezultatov je razvidno, da se negativni trend v teh dveh segmentih pojavlja že nekaj let. Komisija priporoča, da se izboljša medsebojno sodelovanje med posameznimi organizacijskimi enotami na način, da se pozabi na stare zamere in bolj enotno pristopi k medsebojnemu sodelovanju pri pisanju znanstveno/raziskovalnih ter ostalih vrst projektov. Komisija na podlagi anket ugotavlja, da zaposleni v veliki meri ne zaupajo vodstvu fakultete. Rezultate anket je potrebno pripisati dejstvu, da trenutno vodstvo in vodstvo v preteklosti ni delalo racionalno, saj je fakulteta že nekaj zadnjih let v nezavidljivem finančnem stanju. Komisija priporoča, da se posebej nagradi tiste zaposlene, ki največ prispevajo k razvoju fakultete, in sicer na znanstveno/raziskovalnem, pedagoškem področju ter prijavah na projekte. Komisija KOK FKBV tudi priporoča, da se analize iz ankete prepletajo z ukrepi v akcijskem načrtu, ki jih sprejema naša fakulteta in v katerem se naslavlja predstavljene pomanjkljivosti.

## PREDNOSTI

* Omogočena je kakovostna izvedba pedagoškega procesa.
* Izobraževanje in usposabljanje pedagoških in nepedagoških sodelavcev poteka skozi vse leto.
* Omogočene so možnosti za prijavljanje na nacionalne in mednarodne projekte, specializacije in drugo usposabljanje ter izobraževalno delo v tujini.
* Spremljanje delovne uspešnosti in napredovanja.
* Zaposleni se vključujejo v nacionalni in mednarodni pedagoško-raziskovalni prostor.
* Skrb za razvoj in kompetence zaposlenih je pomemben prispevek k izboljševanju delovnih rezultatov.

## PRILOŽNOSTI ZA IZBOLJŠANJE

* Spodbujanje zaposlenih k čim večji udeležbi na organih in drugih delovnih skupinah na fakulteti ter izboljšanje sodelovanja med posameznimi organizacijskimi enotami fakultete.
* Enakomernejša obremenitev zaposlenih (raziskovalcev) omogoča vsesplošen vpliv zaposlenih na enakomeren razvoj fakultete.
* Spodbujanje in omogočanje delovnega okolja (posodobljena laboratorijska in tehnična oprema) kot osnovnega pogoja, ki omogoča kakovostno raziskovalno delo, prijavo projektov, pisanje znanstvenih in strokovnih publikacij ter mentorstvo doktorskim in post-doktorskim študentom itd.
* Vključenost večjega števila zaposlenih v delovne organe fakultete prispeva k spodbujanju odgovornosti do razvoja fakultete in kakovosti odnosov med zaposlenimi.
* Z dodatno raziskovalno opremo bi lahko omogočili kakovostnejše znanstveno-raziskovalno delo.
* Z boljšo organizacijo dela po posameznih organizacijskih enotah UKC FKBV bi lahko omogočili bolj racionalno poslovanje.
* Z boljšo komunikacijo ter upoštevanjem dobro namernih predlogov s strani zaposlenih na FKBV bi lahko izboljšali medsebojne odnose.

# ŠTUDENTI

## Število vpisanih študentov

Na FKBV razpisujemo 12 ŠP, in sicer na 1. stopnji študija 7 ŠP (1 UN in 6 VS), na 2. stopnji 3 ŠP in 2 ŠP na 3. stopnji študija. Omejitve vpisa na razpisanih ŠP FKBV v študijskem letu 2023/2024 ni bilo. Graf 3.1-1 prikazuje skupno število redno in izredno vpisanih študentov v zadnjih treh letih. Nekoliko večje število redno in izredno vpisanih študentov v štud. l. 2023/24 (skupno 335) je prekinilo vsakoleten opazen trend upadanja vpisa. K nekoliko višjemu vpisu je prispevala tudi okrepljena promocija študijskih programov ter aktivnejše predstavljanje FKBV širši javnosti. Z različnimi promocijskimi dejavnostmi, kot so informativni dnevi, sodelovanje na dogodkih in večja prisotnost na digitalnih platformah, smo uspeli izboljšati prepoznavnost fakultete in študijskih smeri ter nagovoriti širši krog potencialnih študentov.

Graf ‑: Skupno število redno in izredno vpisanih v zadnjih 3 letih

Kljub temu še zmeraj zaznavamo, da na zmanjšano zanimanje za študij kmetijstva v zadnjih letih pomembno vpliva negativna percepcija te panoge med mladimi, ki se pogosto odločajo za poklice, ki veljajo za finančno varnejše ali družbeno bolj priznane. Med neizpodbitnimi razlogi za nižjo privlačnost poklica so fizična zahtevnost dela in nepredvidljivi delovni pogoji (težko fizično delo, vremenska odvisnost), ekonomska nestabilnost (nihajoče cene pridelkov in proizvodov), finančne ovire pri začetku dejavnosti (visoki začetni stroški, omejen dostop do kmetijskih zemljišč v določenih regijah) ter pomanjkljiva ozaveščenost o sodobnih pristopih v panogi. Mladi pogosto nimajo dovolj informacij o trajnostnih praksah, inovacijah in raznolikih kariernih možnostih, ki jih ponuja sodobno kmetijstvo, kar dodatno vpliva na njihovo odločitev pri izbiri študija. Zato bo v prihodnje pomembno nadaljnje ozaveščanje o sodobnih priložnostih v kmetijskem sektorju, poudarjanje trajnostnih praks, tehnoloških inovacij ter možnosti za razvoj kariere, saj lahko le z doslednim spodbujanjem zanimanja za to področje dolgoročno vplivamo na večji vpis in privlačnost študija.

V preglednici 3.1-1 je prikazano število študentov po študijskih programih v štud. l. 2023/24. Graf 3.1-2 pa prikazuje kako se je število vpisanih spreminjalo v zadnjih treh letih. Med študenti je še zmeraj največje zanimanje na 1. stopnji študija opazno za VS ŠP Živinoreja in Agrarna ekonomika in razvoj podeželja, medtem ko na 2. in 3. stopnji po številu študentov v letu 2023/2024 izstopa ŠP Kmetijstvo.

Preglednica ‑: Število študentov po študijskem programu (za študijsko leto)

|  |  |  |  |  |
| --- | --- | --- | --- | --- |
| **STOPNJA** | **Naziv programa** | **Redni** | **Izredni** | **Skupaj** |
| **1. stopnja UN** | **AGRIKULTURA IN OKOLJE** | 20 | 0 | 20 |
| **1. stopnja VS** | **AGRARNA EKONOMIKA IN RAZVOJ PODEŽELJA** | 42 | 0 | 42 |
| **1. stopnja VS** | **AGRONOMIJA - OKRASNE RASTLINE, ZELENJAVA IN POLJŠČINE** | 35 | 0 | 35 |
| **1. stopnja VS** | **BIOSISTEMSKO INŽENIRSTVO** | 18 | 0 | 18 |
| **1. stopnja VS** | **EKOLOŠKO KMETIJSTVO** | 23 | 0 | 23 |
| **1. stopnja VS** | **VINOGRADNIŠTVO, VINARSTVO IN SADJARSTVO** | 27 | 0 | 27 |
| **1. stopnja VS** | **ŽIVINOREJA** | 55 | 0 | 55 |
| **2. stopnja** | **AGRARNA EKONOMIKA** | 24 | 0 | 24 |
| **2. stopnja** | **KMETIJSTVO** | 37 | 4 | 41 |
| **2. stopnja** | **VARNOST HRANE V PREHRAMBENI VERIGI** | 28 | 0 | 28 |
| **3. stopnja** | **AGRARNA EKONOMIKA** | 0 | 9 | 9 |
| **3. stopnja** | **KMETIJSTVO** | 0 | 13 | 13 |

Graf ‑: Trend števila vpisanih na posamezni študijski program (redni in izredni študij)

Podrobnejši prikaza števila tujih državljanov na FKBV najdemo v preglednici 3.1-2 in v grafikonu 3.1-3. Ugotavljamo, da v zadnjih treh letih na FKBV največ tujih študentov prihaja iz evropskih držav, ki niso članice EU. Tako v letu 2023/24 beležimo 19 študentov, kar je za tri študente več kot v štud. l. 2022/23 (16). Ta trend zaznavamo kot pozitiven, saj kaže na rastočo privlačnost naše fakultete med mednarodnimi študenti. Na FKBV je v štud. letu 2023/2024 študiralo skupno 24 študentov tujih državljanov, kar je največ v zadnjih treh letih. Tokrat so med njimi 2 študenta iz Azije ter po 1 študent iz Afrike, EU in Ostale Amerike.

Preglednica ‑: Število tujih državljanov v zadnjih 3 letih

|  |  |  |  |
| --- | --- | --- | --- |
| **DRŽAVLJANSTVO** | **2021/2022** | **2022/2023** | **2023/2024** |
| **Afrika** | 0 | 0 | 1 |
| **Azija** | 0 | 2 | 2 |
| **EU** | 2 | 2 | 1 |
| **Evropa (ni članica EU)** | 20 | 16 | 19 |
| **Ostala Amerika** | 0 | 1 | 1 |
| **ZDA in Kanada** | 1 | 0 | 0 |
| **Skupaj** | 23 | 21 | 24 |

Graf ‑: Število tujih državljanov v zadnjih 3 letih

Fakulteta za kmetijstvo in biosistemske vede (UM FKBV) ima dolgo tradicijo mednarodnega sodelovanja in je dejavno vpeta v globalni raziskovalni ter izobraževalni prostor prek številnih bilateralnih in multilateralnih povezav. V okviru programa Erasmus+ fakulteta sodeluje z državami članicami Evropske unije ter partnerskimi državami (Združeno kraljestvo, Islandija, Lihtenštajn, Norveška, Turčija, Severna Makedonija in Srbija). Trenutno ima sklenjenih 72 medinstitucionalnih sporazumov za študijske izmenjave ter 45 za mobilnost pedagoškega osebja. Poleg tega sodeluje tudi s partnerskimi državami zunaj evropskega programa Erasmus+, kjer ima sklenjenih 10 sporazumov, ki omogočajo tako študentske izmenjave kot mobilnost učiteljev.

V študijskem letu 2023/2024 je v okviru programov mobilnosti Erasmus+ in Ceepus na UM FKBV prišlo 67 tujih študentov, medtem ko je na izmenjavo odšel en študent (grafikon 3.1-4). Število prijav tujih študentov na izmenjavo lahko niha zaradi spreminjajočih se interesov glede izbire države ali regije, kar vpliva na povpraševanje po določenih programih mobilnosti. Poleg tega imajo na število prijav pomemben vpliv tudi promocijske aktivnosti in obveščanje študentov o možnostih izmenjave, ki se lahko iz leta v leto razlikujejo ter posledično vplivajo na zanimanje za mobilnost. Majhno število odhajajočih študentov na izmenjave in njihova stagnacija sta večinoma posledica navezanosti na domače okolje, nezanimanja za študij v tujini ali prepričanje, da mobilnost ne prinaša pomembnih prednosti. Dodatno jih od izmenjave odvračajo pomisleki glede jezikovnih kompetenc, zlasti pri strokovni terminologiji, kar lahko vpliva na njihovo samozavest in pripravljenost za študij v tujem jeziku. Prav tako se za mobilnost redkeje odločajo študenti, ki že delajo ali imajo družinske obveznosti, saj težje uskladijo daljšo odsotnost.

Graf ‑: Prihajajoči in odhajajoči študenti na kratkoročnih izmenjavah

## Predhodni rezultati vpisanih študentov

Predhodni rezultati vpisanih študentov se evalvirajo v okviru samoevalvacije študijskih programov. Povzetki samoevalvacijskih poročil študijskih programov so priloženi kot obvezna priloga oz. sestavni del samoevalvacijskega poročila fakultete.

## Svetovanje in pomoč študentom

Število vpisanih študentov s posebnim statusom v zadnjih treh študijskih letih je prikazano v preglednici 3.3-1. Število vrhunskih športnikov se je zmanjšalo, število študentov s posebnimi potrebami – invalidi pa je ostalo na primerljivi ravni v vseh treh letih. V štud. l. 2023/24 se je prvič pojavila tudi kategorija študentka mati, kar kaže na širjenje spektra študentov, ki potrebujejo prilagoditve v študijskem procesu.

Preglednica ‑: Študenti s posebnim statusom

|  |  |  |  |
| --- | --- | --- | --- |
| **STATUS** | **2021/2022** | **2022/2023** | **2023/2024** |
| **Posebne potrebe - invalid** | 2 | 3 | 3 |
| **Študentka mati** | 0 | 0 | 1 |
| **Vrhunski športnik** | 2 | 3 | 1 |

Študenti so o možnosti pridobitve posebnega statusa obveščeni v okviru informativnih dni, uvajalnega tedna ter uradnega sprejema brucev ob začetku semestra. Poleg tega so vsi študenti na začetku študijskega leta tako ustno kot preko spletnih virov seznanjeni z možnostmi prilagoditve študijskega procesa, pri čemer na to posebej opozorimo med uvajalnim dnevom. Na UM FKBV študentom priznavamo posebni status v kolikor so za to izpolnjeni ustrezni kriteriji in priložena ustrezna dokumentacija. Vsi postopki tečejo skladno s [Pravilnik o štu​dentih s posebnim statusom na UM](https://moja.um.si/student/Documents/Pravilnik-o-študentih-s-posebnim-statusom.pdf), ki je študentom dostopen preko naše spletne strani [»Študij na FKBV«](https://www.fkbv.um.si/?page_id=32) - podstran Informacije za študente ([MojaUM](https://moja.um.si/Strani/default.aspx), na podstrani so dostopne informacije za [Študente s posebnimi potrebami in posebnim statusom](https://moja.um.si/student/Strani/posebni-status.aspx)). Študenti s posebnim statusom ob prejemu sklepa prejmejo tudi kopijo Pravilnika o študijskem procesu študentov invalidov Univerze v Mariboru.

Posebno pozornost namenjamo ozaveščanju študentov o pomenu pravočasnega razkritja posebnih potreb (npr. invalidnost ali slabovidnost, materinstvo, …) ter prilagoditvah, ki so jim na voljo. Vodje študijskih programov redno izvajajo individualne pogovore s študenti s posebnim statusom, da bi zagotovili ustrezno podporo in prilagoditve. Fakulteta zagotavlja, da so pedagoški delavci, vključno z vodji študijskih programov, ustrezno obveščeni o specifičnih potrebah študentov s posebnim statusom, pri čemer se za obveščanje uporablja elektronska komunikacija. Hkrati jih spodbujamo k rednemu udeleževanju delavnic in usposabljanj, ki jih Univerza v Mariboru organizira na temo dela s študenti s posebnim statusom. S tem prispevamo k razvoju vključujočega akademskega okolja, ki povezuje profesorje, študente in strokovne službe.

Pomembno vlogo pri svetovanju in podpori študentom s posebnim statusom ima Referat za študentske zadeve, kamor se študenti najpogosteje obračajo po informacije in pomoč. Pri nudenju podpore sodelujejo tudi vodje študijskih programov, tutorji študenti in učitelji ter ostali visokošolski pedagogi in sodelavci, ki skrbijo za ustrezne prilagoditve in pomoč študentom v njihovem študijskem procesu.

Tutorski sistem na naši fakulteti deluje že od študijskega leta 2013/2014. V študijskem letu 2023/2024 je v tutorsko dejavnost sodelovalo sedem študentov tutorjev iz različnih študijskih programov. Več o tutorjih študentih in aktualnih članih lahko najdete na [TutorSOUM](https://www.tutorsoum.si/fkbv/). Tutorstvo poteka pod okriljem Študentske organizacije Univerze v Mariboru (ŠOUM) in sledi smernicam [Navodil o izvajanju tutorskega sistema na FKBV UM](https://www.fkbv.um.si/wp-content/uploads/2024/03/Navodila-o-izvajanju-tutorskega-sistema-na-FKBV_18_3_2024.pdf), ki je bil sprejet na 9. redni seji Senata FKBV UM 18. 3. 2024.

Naloge študentov tutorjev so opredeljene z [Navodili o izvajanju tutorskega sistema UM, št. 012/N6/2023/400-AG](https://www.um.si/wp-content/uploads/2021/11/Navodila_o_izvajanju_tutorstva_na_UM.pdf) organizacijo njihovega dela pa vodi koordinator tutorjev, čigar naloge določajo ista navodila. Med delom tutorji pridobivajo različne informacije o študentih, ki jih obravnavajo kot strogo zaupne. Študenti tutorji so dosegljivi prek e-pošte, družbenih omrežij ([FB](https://www.facebook.com/ssfkbv), [Instagram](https://www.instagram.com/studentskisvetintutorji.fkbv/) …) ali telefona, tutorska srečanja pa organizirajo po dogovoru s študenti posameznih letnikov. Njihova vloga je obveščanje študentov o aktualnih dogajanjih na fakulteti, nudenje podpore pri študiju in reševanje morebitnih težav. Študentom pomagajo pri razjasnjevanju nejasnosti, ponujajo rešitve in po potrebi organizirajo dodatna srečanja. Večina tutorskih ur poteka individualno, prilagojeno potrebam študentov. Tutorji so za opravljeno delo nagrajeni skladno z omenjenimi Navodili o izvajanju tutorskega sistema UM, št. 012/N6/2023/400-AG.

Poleg študentskega tutorstva se od študijskega leta 2020/2021 na UM FKBV izvaja tudi učiteljsko tutorstvo. Tutorje učitelje vsako leto po Navodil o izvajanju tutorskega sistema na UM FKBV na podlagi javnega razpisa imenuje Senat UM FKBV (za vsak ŠP eden). Pri tej obliki tutorske dejavnosti učitelji tutorji študentom svetujejo glede študijskega procesa, izbire predmetov in drugih vprašanj, povezanih s študijem na fakulteti in univerzi. Njihove naloge, odgovornosti, vrednotenje ter samoevalvacija dela so prav tako opredeljeni z Navodili o izvajanju tutorskega sistema UM, št. 012/N6/2023/400-AG.

## Spremljanje zadovoljstva študentov

Povratne informacije o zadovoljstvu študentov s študijem pridobivamo iz opravljenih študentskih anket. Njihovi rezultati so pedagoškim delavcem predani osebno, v zapečatenih kuvertah in ob podpisu potrditve prejema. Prav tako vsi pristojni na UM FKBV prejmejo rezultate ankete v skladu s predpisi in v predpisanem obsegu, kot določajo akti Univerze v Mariboru.

* FKBV se uvršča v študijskem letu 2023/24 na 5. mesto izmed 17-ih članic UM. Njena povprečna skupna ocena izračunana glede na povprečne ocene izvajalcev UE na FKBV je 1,55 in kaže, da so študenti še nekoliko zadovoljnejši s kakovostjo izobraževanja kot v preteklem obdobju (povprečna ocena FKBV v štud. l. 2022/23 je znašala 1,51).
* Med 10 % najvišje ocenjenimi pedagoškimi delavci fakultete glede na skupno oceno izvajalca za fakulteto posamezniki dosegajo oceno med 1,82 in 2,00. Z namenom poudariti njihov prispevek h kakovosti poučevanja ter ugledu FKBV, najbolje ocenjeni pedagoški delavci za svoje delo prejmejo priznanja ob dnevu fakultete.
* Letos smo prvič v petih letih med 10 % najnižje ocenjenimi izvajalci zaznali negativno oceno zunanjega pedagoškega sodelavca (-0,43). Z namenom ugotavljanja vzrokov in izboljšanja kakovosti poučevanja, smo z izvajalcem izvedli razgovor.
* Prav tako smo v preteklem študijskem obdobju pri dveh UE zaznali, da je 50 % ali več študentov mnenja, da je obremenitev pri kontaktnih urah ali samostojnemu delu študenta neustrezna, vendar odstopanje ni bilo dvoletno. Kljub temu se je z nosilcema izvedel razgovor zaradi odstopanj.

Na FKBV si prizadevamo za stalno in odprto komunikacijo med vodstvom fakultete, učitelji in sodelavci. Spodbujamo inovativne pristope poučevanja, izmenjavo uspešnih praks med izvajalci ter zagotavljamo neprekinjeno podporo in strokovna usposabljanja za izboljšanje pedagoških metod in veščin. S tem sistematično prispevamo k nenehnemu dvigu kakovosti izobraževanja in pedagoškega dela na fakulteti. K samoevalvacijskemu poročilu (SEP) je priloženo tudi Poročilo o izvajanju študentske ankete, ki vključuje analizo anketnih rezultatov za študijsko leto 2023/2024. Poročilo podrobno obravnava vidike pedagoškega dela in študijske obremenitve študentov.

## Vključevanje študentov v znanstvenoraziskovalno, umetniško in strokovno dejavnost

Na fakulteti se zavedamo, da je raziskovalno delo osebja nujno za dobro pedagoško delo s študenti in za prenos znanja. Dobri raziskovalci prav tako lažje navdušijo študente za raziskovalno delo. Študente vključujemo v raziskave preko strokovne prakse oz. projektnega dela ali preko dela na obstoječih raziskovalnih-strokovnih projektih (glej poglavje 1.5-7). Najboljši primeri vključevanja študentov so študentski projekti, kot so ŠIPK (Študentski inovativni projekti za družbeno korist), PKP (Po kreativni poti do znanja), ŠI:UM (študentski izzivi Univerze v Mariboru) in NOO (Načrt za okrevanje in odpornost, projekti za zelen in odporen prehod v Družbo 5.0). Projekti omogočajo študentom razvijanje lastne kreativnosti in reševanje problemov v realnem okolju, priložnost pridobivanja raziskovalnih kompetenc in veščin priprave projektne dokumentacije, ob tem pa mentorji zagotavljajo strokovno podporo in spodbujajo sodelovanje pri projektih. To omogoča študentom razvoj njihovih raziskovalnih sposobnosti in krepi njihovo akademsko izkušnjo.

V letu 2024 smo na Fakulteti izvedli 3 študentske projekte:

* ŠI:UM: Izdelava robotske roke za obiranje jagodičevja (RASPBerries), v katerem je sodeloval en študent FKBV smeri Biosistemsko inženirstvo, 4 študenti FS UM in 3 študenti FERI UM.
* ŠI:UM: Variabilno gnojenje kmetijskih površin z uporabo dronov in digitalnih kart (NOO), v katerem so sodelovali štirje študenti FKBV smeri Agrarna ekonomika in razvoj podeželja (1. in 2. stopnja) ter Biosistemsko inženirstvo, dva študenti FT UM in 1 študent FERI UM.
* ŠI:UM: Optimizacija delovanja avtonomnega robota FarmBeast (NOO), v katerem so sodelovali štirje študenti FKBV smeri Biosistemsko inženirstvo, dva študenti FS UM in 2 študenta FERI UM.

Študente spodbujamo k lastni kreativnosti in iskanju problemov v realnem okolju, ki jih je treba rešiti. Mentorji pri tem poskrbijo za strokovno podporo ali spodbudijo študente k sodelovanju pri prijavi projektov. S tem pridobijo ne samo raziskovalne kompetence, ampak tudi veščine priprave projektne dokumentacije.

## Organiziranost študentov in aktivno vključevanje v soupravljanje fakultete

V letu 2024 smo nadaljevali z razvojem in posodabljanjem spletne strani Študentskega sveta Fakultete za kmetijstvo in biosistemske vede Univerze v Mariboru, kjer so redno objavljeni pomembni dokumenti, vabila, zapisniki sej in poročila o dogodkih. Sestava Študentskega sveta obsega 13 članov, ki so predstavniki študentov vseh letnikov. Zanimanje za članstvo v Študentskem svetu je večje med študenti višjih letnikov, medtem ko študentje prvih letnikov pogosto zaradi nepoznavanja delovanja sveta in študijskih obveznosti težje sprejmejo odločitev o vključitvi. Dogodki in projekti, ki jih organiziramo, predstavljajo učinkovito promocijo za povečanje angažiranosti novih članov. Študentski svet deluje v okviru rednih mesečnih sej, izrednih ter korespondenčnih sej, na katerih člani aktivno sodelujejo v organih fakultete in zastopajo stališča študentov. Dve članici Študentskega sveta sta tudi članici Senata fakultete in pri tem pomembno prispevata k zastopanju študentskih interesov v širših akademskih razpravah. Na rednih sejah pripravimo poročila, ki vključujejo ključne predloge in vprašanja, s katerimi se seznanimo z višjimi organi fakultete. Kljub obstoječim pozitivnim praksam pa menimo, da študentje včasih ne izpolnjujejo svojih pristojnosti in dolžnosti v organih upravljanja v skladu z dogovorjenimi obveznostmi. To se kaže v primeru, ko se na srečanjih, kljub potrjeni udeležbi, pojavi le manjši del prisotnih. Seveda razumemo, da lahko pride do nepredvidenih izrednih situacij, vendar bi bilo priporočljivo, da v teh primerih študentje pravočasno sporočijo svojo odsotnost in se opravičijo. To bi pripomoglo k večji odgovornosti in doslednosti pri izvajanju nalog študentskih organov. Študentski svet fakultete je v preteklem letu obravnaval in podal več pobud, predlogov ter sklepov, ki so bili posredovani v obravnavo senatu fakultete. Med pomembnejšimi pobudami izpostavljamo predloge za izboljšanje študijskih programov, prilagoditev urnikov ter izboljšanje pogojev študija. Ob koncu leta smo študentje, ki smo člani senata, predlagali spremembo načina izvajanja študija na drugi stopnji. Ta sprememba je že v procesu implementacije in pričakujemo, da bo pozitivno vplivala na kakovost študija ter prilagodljivost programa potrebam študentov.

## Sodelovanje študentov pri vrednotenju ter posodabljanju vsebin in izvajanju dejavnosti visokošolskega zavoda

Pri evalvaciji izvajanja študijskih programov študenti sodelujejo z izražanjem mnenj preko študentskih anket, predstavnikov ŠS FKBV in predstojnikov študijskih programov. Na tak način študentje ponudijo potencialne rešitve, izboljšave in mnenja glede doseženih ciljev pri pedagoškem procesu in obštudijskih dejavnostih. Predstavniki ŠS FKBV v organu Senata FKBV aktivno sodelujejo na sejah organa, kjer zagovarjajo stališče študentov v tekočih sklepih, novitetah ter situacijah, ki se temeljno tičejo trenutnega in bodočega študijskega sistema na FKBV. Študenti na fakulteti sodelujejo v evalvaciji, ki se izvaja z namenom izboljšanja študijskega procesa. Vendar pa po mnenju študentov je, da v preteklosti niso bili dovolj seznanjeni z izvajanjem evalvacije, kot tudi s postopkom samoevalvacije. V tem kontekstu se zdi, da bi bilo treba več pozornosti nameniti obveščanju študentov o teh procesih. V evalvacijskem postopku so študentje programa živinoreje izrazili željo po več praktičnega pouka, ki bi bil izveden na drugačen način, kot je to trenutno urejeno. Ta predlog je bil že obravnavan s strani profesorjev in prodekanice za študentska vprašanja, ki se aktivno ukvarjajo z iskanjem rešitev za izboljšanje izvedbe praktičnega pouka v prihodnosti. Pri sami evalvaciji pa smo se soočili z nekaj težavami, kot je način izvedbe, kjer so bili študentje različnih smeri pomešani v eni skupini, kar je povzročilo, da tisti, ki so nas spraševali o poteku študija, niso vedeli, iz katerega programa prihajamo. To je vplivalo na točnost in kakovost poročil, saj so bila nekatera poročila napisana zelo ohlapno in niso ustrezno odražala specifičnih potreb in izkušenj posameznih programov. Zdi se, da bi bilo potrebno izboljšati organizacijo evalvacije, da bi zagotovili bolj natančno in relevantno zbiranje povratnih informacij.

## Sodelovanje in povezanost predstavnikov študentov z drugimi študenti

Predstavniki študentov na Fakulteti za kmetijstvo in biosistemske vede aktivno sodelujejo s študenti vseh letnikov in programov, da zagotovijo učinkovito zastopanje njihovih interesov. To se odraža v njihovem rednem sodelovanju z drugimi študenti, pri čemer se trudijo, da so študentje vedno dobro informirani o novostih, spremembah, dogodkih in projektih, ki vplivajo na študijski proces.

Predstavniki študentov redno pridobivajo mnenja in predloge od študentov, bodisi preko anket bodisi preko neposrednih pogovorov. S tem omogočajo študentom, da izrazijo svoje skrbi, mnenja in ideje glede kakovosti študija, praktičnega pouka ter drugih pomembnih vidikov študijskega življenja. V zadnjem evalvacijskem obdobju so se tako študentje programov živinoreje osredotočili na potrebo po več praktičnega pouka, kar so predstavniki študentov nato prenesli v razprave s fakultetnim vodstvom, ki že pripravlja spremembe za izboljšanje praktičnega izobraževanja.

Poleg tega predstavniki študentov skrbijo za pravočasno obveščanje študentske populacije o pomembnih novostih. To vključuje objavo informacij o spremembah v študijskih programih, izpitnih rokih, pravicah in dolžnostih študentov ter obštudijskih dejavnostih. Obveščanje se izvaja preko različnih kanalov, kot so e-pošta, spletna stran fakultete, družbena omrežja (Facebook, Instagram) in neposredno obveščanje na študentskih dogodkih. Redno objavljamo informacije na naših družbenih omrežjih (Facebook, Instagram), kjer študenti hitro dostopajo do najnovejših informacij. Prav tako študenti prejmejo obvestila preko e-poštnih seznamov, kjer so vedno na tekočem z novostmi. Študenti imajo tako možnost prejemanja informacij v realnem času preko različnih spletnih skupin in platform, kjer se redno obveščajo o pomembnih dogodkih in novostih.

## Obštudijska dejavnost

Preglednica ‑: Obštudijska dejavnost

|  |  |  |
| --- | --- | --- |
| **Obštudijska dejavnost** | **Glavni namen obštudijske dejavnosti (max. 3 stavki)** | **Uspešnost pri doseganju namena\*** |
|  |  |  |
| **FAKULTETNA PUSTOLOVŠČINA: ZABAVNE IGRE ZA VSE!** | Glavni namen obštudijske dejavnosti je bil spodbujati sodelovanje med študenti in profesorji ter krepiti občutek pripadnosti fakulteti. Prek interaktivnih iger in izzivov so udeleženci na zabaven način spoznavali fakulteto, njeno tradicijo in študijske vsebine. Dogodek je prispeval k povezovanju akademske skupnosti in ustvarjanju prijetnega vzdušja za izmenjavo izkušenj. | 3 |
| **FILMSKI VEČER** | Glavni namen filmskega večera je bil spodbujati druženje in kulturno udejstvovanje študentov ter zaposlenih na fakulteti. Dogodek je ponudil sproščeno vzdušje ob ogledu izbranega filma, kar je prispevalo h krepitvi medsebojnih odnosov in občutka pripadnosti akademski skupnosti. S takšnimi dogodki želimo ustvarjati priložnosti za neformalno povezovanje ter popestriti obštudijsko dogajanje na fakulteti. | 2 |
| **DOBRODELNA ČAJANKA S SREČELOVOM ZA ŽIVALI: SKUPAJ ZA SREČNE ŠAPICE** | Glavni namen dobrodelne čajanke s srečelovom je bil združiti študente in zaposlene v dobrodelni akciji za pomoč živalim v stiski. Dogodek je ponujal sproščeno praznično vzdušje, kjer so udeleženci ob čaju, prigrizkih in srečelovu prispevali sredstva za Zavetišče za živali Maribor. S takšnimi dogodki želimo spodbujati solidarnost, povezovanje skupnosti ter ozaveščanje o pomenu skrbništva nad živalmi. | 3 |
| **GALA VEČER ČLANOV ŠS FKBV** | Glavni namen gala večera je bil povezati člane Študentskega sveta in tutorje ter spodbuditi sodelovanje pri načrtovanju prihodnjih projektov. Dogodek je ustvaril priložnost za izmenjavo idej, krepitev ekipnega duha in vključevanje novih članov v delovanje Študentskega sveta. S takšnimi srečanji želimo okrepiti sodelovanje, izboljšati organizacijo študentskih aktivnosti in spodbuditi razvoj novih pobud. | 3 |
| **ČAROBNI PUST NA FKBV-JU** | Glavni namen pustnega dogodka je bil spodbuditi študente in profesorje k praznovanju pustne tradicije skozi maskiranje, druženje in skupno veseljačenje. S povorko po fakulteti, deljenjem krofov in foto kotičkom smo ustvarili sproščeno vzdušje ter okrepili občutek pripadnosti akademski skupnosti. Dogodek je prispeval k ohranjanju kulturnih običajev in popestritvi študijskega vsakdana. | 3 |

\*(1 – namen ni dosežen, 2 – namen je delno dosežen, 3 – namen je dosežen)

## Varovanje pravic študentov

Na FKBV zagotavljamo enakopravno obravnavo vseh študentov ter aktivno preprečujemo diskriminacijo na podlagi osebnih okoliščin ali prepričanj. Za zaščito pravic študentov, zlasti ranljivih skupin, so vzpostavljeni različni mehanizmi, ki omogočajo hitro prepoznavanje in obravnavo težav. Pri tem upoštevamo pravilnike in predpise, ki urejajo študijske zadeve na UM. Do njih študentje dostopajo preko [spletne strani FKBV](https://www.fkbv.um.si) *Študij na FKBV* podstran [*Informacije za študente*](https://www.fkbv.um.si/?page_id=32) preko zavihka:

* [*Študenti s posebnimi potrebami*](https://www.fkbv.um.si/?page_id=12791) do povezav na:
* [MojaUM](https://moja.um.si/Strani/default.aspx)
* [Pravilnik o študijskem procesu študentov invalidov Univerze v Mariboru](https://www.fkbv.um.si/wp-content/uploads/2023/01/Pravilnik-o-studijskem-procesu-studentov-invalidov-UM.pdf) in
* [Akcijski načrt FKBV za odpravljanje ovir za študente invalide](https://www.fkbv.um.si/wp-content/uploads/2025/02/2025_02_07_Akcijski-nacrt-za-odpravo-ovir_studenti-s-posebnimi-potrebami-2024-2025.docx).
* *Osnovne informacije in povezave za študij* dostopajo do spletne strani [MojaUM](https://moja.um.si/Strani/default.aspx) ter podstrani:
* [informacije za Študente s posebnimi potrebami in posebnim statusom](https://moja.um.si/student/Strani/posebni-status.aspx)**,** kjer so dostopneinformacije o pridobitvi statusa študenta s posebnimi potrebami in posebnim statusom.
* Študij 🡪 [Pravilniki in predpisi](https://moja.um.si/student/Strani/Pravilniki-in-predpisi.aspx), kjer so povezave na številne predpise in pomembne dokumente o študijskih zadevah na Univerzi v Mariboru ([Pravilnik o študentih s posebnim statusom na UM](https://www.pf.um.si/site/assets/files/1090/pravilnik_o_studentih_s_posebnim_statusom_na_univerzi_v_mariboru.pdf), [Pravilnik o študijskem procesu študentov invalidov Univerze v Mariboru,](https://moja.um.si/student/Documents/Pravilnik-o-%C5%A1tudijskem-procesu-%C5%A1tudentov-invalidov-UM-(NPB1).pdf) [Varstvo osebnih podatkov študentov](https://www.um.si/o-univerzi/dokumentno-sredisce/varstvo-osebnih-podatkov/evidence-dejavnosti-obdelave-podatkov/), [Statut UM](https://www.uradni-list.si/glasilo-uradni-list-rs/vsebina/2021-01-0837/statut-univerze-v-mariboru-uradno-precisceno-besedilo-upb-13?h)…).

Prav tako je na FKBV zavzemamo odločno stališče proti kakršni koli neenaki ali nepravični obravnavi. Še posebej spodbujamo ozaveščenost in izobraževanje zaposlenih in študentov o pomenu spoštovanja različnosti ter prepoznavanja **neenake obravnave, nepravičnega razlikovanja** ali **izključevanja**. V ta namen je študentom na voljo več virov pomoči in podpore. Ob težavah se lahko najprej obrnejo na vodjo svojega študijskega programa (ti permanentno izvajajo razgovore s študenti), prodekanko za študentske zadeve ali dekana, kjer se večina vprašanj reši neposredno. Poleg tega lahko poiščejo pomoč pri študentih ali učiteljih tutorjih in predstavnikih v študentskem svetu. Vprašanja povezana s študijskim procesom obravnava tudi Komisija za študijske zadeve.

Referat za študentske zadeve na FKBV študente redno seznanja z njihovimi pravicami in dolžnostmi ter jih usmerja pri iskanju ustreznih rešitev. Fakulteta s tem zagotavlja odprt in dostopen sistem podpore, ki študentom omogoča, da se učinkovito soočajo z izzivi in uspešno zaključijo študij.

## Študentska anketa

Povprečna ocena izvajalcev na Fakulteti v študijskem letu 2023/2024 je bila 1,55. Fakulteta je glede na skupno oceno izvajanja pedagoškega procesa visokošolskih učiteljev in sodelavcev celotne fakultete na 5. mestu izmed 17 fakultet Univerze v Mariboru in je v primerjavi s predhodnim študijskim letom v oceni nekoliko napredovala (z 1,51 na 1,55), kar zadostuje za skupno visoko 5. mesto. V skupni povprečni oceni je v primerjavi z letom poprej nazadovala celotna Univerza v Mariboru (iz 1,46 na 1,45). Ocene iz študentske ankete v prejšnjih študijskih letih (2020–2021 in 2021–2022) so bile za fakulteto podobne vrednosti. To pomeni, da študentje naše fakultete ocenjujejo pedagoški kader in njegovo delo ter sodelovanje s študenti kot zelo dobro in se ocena v zadnjih letih izboljšuje.

Rezultate ankete so skladno s Pravilnikom o ocenjevanju pedagoškega dela in obremenitve študentov na Univerzi v Mariboru prejeli izključno le pristojni. Prav tako so javne rezultate obravnavali vsi pristojni na fakulteti. O rezultatih je govorila tudi Komisija za študijske zadeve in poročala Senatu FKBV. Visoka povprečna ocena izvajalcev na fakulteti je rezultat vseh že v preteklih letih izvedenih sprememb in uspešnega dela na pedagoškem področju. Skupno ocenjenih predavateljev (katerim gredo ocene v bolj negativno smer) je bilo v zadnjem študijskem letu zelo malo. Z nosilci predmetov, kjer so bile ocene pri posameznem predmetu bolj v negativno smer, je s ciljem izboljšanja stanja zaradi daljše odsotnosti dekana govorila resorna prodekanka.

Najvišje ocenjeni posamezniki izvajajo pedagoški proces na zanimiv in inovativen način. Pri svojem delu med drugim uporabljajo tudi razna multimedijska orodja in razpoložljiva programska orodja. Na koncu pa je seveda vsekakor zelo pomemben predvsem profesionalen in korekten ter spoštljiv odnos do vseh deležnikov. Ocena, pridobljena z anketo, je že nekaj let ena temeljnih postavk za pridobitev posebnega priznanja za pedagoško delo ob dnevu fakultete.

Graf 3.11‑1: Povprečna ocena izvajalcev pedagoškega procesa za fakulteto v zadnjih 4 letih

## PREDNOSTI

* Vključevanje študentov v znanstvenoraziskovalno in strokovno delo je sistemsko urejeno in poteka ustaljeno.
* Študentje s posebnimi potrebami so nemoteno vključeni v študijski proces.
* Študenti in predstavniki študentskega sveta redno sodelujejo v organih in komisijah fakultete in hkrati organizirajo obštudijske dejavnosti.
* Študenti oblikujejo predloge za izboljšanje študijskega in obštudijskega procesa na fakulteti.
* Sodelovanje študentov pri izvajanju dejavnosti fakultete je sistemsko vzpostavljeno.
* Omogočeno je redno pridobivanje posebnega statusa študentov z namenom prilagoditve izvajanja študija in njihove večje vključenosti.
* Tutorski sistem je ustrezno vzpostavljen in zagotavlja neposredni pretok informacij med študenti.
* Študente, kjer je to mogoče, vključujemo v odbore za konference, okrogle mize, prenos znanja starejših generacij študentov na mlajše itd. z njihovo aktivno vlogo na različnih dogodkih.
* Študentje so obveščeni o aktualnem dogajanju fakultete preko socialnih omrežij.

## PRILOŽNOSTI ZA IZBOLJŠANJE

* Z nakupom nove sodobne raziskovalne infrastrukture ter opreme bo študentom omogočeno boljše aktivno sodelovanje in vključevanje v znanstvenoraziskovalno projektno delo.
* Preko družbenih omrežij bo mogoče povečati število vpisanih študentov.
* Povečanje mednarodnega sodelovanja in obsega projektov preko programa Erasmus+/Ceepus omogoča izboljšanje medsebojnega sodelovanja/izmenjave študentov.
* Novi študentski projekti (ŠI:UM) študente spodbujajo k lastni kreativnosti in iskanju problemov v realnem okolju in izboljšujejo možnosti sodelovanja študentov pri strokovnem delu.
* Spodbujanje študentov za praktično usposabljanje doma in v tujini na mojstrskih kmetijskih gospodarstvih ter tematsko povezanih kmetijskih inštitucijah.

# MATERIALNE RAZMERE

## Prostori in oprema

Pedagoško in raziskovalno delo poteka na treh lokacijah.

* Osrednja stavba na Pivoli 10 (grad Hompoš in novogradnja) je bila temeljito obnovljena v letu 2008. Skupna kvadratura je okoli 5800 m2, od tega je okoli 2000 m2 namenjenih predavalnicam in laboratorijem. V osrednji stavbi fakultete je na voljo 8 klasičnih predavalnic (z 224, 80, 70, 60, 30, 24 in 2-krat 20 sedeži), zbornica in sejna soba (z 10 in 15 sedeži), mikroskopirnica in računalniška predavalnica (z 18 sedeži) ter več laboratorijev (genetika, pedologija, kemija, biokemija – s po 20 sedeži).
* Učni proces fakultete delno poteka tudi v Vili Pohorski dvorec, ki je bila obnovljena v letu 2006. Na vili je na voljo 5 predavalnic (s 30, 25, 15 in 2-krat 8 sedeži).
* Na Meranovem poteka učno raziskovalni proces v predavalnici s 60 sedeži in v degustacijski sobi s 30 sedeži ter v pedagoško raziskovalnem laboratoriju.

V neposredni bližini osrednje stavbe gradu Hompoš se nahaja šolsko posestvo – Univerzitetni kmetijski center (UKC), Meranovo pa je oddaljeno cca. 20 km. Na obeh lokacijah se izvaja praktični del pouka, ki predstavlja osnovo za učenje praktičnih veščin študentov. Večina prakse se izvaja v rastlinjaku, botaničnem vrtu, raziskovalnem centru za rejo prašičev, sadovnjakih, vinogradih, na njivah itd., delno pa tudi v okviru projekta »mojstrske kmetije« in v uspešnih kmetijskih podjetjih po vsej Sloveniji.

Za kakovostno izvedbo praktičnega dela na šolskem posestvu bo potrebno zaradi vse večjega razvoja kmetijske panoge posodobit tako objekte kot tudi opremo.


Vse predavalnice so opremljene s fiksnimi video projektorji (nekatere tudi z avdio-video sistemom) in internetno WiFi povezavo. Za izvedbo pedagoškega dela je na voljo 41 projektorjev (14 fiksnih, 27 prenosnih. Za študente je na fakulteti na voljo 22 fiksnih računalnikov (v računalniški predavalnici in v knjižnici). Pregled razpoložljive multimedijske opreme za izvedbo izobraževalne in raziskovalne dejavnosti visokošolskega zavoda je v spodnji preglednici.

|  |  |
| --- | --- |
| **Tabela 4.1.1 Prostori in oprema FKBV** | |
| **Vrsta opreme** | **Število** |
| Računalniška oprema po uporabnikih | 246 (126 stacionarnih in 119 prenosnih) |
| Za študente | 22 |
| Za nepedagoško osebje | 25 stacionarnih, 12 prenosnih |
| Za učitelje, asistente, raziskovalce, teh. sodelavce | 60 stacionarnih, 105 prenosnih |
| Kotlovnica | 1 stacionarni |
| UKC  Uprava | 6 stacionarnih |
| Hlev | 2 stacionarna |
| Rastlinjak | 1  stacionarnih |
| Botanični vrt | 7 stacionarnih, 2 prenosna |
| Meranovo | 3 stacionarni, 5 prenosnih |
| opremljenost predavalnic |  |
| - Namizni PC | 22 |
| - Avdio - vizualne naprave | 4 |
| - Fiksni projektorji | 16 |
| - Fiksni televizorji | 1 |
| - Prenosni projektorji | 29 |
| - Serverji | 4 |

## Financiranje

V grafikonih 4.2.1 in 4.2.2 in Tabeli 4.2.1 je predstavljena višina financiranja vrednostno glede na osnovo 100 v letu 2020, do vključno 2024. Iz grafikonov je razvidno, da skupna pridobljena sredstva nominalno iz leta v leto naraščajo, prav tako so v zadnjih letih enakomerno naraščala pridobljena sredstva na študenta. Izjema je leto 2024, ko so bila skupna pridobljena sredstva na študenta manjša, glede na prejšnja leta. Naraščajo tako sredstva namenjena za raziskovalno in izobraževalno dejavnost. Če pogledamo natančnejšo razdelitev sredstev po posameznih postavkah, vidimo, da se v letu 2024 glede na prejšnja leta sredstva povečujejo na naslednjih postavkah: druga ministrstva, sredstva MIZŠ za izobraževalno dejavnost, sredstva za raziskovalno dejavnost in storitve UM javna služba. Vsa našteta sredstva so nominalno najvišja glede na posamezna leta v celotnem petletnem obdobju. Sredstva EU (državni proračun sredstev EU, preostala sredstva EU) so nekoliko višja kot prejšnja leta. Pri teh sredstvih tako kot pri vseh drugih pričakujemo naraščanje v letu 2025.


***Graf 4.21: Struktura prihodkov po letih (zadnjih 5 let)***

******

***Preglednica 4.21: Struktura prihodkov po letih (zadnjih 5 let)***

|  |  |  |  |  |  |
| --- | --- | --- | --- | --- | --- |
| **VIR** | **2020** | **2021** | **2022** | **2023** | **2024** |
| **Druga ministrstva** | 128.135,00 € | 191.545,00 € | 199.098,00 € | 203.049,00 € | 289.481,41 € |
| **Drugi viri** | 67.833,00 € | 79.054,00 € | 95.484,00 € | 95.499,00 € | 68.094,97 € |
| **Državni proračun sredstev EU** | 303.927,00 € | 295.089,00 € | 241.117,00 € | 304.339,00 € | 367.420,13 € |
| **MIZŠ sredstva za izobraževalno dejavnost** | 3.379.654,00 € | 3.547.855,00 € | 3.711.176,00 € | 3.995.953,00 € | 4.048.491,06 € |
| **Občinski proračun** | 16.206,00 € | 15.224,00 € | 15.224,00 € | 16.224,00 € | 18.424,00 € |
| **Ostala sredstva EU** | 80.570,00 € | 120.967,00 € | 99.874,00 € | 155.589,00 € | 134.039,67 € |
| **Sredstva za raziskovalno dejavnost** | 228.482,00 € | 410.256,00 € | 588.623,00 € | 712.214,00 € | 855.131,54 € |
| **Storitve UM javna služba** | 47.386,00 € | 50.518,00 € | 62.120,00 € | 68.771,00 € | 109.443,19 € |

***Graf 4.22: Prihodki po uredbi na študenta (zadnjih 5 let)***

******

## Prilagoditve študentom s posebnimi potrebami

S ciljem zagotavljanja enakega dostopa do izobraževanja in oblikovanja okolja, ki omogoča uspešno vključevanje vsem študentom v študijski proces, na FKBV zagotavljamo tudi različne prilagoditve za študente s posebnimi potrebami, primanjkljaji ali ovirami. Pri tem upoštevamo Smernice NAKVIS za kakovost v visokem šolstvu, ki zajemajo:

* prilagoditve prostorov (gibalno oviranim študentom omogočamo nemoten dostop do učilnic, laboratorijev, knjižnice in drugih prostorov s pomočjo dvigal, klančin in parkirnih mest za invalide, …),
* prilagoditev opreme (specializirana oprema - kot so bralniki zaslona, zvočni posnetki in posebni računalniški programi, ki pomagajo študentom s posebnimi potrebami pri opravljanju študijskih obveznosti, …),
* podporo pri komunikaciji in informiranju (tolmači za znakovni jezik, podnapisi v videoposnetkih, dostopnost informacij na spletnih straneh in družbenih omrežjih, …),
* prilagojena študijska gradiva (večja pisava, prilagojen tiskani material, uporaba kontrastnih barv za slabovidne študente, …),
* prilagoditve študijskega procesa (podaljšan čas za pisne izpite, možnost opravljanja ustnega izpita v pisni obliki, posebni prostori za izpite, daljši roki za oddajo seminarskih nalog, prilagoditve praktičnih vaj in individualna navodila glede na specifične učne težave študentov, …),
* svetovanje in pomoč (vodja referata za študijske zadeve je imenovana za svetovalko študentom s posebnim statusom).

Na svoji 7. redni seji Senata je FKBV 19. 1. 2024 sprejel nov *Akcijski načrt za odpravljanje ovir za študente s posebnim statusom*, ki sledi Pravilniku o študijskem procesu študentov s posebnim statusom Univerze v Mariboru. Prav tako se na podlagi 2. člena tega pravilnika na sejah Senata FKBV pregleda in potrjuje *Poročilo o realizaciji akcijskega načrta za odpravljanje ovir za študente invalide.* Dokumenti so dostopni na fakultetni spletni strani pod zavihkom "[Študenti s posebnimi potrebami](https://www.fkbv.um.si/?page_id=32)" oz. študentje do njih dostopajo preko: [spletne strani FKBV](https://www.fkbv.um.si) *Študij na FKBV* podstran [*Informacije za študente*](https://www.fkbv.um.si/?page_id=32) oz. preko zavihka [*Študenti s posebnimi potrebami*](https://www.fkbv.um.si/?page_id=12791), kjer študentje dostopajo do povezav na:

* [MojaUM](https://moja.um.si/Strani/default.aspx) (Študij 🡪 [Pravilniki in predpisi](https://moja.um.si/student/Strani/Pravilniki-in-predpisi.aspx) 🡪 [Pravilnik o študentih s posebnim statusom na UM](https://www.pf.um.si/site/assets/files/1090/pravilnik_o_studentih_s_posebnim_statusom_na_univerzi_v_mariboru.pdf))
* [Pravilnik o študijskem procesu študentov invalidov Univerze v Mariboru](https://www.fkbv.um.si/wp-content/uploads/2023/01/Pravilnik-o-studijskem-procesu-studentov-invalidov-UM.pdf) in
* [Akcijski načrt FKBV za odpravljanje ovir za študente invalide](https://www.fkbv.um.si/wp-content/uploads/2025/02/2025_02_07_Akcijski-nacrt-za-odpravo-ovir_studenti-s-posebnimi-potrebami-2024-2025.docx).

Študenti so o možnostih prilagoditev obveščeni ustno (uvajalni dan za bruce, referat za študentske zadeve) in prek spletnih strani. Študenti katerekoli stopnje študija lahko kadarkoli med študijem vložijo vlogo za pridobitev posebnega statusa, skladno s Pravilnikom o študentih s posebnim statusom na UM.

V študijskem letu 2023/2024 je Komisija za študijske zadeve FKBV obravnavala pet vlog študentov s posebnimi potrebami (dolgotrajne bolezni/invalidnost, specifične učne težave, materinstvo, športnik) ter odobrila različne prilagoditve, kot so: zmanjšanje prisotnosti, delno izvajanje vaj od doma, predhodno prejemanje študijskih gradiv, snemanje predavanj, prilagoditev praktičnih vaj in izpitov (večja pisava, podaljšan čas, uporaba računalnika), krajši premori med izpiti, daljši roki za oddajo nalog in izposojo gradiva ter pomoč pri iskanju literature.

Na FKBV si prizadevamo študentom omogočiti uspešen študij kljub morebitnim oviram, zato zaposlene spodbujamo k ozaveščanju in aktivnostim (izobraževanju) na omenjeno tematiko. Pedagoški in nepedagoški delavci so se udeležili izobraževanj Izpopolni UM na temo podpore študentom s posebnimi potrebami v visokem šolstvu, medsebojnih odnosih, samozagovorništvu: pomen aktivnega glasa študentov s posebnimi potrebami, študenti z avtizmom, znakovni jezik in sluh, idr.

## Knjižnična dejavnost

Knjižnica FKBV je fakultetna knjižnica, ki skupaj z 12-imi ostalimi fakultetnimi knjižnicami Univerze v Mariboru (UM) in Univerzitetno knjižnico Maribor (UKM) predstavlja knjižnični sistem Univerze v Mariboru (KISUM).

Knjižnice Univerze v Mariboru delujejo kot enoten sistem z enotno izkaznico.

Knjižnica FKBV s svojo knjižnično dejavnostjo in storitvami nudi podporo in servis pedagoškemu in raziskovalnemu delu na fakulteti. V knjižnici se zavedamo, da se danes visokošolski prostor zaradi večjega vključevanja visokošolskega izobraževalnega in raziskovalnega procesa v spletno okolje spreminja in temu se prilagaja tudi naša knjižnica. Informacijska družba in vse večja uporaba komunikacijskih in digitalnih tehnologij ima velik vpliv na način življenja in s tem tudi na zahteve naših uporabnikov. Uporabniki naše knjižnice so študenti, strokovni sodelavci, raziskovalci in visokošolski učitelji ter drugi. V letu 2023 je knjižnica imela 396 aktivnih uporabnikov, od tega 318 študentov, 66 visokošolskih učiteljev, sodelavcev in raziskovalcev ter 11 drugih uporabnikov. V letu 2024 pa nekaj manj, 365 aktivnih uporabnikov, od tega 59 visokošolskih učiteljev, sodelavcev, raziskovalcev, 272 študentov in 34 drugih uporabnikov. (Statistični vprašalnik o delu visokošolske knjižnice za leto 2023, 2024, NUK).

Knjižnica je uporabnikom na voljo vsak delavnik. Urnik knjižnice je javno objavljen. Več o knjižnici si lahko preberete v raziskovalnem vodiču, ki je dostopen na naši spletni strani na povezavi: <https://libguides.ukm.um.si/FKBV/knjiznica>.

### Predstavitev knjižničnih storitev fakultete

Knjižnica svojim uporabnikom ponuja različne storitve, od nabave do obdelave knjižničnega gradiva, izposoje knjižničnega gradiva na dom/čitalnico, medknjižnično izposojo, pomoč pri iskanju literature, informacije/svetovanje o literaturi, informacijsko opismenjevanje, spodbujamo uporabo e-virov, ki so dostopni v okviru Univerze v Mariboru pri študentih in drugih zaposlenih, pomagamo pri iskanju po podatkovnih bazah, določamo UDK za zaključna dela, vodimo bibliografije raziskovalcev, gradimo DKUM – povezovanje zaključnih in drugih del s COBISS-om, prav tako v knjižnici tudi prodajamo učbenike in druga učna gradiva, tiskamo in fotokopiramo dokumente za študij. Študente spodbujamo k uporabi storitev Moja knjižnica, ki jih omogoča informacijski sistem COBISS; predvsem naročanje, podaljševanje in rezervacije gradiva na daljavo, spodbujamo uporabo polnobesedilnih baz podatkov na daljavo, uporabo Digitalnega repozitorija UM (DKUM) in univerzitetnega iskalnika UM:NIK ter vzajemnega kataloga COBISS+.

V knjižnici uporabnikom ponujamo gradivo v prostem pristopu (UDK postavitev), na voljo jim je tudi čitalnica s 40 čitalniškimi mesti. Omogočen je dostop do brezžičnega interneta. Prav tako je uporabnikom ves čas na voljo še mala čitalnica, kjer uporabniki tiskajo in fotokopirajo dokumente za študij in se v njej zadržujejo v času, ko knjižnica ni več odprta. Knjižnica se razprostira na 400 m2 (skupaj z arhivom za periodiko) in nudi uporabnikom ustvarjalen prostor za študij in učenje.

### Zaposleni v knjižnici (strokovna pomoč zaposlenih v knjižnici)

V knjižnici sta zaposleni dve knjižnični delavki: vodja knjižnice, bibliotekar, z magisterijem s področja bibliotekarstva in višja knjižničarka – VI. stopnja izobrazbe. Obe strokovni delavki v knjižnici imata opravljen strokovni izpit (višji knjižničar in bibliotekar) in vse potrebne licence za delo v COBISS-u. Svoje znanje redno dopolnjujeta na strokovnih permanentnih izobraževanjih, ki jih organizirata NUK in IZUM (za podaljšanje licence), pa tudi drugih izobraževanjih, ki jih organizira UM.

### Knjižnična zbirka (ustreznost študijske, strokovne in znanstvene literature)

Temeljno poslanstvo visokošolske knjižnice je tudi skrbno upravljanje s knjižnično zbirko. V naši knjižnici skladno z razpoložljivimi finančnimi sredstvi nabavljamo izključno strokovno literaturo s področij, ki jih pokrivajo naši študijski programi, in za potrebe naših uporabnikov. Knjižnično gradivo nabavljamo na osnovi predlogov visokošolskih učiteljev, nosilcev posameznih študijskih programov in smeri, na osnovi predlogov raziskovalcev in tudi študentov (teh ni prav veliko) ter spremljanju novosti na slovenskem knjižnem trgu, v manjši meri tudi tujih knjižnih založb, ki neposredno pokrivajo naša strokovna področja. Večji delež naše zbirke v zadnjem času pridobivamo tudi z darovi. Tuje knjige in tuje serijske publikacije nabavljamo v okviru javnega naročila Univerze v Mariboru, ki je bilo sklenjeno za obdobje 2021–2024. O realizaciji nakupa v okviru javnega naročila UM poročamo UKM. Nabavljeno gradivo (vsaj v enem izvodu) in z darovi pridobljeno gradivo nato obdelamo, hranimo in zagotavljamo dostopnost le-tega našim uporabnikom. Elektronske vire UM sofinanciramo vse knjižnice UM in koordinirano nabavljamo v okviru konzorcijev (UKM). Knjižnice UM zagotavljamo dostop do različnih e-virov UM v prostorih knjižnice in na daljavo. Naš cilj je ustvariti kakovostno in relevantno knjižno zbirko, ki je osnova pedagoškemu in raziskovalnemu delu na fakulteti in je v skladu z vizijo naše fakultete in UM. Dokument o upravljanju, izgradnji in razvoju knjižnične zbirke ter zagotavljanju dostopa do e-virov knjižnic UM lahko preberete na povezavi <https://libguides.ukm.um.si/ld.php?content_id=35121335>.

#### Knjižno in neknjižno gradivo na fizičnih nosilcih (založenost knjižnice, dostopnost gradiva)

Zbirka knjižničnega gradiva je na dan 31. 12. 2024 štela 30.718 enot (Statistični vprašalnik o delu visokošolske knjižnice za leto 2024, NUK). Od tega največ knjig 22.629, 1984 zaključnih del in 5842 serijskih publikacij ter 193 enot neknjižnega gradiva. Knjižnično gradivo pridobivamo z nakupom, z obveznim izvodom fakultete in v zadnjem času največ z darovi. Večina knjižničnega fonda je dostopna v prostem pristopu, starejše gradivo pa hranimo v arhivu, vendar je prav tako dostopno našim uporabnikom.

Slika, ki vsebuje besede besedilo, posnetek zaslona, diagram, pisava

Vsebina, ustvarjena z umetno inteligenco, morda ni pravilna.  
Slika 4.4.3.1 Knjižna zbirka za leto 2024 (Poročilo o delu 2024 - visokošolske knjižnice, NUK)

Prirast gradiva v letu 2024 je bistveno manjši od leta 2023, ko je bil prirast 323 enot knjižnega gradiva (od tega 267 knjig, 3 disertacije, 53 serijskih publikacij). Tuje knjige kupujemo v okviru javnega naročilo UM . Tudi strokovno periodiko naročamo prav tako v okviru javnega naročila UM.

Sofinanciramo nabavo e-virov UM.

Slika, ki vsebuje besede besedilo, posnetek zaslona, številka, grafični prikaz

Vsebina, ustvarjena z umetno inteligenco, morda ni pravilna.  
Slika 4.4.3.1 Prirast gradiva v knjižnici za leto 2024 in 2023

V letu 2024 šteje prirast knjižnih enot v knjižnici le 153 enot, od tega 97 knjig,, 53 enot serijskih publikacij in 3 disertacije.  V letu 2024 se je bistveno zmanjšal nakup knjig, medtem ko je število serijskih publikacij ostalo nespremenjeno. Zaključna dela v e-obliki študenti sami oddajajo v DKUM. Le-ta ne štejemo k osnovni knjižni zbirki. Prirast gradiv v DKUM je štel  99 enot.

V letu 2024 smo v naši knjižnici odpisali 403 enote knjižničnega gradiva.

#### Elektronski viri (dostopnost)

Nabavo elektronskih virov za UM izvaja UKM, ki skrbi za nabavo mednarodne znanstvene literature in podatkovnih zbirk (skupna prijava na razpis ARIS). Financiranje nabave poteka z združevanjem sredstev članic UM in UKM. Strošek nabave oz. dostopa do e-virov se vsako leto povečuje, tako je v letu 2024 za našo fakulteto predstavljal kar 75,92 % celotne nabave knjižničnega gradiva. V letu 2023 je bilo dostopnih 79 podatkovnih zbirk, 51.310 naslovov elektronskih serijskih publikacij ter 3.788.360 elektronskih knjig. V letu 2024 pa je bilo dostopnih 76 baz podatkov, 44.540 naslovov e-serijskih publikacij in 4.236.261 e-knjig.

Dostop do elektronskih virov za zaposlene in študente omogoča UKM. Seznam naročenih virov je dostopen na [spletnih straneh UKM](https://libguides.ukm.um.si/az.php). Na tem mestu UKM pripravlja tudi seznam zaupanja vrednih [odprtodostopnih virov](https://libguides.ukm.um.si/az.php?t=25380).

Članice skupaj gradijo [Digitalno knjižnico Univerze v Mariboru](https://dk.um.si/info/index.php/slo/), ki zraven zaključnih del študentov omogoča vnos znanstvenih člankov in raziskovalnih podatkov, s čimer je DKUM mesto, kjer se v elektronski obliki na enem mestu zbira znanstvena dediščina univerze. Knjžnica FKBV je v letu 2024 v DKUM prispevala 99 enot. Skupni prispevek knjižnice v DKUM je 2.130 enot.

### Razvoj knjižnične dejavnosti fakultete

V naši knjižnici bomo še naprej uporabnikom zagotavljali kakovosten informacijski servis, naše uporabnike izobraževali in jih spodbujali za uporabo le-tega.

Nabavljali bomo ustrezno in aktualno študijsko literaturo, še posebej se bomo usmerili v nabavo temeljne študijske literature po predlogih visokošolskih učiteljev, nosilcev posameznih učnih enot in v knjižnici zagotovili vsaj en izvod temeljnega študijskega gradiva.

V okviru uvajalnega tedna bomo bruce seznanili z osnovnimi informacijami o knjižnici, jih seznanili  z uporabo vzajemnega kataloga COBISS+, z univerzitetnim iskalnikom UM:NIK, z univerzitetnim repozitorijem DKUM in bazami podatkov Univerze v Mariboru.

Našim uporabnikom nudili pomoč in jih spodbujali uporabo e-virov UM.

Na uvajalnih urah uporabnike seznanili s storitvijo »Moja knjižnica«, ki jim omogoča rezervacije knjig, podaljševanje gradiva in iskanje po katalogu in bazah podatkov. Uporabnike vzpodbujali k uporabi različnih orodij. V ta namen bomo organizirali predavanja in delavnice.

V knjižnici si bomo še prizadevamo, da bi ure informacijskega opismenjevanja vključili v formalni del študijskega procesa, ki bi bil za študente obvezen. Občasno sicer na povabilo nosilca učne enote sodelujemo v diplomskem seminarju kot povabljeni strokovnjaki s področja knjižnične dejavnosti, vendar si želimo tega sodelovanja v pedagoškem procesu še več.

Sledili bomo novostim v knjižnični dejavnosti in spodbujali izobraževanje zaposlenih, predvsem na področju odprtega dostopa in vodenja bibliografij.

### Kazalniki kakovosti za spremljanje knjižnične dejavnosti in ugotavljanje pogojev za izvajanje knjižnične javne službe

Kazalnik 1: Število uporabniških mest na potencialnega uporabnika ostaja enako in se v treh letih ni bistveno spremenilo (0,10). Čitalnico obiskuje približno isto število uporabnikov skozi triletno obdobje.

Kazalnik 2: Tudi uporabna površina knjižnice na potencialnega uporabnika se bistveno ne spreminja in ostaja približno enaka (0,99). Tudi knjižnico obiskuje skozi triletno obdobje približno enako število uporabnikov.

Kazalnik 3: Poprečna tedenska odprtost knjižnice se je v letu 2024 nekoliko znižala, od predhodnih 33,65 ure, v letu 2024 znaša 32,10 ure. V letu 2024 smo imeli več dni kolektivnega dopusta, ko je bila tudi knjižnica zaprta za uporabnike.

Kazalnik 4: Letni prirast knjižničnega gradiva na fizičnih nosilcih na potencialnega uporabnika je v letu 2024 bistveno manjši in znaša le 0,38, medtem ko je v letu 2022 in 2023 znašal 0,79. Zaznati je trend upadanja.

Kazalnik 5: Število e-knjig in e-serijskih publikacij, dostopnih na daljavo, na potencialnega uporabnika znaša v letu 2024 10.543,84, kar je več kot za leto 2022/2023, ko je le ta znašal 9.315,74.

Kazalnik 6: Število podatkovnih zbirk na potencialnega uporabnika znaša v letu 2024 18,72 in se bistveno ne spreminja.

Kazalnik 7: Delež aktivnih članov knjižnice se je v letu 2024 nekoliko zmanjšal in znaša 89,90 %, za razliko od leta poprej, ko le le-ta znašal 96,34. Še vedno je odstotek visok in pomeni vpetost knjižnične dejavnosti v študijski proces na fakulteti.

Kazalnik 8: V letu 2024 je opazno zmanjšanje števila izposojenih enot knjižničnega gradiva na fizičnih nosilcih (5,38) na potencialnega uporabnika, v letu 2023 je to število 7,35, v letu 2022 pa 7,15. Veliko gradiva se študentom razdeli že pri predavanjih v obliki kopij oz. se gradiva nalagajo v e-učilnice in si študenti več ne izposojajo fizičnih enot.

Kazalnik 9: Pri tem opozarjamo na spremembo pri izračunu kazalnika 9 (uspešnost in ocena uporabe podatkovnih zbirk, ki jih knjižnica gradi ali upravlja) za leto 2024. Po novem se upoštevajo samo podatkovne zbirke in e-viri, ki jih posamezna fakulteta zagotavlja izključno svojim študentom in zaposlenim. Podrobnejša navodila za izračun vseh kazalnikov so v obeh priloženih pomožnih tabelah, za leto 2023 in 2024. Kazalnik 9 za celotno UM bo za leto 2024 UKM prikazala v prilogi svojega SEP. Za leto 2023 je kazalnik 9 za vse knjižnice UM v pomožni tabeli že prikazan

Kazalnik 10: Število ur organiziranih oblik izobraževanja na potencialnega uporabnika v letu 2024 znaša 0,49 ure, je nekoliko višji od leta 2023, ko je le-ta znašal 0,24 ure, v letu 2022 pa nismo izvajali organiziranih ur izobraževanja.

Kazalnik 11: Število bibliografskih zapisov za osebne bibliografije zaposlenih na visokošolskem zavodu v sistemu COBISS na EPZ strokovnega knjižničarskega delavca je v letu 2024 naraslo na 1102. Številka letno variira in je odvisna od raziskovalnega in pedagoškega udejstvovanja visokošolskih učiteljev in raziskovalcev. Bibliografijo na fakulteti vodi vodja knjižnice.

Kazalnik 12: Število aktivnih članov knjižnice glede na EPZ strokovnega knjižničarskega delavca se je v letu 2024 nekoliko zmanjšalo in znaša 182,50, v letu 2023 je to število znašalo 197,50 aktivnih uporabnikov. V letu 2022 je bila številka manjša od leta 2024 in je znašala 175 aktivnih članov.

Kazalnik 13: Odstotek sredstev za knjižnico v celotnih prihodkih fakultete ostaja na približno enakem odstotku, 1,51. V letu 2023 je znašal 1,54 % in še leto poprej, v letu 2022 je znašal 1,53 %. Potrebno bo povišati sredstva za knjižnično dejavnost na fakulteti, še posebej za nakup knjižničnega gradiva oz. temeljne knjižnične literature.

Kazalnik 14: Tudi odstotek stroškov za nakup knjižničnega gradiva glede na celotne prihodke knjižnice, ki je v letu 2024 znašal 15,57 %, leto poprej 17,60 %, bo potrebno povečati za nakup temeljne študijske literature.

Kazalnik 15: Odstotek stroškov za nakup in zagotavljanje dostopa do e- virov glede na celotne stroške nabave knjižničnega gradiva se še naprej povečuje in je v letu 2024 znašal 75,92 %, leto poprej je le-ta znašal 67,54 %.

Kazalnik 16: Knjižnica ima javno objavljen pisni dokument o upravljanju, izgradnji in razvoju knjižnične zbirke ter zagotavljanju dostopa do e-virov. Dokument je dostopen na povezavi: https://libguides.ukm.um.si/ld.php?content\_id=35121335

Kazalnik 17: NE. Dokument je v nastajanju.

Izpolnjevanje minimalnih vrednosti pogojev za izvajanje knjižnične javne službe

Visokošolska knjižnica ima odločbo o izpolnjevanju pogojev za izvajanje knjižnične javne službe:

Da, izpolnjuje vse pogoje (številka in datum odločbe)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Da (številka in datum odločbe) Št. odločbe 61205-70/2024-2 z dne 18. 6. 2024, vendar ne izpolnjuje pogoja (o dostopnosti študijskega gradiva) za izvajanje knjižnične javne službe, ki ga mora izpolniti v treh letih od vročitve, to je do 21. 6. 2027.

## Skrb za okolje in trajnostni razvoj

Delovanje fakultete je delno umeščeno v kmetijsko in naravno okolje. Kampus predstavlja osrednji del zelenih površin, ki jih obdajajo obdelana kmetijska zemljišča ter na severni strani naravno gozdno območje Pohorja.

Skrb za okolje je ena izmed ključnih usmeritev fakultete, pri čemer si vsi zaposleni prizadevamo za zmanjšanje obremenjevanja okolja. Stopnja vpliva fakultete na okolje je odvisna predvsem od:

* Števila zaposlenih in študentov,
* Obiskovalcev kampusa,
* Prometnega režima in infrastrukture.

Prometna ureditev in infrastruktura

Ustrezno načrtovana prometna ureditev zagotavlja nemoteno delovanje fakultete in njeno umestitev v širši prostor občine in regije. Ključni ukrepi vključujejo:

* Vzpostavljeno avtobusno povezavo do fakultete,
* Prometno infrastrukturo za osebna vozila,
* Urejene parkirne površine za avtomobile in avtobuse,
* Namenske poti in garažne prostore za traktorje in kmetijske stroje, ki se uporabljajo znotraj kampusa.

Trajnostno ogrevanje in energetska učinkovitost

Z ekološkega vidika so prostori fakultete zelo CO₂-nevtralni, saj se:

* Pedagoški in raziskovalni prostori (grad Hompoš, novogradnje in vila Pohorski dvorec) ogrevajo na lesne sekance,
* Lesni sekanci so pridobljeni iz gozdov v lasti fakultete,
* Ta način ogrevanja je v času energetske draginje bistveno cenejši od drugih energentov.

Finančni vidik energetske porabe:

* Stroški ogrevanja so v primerjavi s prejšnjimi leti ostali stabilni,
* Kljub nespremenjeni porabi se je strošek električne energije v določenih mesecih povečal za kar 10-krat.

Okoljska trajnost in promocija

S fakultetnimi aktivnostmi, usmerjenimi v:

* Varčevanje z energijo,
* Uporabo obnovljivih virov energije,
* Optimizacijo ravnanja z okoljem,

prispevamo k nenehnemu izboljševanju trajnostnega delovanja fakultete. Hkrati te aktivnosti predstavljajo priložnost za promocijo pozitivne podobe fakultete v širši javnosti, pri študentih, partnerjih, kupcih, dobaviteljih, pogodbenikih in zaposlenih.

## PREDNOSTI

* Knjižnična dejavnost na fakulteti ima pomembno vlogo pri informacijskem opismenjevanju študentov. Prav tako prispeva k vključenosti v različne dejavnosti študentov in zaposlenih na fakulteti.
* Knjižnica omogoča dostopnost do strokovnih in znanstvenih revij v elektronski obliki in zadovoljivega števila monografskih publikacij. S svojo dejavnostjo nudi podporo pedagoškemu in znanstvenoraziskovalnemu delu na fakulteti.
* Predavalnice se posodabljajo v okviru finančnih zmožnosti fakultete s sodobnimi informacijsko-komunikacijskimi tehnologijami (projektorji, mikrofoni, dostop do svetovnega spleta).

## PRILOŽNOSTI ZA IZBOLJŠANJE

* Infrastruktura in raziskovalna oprema bi se morala v prihodnosti posodabljati.
* Z uspešnim pridobivanjem in izvajanjem projektov IRP38 bi na fakulteti zagotovili znatno boljšo znanstvenoraziskovalno opremo, kar bo posledično pomenilo mnogo boljše pogoje za delo na fakulteti v laboratorijih in v pedagoškem procesu.
* Večja sredstva, namenjena za projektno znanstvenoraziskovalno delo, bodo omogočala izboljšanje kakovosti poslovanja fakultete, izboljšanje znanstvenoraziskovalnega dela ter izboljšanje pedagoškega procesa na fakulteti.
* Stabilno in zadostno sistemsko financiranje fakultete omogoča delovanje pedagoškega procesa in mora slediti potrebam po višanju stroškov.
* Morebitno povečanje namenskih sredstev za promocijo fakultete bi prispevalo k izboljšanju več segmentov delovanja fakultete, predvsem bi se to pokazalo na povečanem vpisu.
* Knjižnica si prizadeva dopolniti zbirko obvezne študijske literature, ki je zdaj nepopolna. Prizadevamo si, da za vsak predmet študijskega programa nabavimo vsaj 1 izvod obvezne študijske literature, ki bo na voljo v knjižnici fakultete.

# ZAGOTAVLJANJE IN IZBOLJŠEVANJE KAKOVOSTI, SPREMINJANJE, POSODABLJANJE IN IZVAJANJE ŠTUDIJSKIH PROGRAMOV

## Sistem zagotavljanja kakovosti

Delovanje sistema zagotavljanja kakovosti na fakulteti je organizirano na več nivojih. Komisija za ocenjevanje kakovosti uporablja različne pristope za izboljšanje organizacije in vrednotenje ravni odličnosti, pri čemer sledi PDCA-krogu (Plan-Do-Check-Act). Pri vrednotenju delovanja fakultete komisija upošteva ključne aktivnosti, ki vključujejo načrtovanje, izvedbo, ocenjevanje (evalvacijo) ter ukrepanje in uvajanje izboljšav.

V okviru spremljanja zadovoljstva zaposlenih, ki je eden od ključnih pokazateljev organizacijske odličnosti in priložnosti za izboljšave, smo januarja 2024 izvedli anketo o zadovoljstvu zaposlenih. Poznavanje teh kazalnikov nam omogoča boljše razumevanje organizacijske klime in možnosti za vključevanje sodelavcev v različne projektne aktivnosti.

V sodelovanju z vodstvom fakultete in prodekanom za kakovost redno pregledujemo ter dopolnjujemo kazalnike, ki odražajo strateške cilje organizacije. Proces vključuje:

1. Pripravo seznama aktivnosti in časovni okvir za njihovo izvedbo.
2. Predstavitev načrtov sodelavcem, da so vsi deležniki seznanjeni z zastavljenimi cilji.
3. Objavo rezultatov ter pripravo nadaljnjih aktivnosti.
4. Načrt uvajanja izboljšav, ki vključuje jasno določene ukrepe, odgovorne osebe in potrebne vire.

Fakulteta si neprestano prizadeva za razvoj kulture kakovosti, pri čemer skrbi za:

* Vzpostavitev kakovostne zanke,
* Izboljševanje postopkov in strategij za zagotavljanje kakovosti,
* Neprestan dvig kakovosti pri vseh dejavnostih fakultete.

V procese zagotavljanja kakovosti so vključeni vsi deležniki, vključno s študenti. Postopke, politike in strategije oblikujemo v skladu z nacionalno zakonodajo ter Evropskimi standardi visokega šolstva. Študenti imajo pomembno vlogo pri vseh procesih, vključno s sooblikovanjem letnega Samoevalvacijskega poročila fakultete.

Zaposleni aktivno sodelujejo pri postavljanju ciljev, jih sprejemajo kot svoje in so motivirani za njihovo uresničevanje. Pri tem ima ključno vlogo vrednotni sistem in organizacijska kultura, ki ju zaposleni delijo.

Ocenjujemo, da se v zadnjem evalvacijskem obdobju razvoj kulture kakovosti nadaljuje v smeri večjega vključevanja vseh deležnikov – zaposlenih in študentov, s čimer fakulteta še naprej krepi svoj sistem kakovosti.

## Samoevalvacija

Na fakulteti redno izvajamo samoevalvacijo fakultete in študijskih programov v skladu s postopki, določenimi v splošnih aktih Univerze v Mariboru.

Za vsako študijsko leto pripravimo samoevalvacijsko poročilo, ki vsebuje:

* Celovito oceno kakovosti vseh dejavnosti visokošolskega zavoda,
* Predloge za izboljšave, ki temeljijo na analizi podatkov in ugotovljenih izzivih.

Postopek priprave samoevalvacijskega poročila

1. Zbiranje vhodnih podatkov
   * Pristojne službe fakultete in univerze,
   * Prodekani po posameznih področjih.
2. Priprava osnutka poročila
   * Komisija za ocenjevanje kakovosti (KOK) določi glavne nosilce priprave poročila,
   * V proces so vključene vse komisije fakultete.
3. Sodelovanje študentov
   * Študenti dejavno sodelujejo pri oblikovanju poročila,
   * Poročilo obravnava in potrdi Študentski svet.
4. Potrditev poročila
   * Komisija za ocenjevanje kakovosti po obravnavi na seji KOK pošlje poročilo v potrjevanje Senatu FKBV.
5. Objava in seznanitev
   * Končno verzijo poročila objavimo na spletnih straneh fakultete,
   * S poročilom seznanimo vse zaposlene.

Samoevalvacijsko poročilo je ključni instrument za zagotavljanje in izboljšanje kakovosti na fakulteti, saj omogoča redno spremljanje, analizo in nadgradnjo pedagoškega ter raziskovalnega dela.

## Uresničevanje akcijskega načrta fakultete

V študijskem letu 2023/2024 smo pri izvajanju akcijskega načrta fakultete ugotovili visoko stopnjo izvedbe posameznih ukrepov. Akcijski načrt zajema ključna področja, kot so:

* Vpetost fakultete v okolje,
* Delovanje visokošolskega zavoda,
* Razvoj kadrov in študentov,
* Materialni pogoji,
* Zagotavljanje kakovosti.

Vpetost fakultete v okolje in sodelovanje z deležniki

* Sodelovali smo s Strateškim svetom FKBV in na strokovna usposabljanja vabili člane Alumni kluba.
* Načrtovanih sprememb pri vodenju Alumni kluba nismo realizirali, saj je vodstvo ocenilo, da posodobljen način vzdrževanja baze podatkov že zagotavlja ustrezno osnovo za njegovo aktivno delovanje.
* Fakulteta je sodelovala na številnih strokovnih simpozijih in konferencah.
* Okrepili smo prisotnost v medijih in redno posodabljali spletne strani fakultete.

Razvoj in organizacija fakultete

* Za namen sanacije poslovanja Univerzitetnega kmetijskega centra (UKC) je bil izdelan sanacijski načrt, ki se še dopolnjuje. Prav tako reorganizacija UKC še teče. Nekaj nove opreme smo uspeli nabaviti, vendar moramo z ukrepom nadaljevati tudi v prihodnje.
* Aktivnosti na področju mednarodnega sodelovanja in mobilnosti študentov ter zaposlenih so bile uspešne, z vidnim napredkom v krepitvi mednarodnih partnerstev.
* Redno smo posodabljali študijske programe ter izvajali aktivnosti za spodbujanje in motivacijo študentov.
* Nadaljevali smo promocijske aktivnosti fakultete na srednjih šolah, od koder prihajajo prihodnji študenti.

Izboljšanje kakovosti študijskih programov in raziskovalnega dela

* Pri posodabljanju študijskih programov smo upoštevali rezultate študentskih anket, mnenja Študentskega sveta ter potrebe gospodarstva, ob hkratnem zagotavljanju mednarodne primerljivosti.
* Okrepili smo promocijske aktivnosti fakultete in povečali pomen raziskovalnega dela.
* Izvajali smo znanstvenoraziskovalne sestanke ter redno obveščali zaposlene o odprtih domačih in tujih projektih.
* V skladu z zmožnostmi smo organizirali manjše aktivnosti za povezovanje zaposlenih.
* Poseben poudarek smo namenili uresničevanju ciljev projektov INNOVUM.

Načrti za prihodnje obdobje

* V letu 2025 načrtujemo pripravo gradbenega projekta.
* Izvajanje ukrepov iz akcijskega načrta prispeva k nenehnemu izboljševanju in vpliva na dvig kakovosti fakultete.
* Sprotna analiza dejavnosti nam omogoča hitro odzivanje na izzive in problematike.
* Mednarodna partnerstva s tujimi ustanovami krepijo znanstveno dejavnost in mednarodno prepoznavnost fakultete.
* Letni razgovori s študenti prispevajo k učinkovitemu prenosu strategij kakovosti in izboljšanju izobraževalnega procesa.

Slika, ki vsebuje besede besedilo, posnetek zaslona, številka, vrstica

Vsebina, ustvarjena z umetno inteligenco, morda ni pravilna.

## Spreminjanje, posodabljanje in izvajanje študijskih programov

Procesi spreminjanja, posodabljanja in izvajanja študijskih programov se izvajajo kot so opredeljeni v dokumentu Procesi notranjega upravljanja in spremljanja kakovosti študijskih programov na Univerzi v Mariboru, ki ga je septembra 2017 potrdil Senat UM. Dokument z opisi procesov je dostopen na spletni [povezavi](https://www.um.si/kakovost/evalvacije/Documents/Procesi%20notranjega%20upravljanja%20in%20spremljanja%20kakovosti%20%C5%A1tudijskih%20programov%20na%20UM%20(2017).pdf).

UM redno spremlja in revidira izvajanje študijskih programov in presoja, ali dosegajo zastavljene cilje, ali so izpolnjene potrebe študentov in družbe. Namen spremljanja je nenehno izboljševanje kakovosti.

Fakultete, članice univerze, letno izvajajo programske samoevalvacije, ki so namenjene presoji in revidiranju ter sistematičnemu izboljševanju kakovosti študijskih programov. Za izvedbo so odgovorni dekani fakultet, pristojni prodekani in vodje študijskih programov. Natančnejše zadolžitve so v pristojnosti dekana fakultete. Pri izvedbi morajo sodelovati zaposleni, študenti in drugi deležniki.

V postopku programske samoevalvacije se zbrane informacije ustrezno analizirajo in predlagajo ukrepi za odpravo pomanjkljivosti, predlagajo izboljšave ter zagotovi aktualnost študijskega programa.

V okviru programske samoevalvacije se presoja:

1. vsebina programa v luči najnovejših raziskav v določeni disciplini, s čimer se zagotavlja, da je program posodobljen in aktualen;
2. interes za študij, ustreznost kandidatov, prehodnost študentov, uspešnost zaključka študija, obremenitev študentov, internacionalizacija študijskega programa;
3. povezanost z delovnim okoljem in zaposljivost diplomantov;
4. izvedba študijskega programa, ki spodbuja študente k aktivni vlogi v učnem procesu (na študenta osredotočeno učenje, poučevanje in ocenjevanje);
5. primernost in učinkovitost postopkov preverjanja in ocenjevanja znanja študentov;
6. zadovoljstvo študentov s pedagoškim delom in s študijskim programom;
7. pedagoške in raziskovalne reference vključenih visokošolskih učiteljev;
8. učno okolje, podporne storitve in njihova primernost v okviru študijskega programa.

**Povzetek samoevalvacijskih poročil študijskih programov je priloga in sestavni del samoevalvacijskega poročila fakultete, posamezna samoevalvacijska poročila študijskih programov v celoti so dostopna po potrebi oziroma na zahtevo.**

**Predlagane ukrepe iz samoevalvacijskih poročil študijskih programov, ki so sistemske narave oziroma za njih ocenite, da jih je z vidika obravnave in potencialne realizacije, poleg umestitve v akcijski načrt obravnavanega študijskega programa, smiselno umestiti tudi v samoevalvacijsko poročilo fakultete, zavedite pod poglavjem 5.6 »Priložnosti za izboljšanje«.**

## PREDNOSTI

* Spodbujanje k dobri organizaciji dela na fakulteti in posestvu UKC.
* Vključenost zaposlenih na fakulteti v projektno in znanstvenoraziskovalno delo omogoča dvig kakovosti in zadovoljstvo zaposlenih.
* Akcijski načrt vključuje področja vpetosti fakultete v širše okolje: kadre, študente, materialne pogoje in zagotavljanje kakovosti.
* Samoevalvacija in dosledno izvajanje akcijskega načrta prispevata k boljšemu pregledu aktivnosti fakultete za tekoče študijsko leto.
* Vertikala študijskih programov Agrarne ekonomike, še vedno ostaja prvi in edini tovrstni program v državi.

## PRILOŽNOSTI ZA IZBOLJŠANJE

* Zagotavljanje in spremljanje kakovosti omogoča razvojno naravnanost zaposlenih in fakultete.
* Sodelovanje med katedrami in posameznimi organizacijskimi enotami na fakulteti je pomemben prispevek k dvigovanju kakovosti v razvoju fakultete.
* Ohranjanje vseh smeri študijskih programov na vseh stopnjah študija in s tem ohranjanje komparativne in glavne prednosti pred konkurenčnimi ustanovami.
* Udeležba na mednarodnih konferencah in podobnih mednarodnih dogodkih.
* Predstavitve in s tem motiviranje dijakov za različne študijske programe na fakulteti. Glede na analizo vpisa želimo povečati zanimanje za študij tudi v gimnazijah.
* Informiranje študentov o možnosti sestave svojega predmetnika (izbirne vsebine, ki jih lahko izbirajo iz predmetnikov specializiranih VŠ ŠP in s tem izpopolnijo svoje znanje na specifičnih področjih).
* Promocija strokovnih področjih v strokovni in splošni javnosti (dnevi odprtih vrat, predstavitve na sejmih, predstavitve v javnih medijih. Posebno pozornost nameniti informativnim dnevom v Sloveniji in širši regiji (predvsem države Balkana) ter promociji poklicev na področju kmetijstva.
* Vsebinska analiza učnih enot in preučitev možnosti vključevanja t. i. »zelenih vsebin« – podlaga pilotni projekt NOO.
* Še intenzivnejše obveščanje in spodbujanje študentov o možnostih vključevanja v izmenjave vodje programa, drugih študentov, sveta študentov, študentov tutorjev, oglasne deske FKBV in medijev. Predstavitve izkušenj študentov, ki so že bili na izmenjavi v tujini.
* Vzpostavitev pedagoškega intraneta na fakulteti.
* Informiranje nosilcev predmetov na 3. stopnji o stanju referenc in potrebnem posodabljanju referenc.
* Vključevanje študentov v projekte ter reševanje problemov iz realnega okolja, prijavljanje na večje število projektov.
* Ureditev posestva fakultete kot ogledala v smislu vzorne urejenosti kmetijskega gospodarstva.

# PRILOGE

* **Analiza akcijskega načrta ukrepov fakultete za zadnje zaključeno obdobje**

Fakulteta za kmetijstvo in biosistemske vede vsako leto sprejme in posodablja akcijski načrt ukrepov za izboljšanje kakovosti. Dne 9. 3. 2024 je sprejela »Akcijski načrt ukrepov za izboljšanje kakovosti Fakultete za kmetijstvo in biosistemske vede 2024«, ki ga je potrdil Senat Fakultete za kmetijstvo in biosistemske vede na 5. izredni seji dne 28. 3. 2024.

Akcijski načrt sledi vrednotam kakovosti in akademske odličnosti z upoštevanjem mednarodne primerljivosti in standardov na vseh področjih delovanja. Nanaša se na različna področja: delovanje visokošolskega zavoda in vpetosti v okolje, organiziranost in razvoj zavoda, kadre, materialne pogoje ter zagotavljanje kakovosti. Ukrepi so naravnani razvojno in strukturno in med drugim zajemajo študijsko dejavnost, raziskovalno dejavnost, prepoznavnost fakultete v okolju, mednarodno sodelovanje in mobilnost študentov in zaposlenih, delovanje Univerzitetnega kmetijskega centra, samoevalavacijo dela. Pri pripravi in izvajanju akcijskega načrta sledimo predlogom in odzivom študentskega sveta fakultete.

Za cilje, ki so bili v letu 2024 splošno naravnani, so bile določene odgovorne osebe ter določeni roki izvedbe. Ukrepi akcijskega načrta v celoti sledijo ciljem izboljšanja kakovosti vseh segmentov razvoja fakultete.

Realizacija zastavljenih ukrepov in s tem izvajanje akcijskega načrta se je med letom tekoče preverjala v okviru organov fakultete. Večina nalog/ciljev je bila stalnega značaja, kar pomeni, da je sprotno posodabljanje prispevalo k sprotnemu izboljšanju strokovnega, pedagoškega in raziskovalnega področja.

Izvedene so bile naslednje naloge: študijski programi in učni načrti so se redno posodabljali, izvedeni so bili letni pogovori s študenti, vzpostavljena so bila partnerstva z novimi institucijami, povečana je bila promocijska dejavnost fakultete, v samoevalvacijo so bili vključeni rezultati študentskih anket ter mnenj študentskega sveta in gospodarstva, potekalo je mednarodno sodelovanje ter mobilnost študentov in zaposlenih, povečal se je obseg in kakovost raziskovalnega dela, posodobljena je bila oprema za delo. Pomembno je tudi uresničevanje ciljev pri vodenju zavoda, ki vključuje delovanje strateškega sveta in nadaljevanje sodelovanja z gospodarstvom.

V okviru analize izvajanja akcijskega načrta fakultete za leto 2024 izpostavljamo, da je bila večina ukrepov uspešno realizirana.

V letu 2024 se je fakulteta srečala z notranjo programsko evalvacijo in z izredno revizijo poslovanja. Prav tako je fakulteta, v skladu z navodili rektorja ter sklepi Upravnega odbora Univerze v Mariboru, pristopila k aktivni sanaciji poslovanja fakultete. Poslovanje fakultete v bodoče bo podrejeno realizaciji priporočil in ukrepov, ki izhajajo iz zgoraj navedenih nadzorov oz. postopkov, kar bo upoštevano tudi pri pripravi akcijskega načrta.

* **Prikaz aktualne sestave organov in drugih enot upravljanja fakultete**

Na spletni strani fakultete [O Fakulteti – Fakulteta za kmetijstvo in biosistemske vede (um.si)](https://www.fkbv.um.si/?page_id=28) so v zavihku 'O fakulteti' prikazane vse aktualne sestave organov in drugih enot upravljanja.

Organiziranost fakultete je razvidna iz organigrama fakultete.

Slika, ki vsebuje besede besedilo, posnetek zaslona, pisava, številka

Opis je samodejno ustvarjenVodstvo fakultete:

* dekan fakultete: red. prof. dr. Aleš Gregorc
* prodekanka za izobraževalno dejavnost: doc. dr. Anastazija Gselman
* prodekan za raziskovalno dejavnost: izr. prof. dr. Tomaž Langerholc
* prodekan za mednarodno sodelovanje: izr. prof. dr. Tomaž Langerholc
* prodekanka za študentska vprašanja: Nina Vodnik
* tajnica fakultete: Anita Fras

Stalne komisije Senata Fakultete za kmetijstvo in biosistemske vede:

**Sestava Komisije za študijske zadeve:**

* doc. dr. Anastazija Gselman, prodekanica za izobraževalno dejavnost
* doc. dr. Maksimiljan Brus
* red. prof. dr. Tatjana Unuk
* doc. dr. Silva Grobelnik Mlakar
* red. prof. dr. Karmen Pažek
* Strahinja Jovanović, član študent (do 31. 1. 2026)
* Maja Vizjak, članica študentka (do 31. 1. 2026).

**Sestava komisije za znanstvenoraziskovalno dejavnost**

* izr. prof. dr. Tomaž Langerholc, prodekan za raziskovalno dejavnost
* red. prof. dr. Črtomir Rozman
* red. prof. dr. Denis Stajnko
* red. prof. dr. Dejan Škorjanc
* doc. dr. Primož Titan
* Pia Narat, članica študentka (do 31. 1. 2026)
* Zala Orter, članica študentka (do 31. 1. 2026).

**Sestava komisije za mednarodno sodelovanje**

* Katja Težak, lekt.
* doc. dr. Silva Grobelnik Mlakar
* doc. dr. Tadeja Kraner Šumenjak
* doc. dr. Janko Skok
* Vid Švab, član študent (do 31. 1. 2026)
* Blažka Horvat, članica študentka (do 31. 1. 2026).

**Sestava Komisije za ocenjevanje kakovosti na FKBV**

* doc. dr. Peter Berk, predsednik komisije
* izr. prof. dr. Maja Prevolnik Povše, namestnica predsednika
* Jožica Črešnik
* red. prof. dr. Janja Kristl
* Urška Lisec, mag.
* izr. prof. dr. Jernej Prišenk
* red. prof. dr. Denis Stajnko
* Kaja Žučko, članica študentka (do 31. 1. 2026)
* Pia Narat, članica študentka (do 31. 1. 2026).

Sestava (in tudi članstvo) organov Senata FKBV, Poslovodnega odbora FKBV ter Akademskega zbora FKBV je razvidna iz podatkov na spletni strani fakultete:

[O Fakulteti – Fakulteta za kmetijstvo in biosistemske vede (um.si)](https://www.fkbv.um.si/?page_id=28)

Slika, ki vsebuje besede besedilo, posnetek zaslona, pisava, dokument

Opis je samodejno ustvarjen

Organiziranost strokovnih služb fakultete ter razdelitev na posamezne organizacijske enote (katedre) je razvidna iz priložene sheme.

Slika, ki vsebuje besede besedilo, posnetek zaslona, pisava, številka

Opis je samodejno ustvarjen

* **Povzetki samoevalvacijskih poročil študijskih programov [v enem dokumentu]*.* Priloga**
* **Kazalniki kakovosti za spremljanje knjižnične dejavnosti [v enem dokumentu]. Priloga**
* **Strateške usmeritve fakultete**

Strateške usmeritve Fakultete za kmetijstvo in biosistemske vede Univerze v Mariboru so bile potrjene na seji Akademskega zbora FKBV dne 21. 2. 2019, na seji Strateškega sveta FKBV dne 22. 2. 2019 in na seji Senata FKBV dne 27. 2. 2019:

* Izobraževanje študentov za omogočanje konkurenčnosti na trgu dela in širjenje zavedanja o širšem pomenu kmetijstva v vsakdanjiku in življenjskem prostoru slehernega posameznika.
* Razvoj zavedanja odgovornosti in poklicnega etosa ter nenehna krepitev odgovornosti zaposlenih pri izobraževanju študentov s ciljem usposabljanja študentov tako, da samozavestno in s pomočjo strokovnih znanj in uporabe sodobnih znanstvenih metod rešujejo aktualne izzive v praksi, hkrati pa poznajo dovolj teorij in paradigem, da lahko nadaljujejo študij na višjih stopnjah študija.
* Krepitev usposabljanja za inovativnost in visoko tehnološko usmerjenost pri reševanju izzivov v pridelavi in predelavi varne in visokokakovostne hrane, koriščenju naravnih virov in varovanju okolja.
* Nenehno izboljševanje kakovosti izobraževalnega dela z vključevanjem sodobnih, računalniško podprtih metod poučevanja, ki dopuščajo vse več prostora za diskusijo, izražanje stališč, mnenj in interesov ter pripeljejo do jasno definiranih kompetenc, skladnih s pričakovanji potencialnih delodajalcev.
* Povečanje prepoznavnosti in aktualnosti študijskih programov z internacionalizacijo kurikulumov in poudarjanje interdisciplinarnosti vsebin.
* Povečevanje mednarodne mobilnosti.
* Krepitev formalnega in neformalnega sodelovanja z diplomanti fakultete.
* Povezovanje s sorodnimi institucijami v mednarodnem in domačem prostoru in maksimalna aktivacija resursov in potencialov ter pridobivanje projektov na znanstvenoraziskovalnem področju za krepitev mednarodne in nacionalne prepoznavnosti ter vpetosti v okolje.
* Povečevanje prepoznavnosti rezultatov raziskovalnega dela na nacionalnem in mednarodnem nivoju.
* Prenos znanja v prakso in sodelovanje z gospodarstvom in negospodarstvom.
* Posodabljanje Univerzitetnega kmetijskega centra, raziskovalne, laboratorijske in računalniške opreme.
* Univerzitetni kmetijski center Fakultete za kmetijstvo in biosistemske vede nudi podporo izobraževalnemu in raziskovalnemu delu enakomerno na vseh področjih, ki jih razvija fakulteta, in po potrebi tudi drugim članicam univerze.
* Usmeritev Univerzitetnega kmetijskega centra temelji na ekonomsko upravičeni pridelavi varne hrane s čim manjšimi negativnimi vplivi na okolje, s poudarkom na ekološki pridelavi za potrebe lokalnega trga, pridelavi hrane in izdelkov z dodano vrednostjo in trajnostnem razvoju turističnih produktov.

Strateške usmeritve fakultete so objavljene na spletni strani fakultete, zavihek Prva stran ([Fakulteta za kmetijstvo in biosistemske vede – FKBV (um.si)](https://www.fkbv.um.si/)).

* **Strateški cilji fakultete**

Fakulteta je na seji Akademskega zbora FKBV dne 21. 2. 2019, na seji Strateškega sveta FKBV dne 22. 2. 2019 in na seji Senata FKBV dne 27. 2. 2019 sprejela poslanstvo in vizijo fakultete:

[**Poslanstvo**](https://www.fkbv.um.si/)**:**

* Raziskovanje, izobraževanje in prenos znanja v prakso  za potrebe kmetijstva, živilsko-predelovalne industrije in panog, povezanih s kmetijstvom.
* Soustvarjanje javnega mnenja in aktivne politike v skrbi za prehransko varnost, samooskrbo z naravi in okolju prijazno lokalno pridelano hrano, ohranjanje obdelanih kmetijskih zemljišč, povečevanje biotske raznovrstnosti, zmanjševanje emisij toplogrednih plinov in drugih onesnaževal v okolje.
* Vrednote: poslanstvo temelji na iskrenosti, radovednosti, ustvarjalnosti, svobodi duha, sodelovanju in izmenjavi spoznanega ter skrbi za človeka, trajnostnemu razvoju, bogatenju zakladnice znanja, dviganju ravni zavedanja, krepitvi humanističnih vrednot, kulturi dialoga, kakovosti bivanja in globalni pravičnosti.
* Slogan: Znanje in tradicija.

[**Vizija**](https://www.fkbv.um.si/)**:**

* Mednarodno prepoznaven raziskovalni, učni in inovacijski center za kmetijstvo, hrano in obnovljive vire.
* Svetovno prepoznavno, raziskovalno, izobraževalno in povezovalno središče, kjer ustvarjamo nova vrhunska temeljna in aplikativna znanja, ki se prenašajo v znanje domačih in tujih raziskovalcev in diplomantov ter v znanje kmetijskih gospodarstev in podjetij.
* Prepoznavanje problemov in izzivov 21. stoletja ter iskanje rešitev z odzivnostjo pri raziskovanju in preoblikovanju študijskih programov glede na usmeritve prihodnosti.
* Središče z intenzivno mednarodno izmenjavo profesorjev, raziskovalcev in študentov.
* Razvojni inkubator in prostor za prikaze novosti in analize.
* Pomemben deležnik v kreiranju kmetijske, prehranske, gospodarske in okoljske politike.

Strateški cilji (poslanstvo in vizija) fakultete so objavljeni na spletni strani fakultete, zavihek Prva stran ([Fakulteta za kmetijstvo in biosistemske vede – FKBV (um.si)](https://www.fkbv.um.si/)).

1. Podatki znanstvenoraziskovalne oz. umetniške uspešnosti po strukturi lahko odstopajo od kumulativnih podatkov za institucijo (poglavje 1) zaradi različnih metodologij upoštevanja posameznih kazalnikov na individualni in institucionalni ravni. Ta razhajanja obravnava posebna delovna skupina UM katere eden od ciljev je uskladitev metodologije izračuna teh kazalnikov. [↑](#footnote-ref-2)